title: খাজা (পদবী)

text:
খাজা (ফার্সীঃ خواجه) ফার্সী শব্দ। ফার্সী খা (خواه) শব্দে ইচ্ছে, আকাঙ্খা বা মনোকামনার ভাব আছে, যা থেকে খাজা শব্দের উৎপত্তি। শব্দটি তুর্কী ভাষায় "hodja or hoca", বোসনীয় ভাষায় "hodža", আলবানীয় ভাষায় "hoxha", গ্রীক ভাষায় "hotzakis", রোমানীয় ভাষায় "hogea': রুপে প্রচলিত আছে। খাজা শব্দের অর্থ সম্মানী, ধনী, গুরু, জ্ঞানী, শক্তিশালী, স্বামী অথবা দুঃখহরণকারী ইত্যাদি।
খাজা বাংলাদেশ, ভারত এবং পাকিস্তানে সুফী পীর, দরবেশ এবং শাসকদের পদবী রুপে ব্যবহৃত হয়ে আসছে।


title: গোমুখী

text: গঙ্গোত্রী হিমবাহের মুখ যা গোমুখ নামে পরিচিত যেখান থেকে ভাগীরথী নদীর উতপত্তি. এটা গঙ্গা নদীর প্রাথমিক উতসস্থলও. ভারতের উত্তরাখণ্ড রাজ্যের উত্তরকাশী জেলায় 13,200 ফুট উচ্চতায় এর অবস্থান. এটি আয়তনের দিক থেকে হিমালয়ের বৃহত্তম অংশ যা 27 ঘনকিলোমিটার জুডে অবস্থান করছে. এটি হিন্দুদের একটি জনপ্রিয় তীর্থস্থান পাশাপাশি ভাবে গঙ্গোত্রী একটি ভীষন সুন্দর ট্রেকরূট. 2013 সালে উত্তরাখন্ডে প্রচন্ড প্রাকৃতিক বিপর্যয়ের জন্য গোমুখের সামনের দিকের একটা বড অংশ ভেঙে যায় ও নষ্ট হয়ে যায়. এর অবস্থান গঙ্গোত্রী হিমবাহের শেষ প্রান্তে। ১৩,২০০ ফুট উচ্চতার এই স্থান থেকে গঙ্গা নদীর উৎপত্তি হয়েছে। একে নদী ও বাঁধও বলা হয়।


title: পশ্চিমবঙ্গের ভূগোল

text: গঙ্গা ভারতের তথা পশ্চিমবঙ্গের সর্ব প্রধান নদী । গঙ্গা নদী হিমালয় পর্বতের গঙ্গোত্রী হিমবাহের গোমুখ নামে তুষার গুহা থেকে উৎপন্ন হয়ে প্রথমে উত্তরপ্রদেশ এবং পরে বিহারের উপর দিয়ে প্রবাহিত হয়ে রাজমহল পাহাড়ের কাছে পশ্চিমবঙ্গে প্রবেশ করে কিছুদুর প্রবাহিত হয়ে মুর্শিদাবাদ জেলার মিঠিপুরের কাছে ভাগীরথী ও পদ্মা নামে দুটি শাখায় বিভক্ত হয়েছে । গঙ্গার একটি শাখা ভাগীরথী-হুগলী নামে দক্ষিণ দিকে পশ্চিমবঙ্গের উপর দিয়ে প্রবাহিত হয়ে বঙ্গোপসাগরে পড়েছে, আর প্রধান শাখাটি পদ্মা নামে দক্ষিণ-পূর্ব দিকে প্রবাহিত হয়ে বাংলাদেশে প্রবেশ করেছে । পশ্চিমবঙ্গে ভাগীরথী–হুগলী নদীই গঙ্গা নামে পরিচিত । মুর্শিদাবাদ থেকে নবদ্বীপ শহর পর্যন্ত এই নদীর নাম ভাগীরথী এবং নবদ্বীপ থেকে মোহানা পর্যন্ত এই নদীর নাম হুগলী নদী । হুগলী নদীর দক্ষিণাংশে জোয়ার ভাঁটার প্রভাব দেখা যায় । অতিরিক্ত জল এনে কলকাতা বন্দরকে বাঁচানোর জন্য গঙ্গা নদীর উপর ফারাক্কা ব্যারেজ নির্মিত হয়েছে ।


title: গঙ্গোত্রী

text:
গঙ্গোত্রী গঙ্গা নদীর উৎসস্থল। তাই এখানে দেবী গঙ্গার একটি মন্দির আছে। গঙ্গোত্রী ছোট চার ধাম তীর্থ-চতুষ্টয়ের একটি। এখানে গঙ্গা নদীর নাম ভাগীরথী নদী। গঙ্গোত্রী থেকে দেবপ্রয়াগ পর্যন্ত গঙ্গা ভাগীরথী নামে প্রবাহিত। তারপর অলকানন্দা নদীর সঙ্গে মিলিত হয়ে গঙ্গা নাম ধারণ করেছে। গঙ্গোত্রীর নিকট গোমুখে গঙ্গার উৎস। এটি গঙ্গোত্রী শহর থেকে ১৯ কিলোমিটার দূরে গঙ্গোত্রী হিমবাহের উপর অবস্থিত।
হিন্দু পুরাণ অনুসারে, রাজা ভগীরথের পূর্বপুরুষের পাপস্খালনের জন্য দেবী গঙ্গা এইখানে নদীরূপে অবতীর্ণ হন। তাঁর অবতরণের আগে ভগীরথ এখানে অনেকদিন তপস্যা করেছিলেন।


title: পদ্মা নদী

text: হিমালয়ের গঙ্গোত্রী হিমবাহ থেকে উৎপন্ন গঙ্গা নদীর প্রধান শাখা চাঁপাইনবাবগঞ্জ জেলার শিবগঞ্জ উপজেলায় (মানাকোসা ও দুর্লভপুর ইউনিয়ন) বাংলাদেশে প্রবেশ করে, এখান থেকে নদীটি পদ্মা নাম ধারণ করেছে। গঙ্গার অন্য শাখাটি ভাগীরথী নামে ভারতে হুগলীর দিকে প্রবাহিত হয়। উৎপত্তিস্থল হতে ২২০০ কিলোমিটার দূরে গোয়ালন্দে যমুনা নদীর সাথে মিলিত হয়ে মিলিত প্রবাহ পদ্মা নামে আরো পূর্ব দিকে চাঁদপুর জেলায় মেঘনা নদীর সাথে মিলিত হয়েছে। সবশেষে পদ্মা-মেঘনার মিলিত প্রবাহ মেঘনা নাম ধারণ করে দক্ষিণে বঙ্গোপসাগরের সাথে মিলিত হয়।


title: বুড়িগঙ্গা নদী

text: ব্রহ্মপুত্র আর শীতলক্ষ্যার পানি এক স্রোতে মিশে বুড়িগঙ্গা নদীর সৃষ্টি হয়েছিল। তবে বর্তমানে এটা ধলেশ্বরীর শাখাবিশেষ। কথিত আছে, গঙ্গা নদীর একটি ধারা প্রাচীনকালে ধলেশ্বরী হয়ে সোজা দক্ষিণে বঙ্গোপসাগরে মিশেছিল। পরে গঙ্গার সেই ধারাটির গতিপথ পরিবর্তন হলে গঙ্গার সাথে তার সংযোগ বিচ্ছিন্ন হয়ে পড়ে। তবে প্রাচীন গঙ্গা এই পথে প্রবাহিত হতো বলেই এমন নামকরণ। মূলত ধলেশ্বরী থেকে বুড়িগঙ্গার উৎপত্তি। কলাতিয়া এর উৎপত্তিস্থল। বর্তমানে উৎসমুখটি ভরাট হওয়ায় পুরানো কোন চিহ্ন খোঁজে পাওয়া যায় না।


title: জলঙ্গী নদী

text: জলঙ্গী নদী মুর্শিদাবাদ জেলায় চর মধবোনার কাছে পদ্মা নদী থেকে উৎপত্তি লাভ করেছে। উৎস স্থল থেকে দক্ষিণে নদীটি প্রবাহিত হয়েছে। প্রবাহ পথে নদীটি ইসলামপুর, ডোমকল, তেহট্ট, পলাশীপাড়া, চাপড়া অতিক্রম করে কৃষ্ণনগরের কাছে এসে পশ্চিম দিকে বাঁক নিয়েছে। এর পর নদীটি পশ্চিমমুখী হয়ে মায়াপুরের কাছে সাহেবগঞ্জে গঙ্গা বা ভাগীরথী নদীর সঙ্গে মিলিত হয়েছে। এই প্রবাহ পথের মোট দৈর্ঘ্য ২২০ কিলোমিটার। নদীটির প্রবাহ পথে প্রচুর নদী বাঁক ও অশ্বক্ষুরাকৃতি হ্রদ দেখা যায়। ভৈরব নদী এই নদীর সঙ্গে যুক্ত হয়েছে এবং এই নদীটিই জলঙ্গী নদীর বেশির ভাগ জলের যোগান দেয়। বর্ষার মরশুম ছাড়া গ্রীষ্মের মরশুমে নদীটির জল অস্বাভাবিকভাবে কমে যায়।


title: মালদা এবং মুর্শিদাবাদ জেলায় গঙ্গা নদী বরাবর নদী ভাঙ্গন

text: গঙ্গা একটি দীর্ঘ নদী যা ৭০,০০০ মিটার / সেকেন্ডের বিশাল জলপ্রবাহ বহন করে। যাইহোক, নদী তীরের ভাঙ্গন সমস্যা কয়েকটি স্থানে সীমাবদ্ধ। বন্যা ও ক্ষয়ক্ষতি নিম্ন গঙ্গা অঞ্চলে একটি গুরুতর সমস্যা সৃষ্টি করে, বিশেষ করে পশ্চিমবঙ্গে। ঝাড়খন্ডের রাজমহল পাহাড়ের কাছে ও এর পর গঙ্গা পরে পশ্চিমবঙ্গে প্রবেশ করে। মালদা জেলার মধ্য দিয়ে প্রবাহিত হওয়ার পর এটি মুর্শিদাবাদ জেলার প্রবেশ করে, যেখানে এটি দুটি নদী চ্যানেলের মধ্যে বিভাজিত হয় - হুগলি-ভাগীরথী দক্ষিণে পশ্চিমবঙ্গের মধ্য দিয়ে প্রবাহিত হয় এবং পদ্মা নদী পূর্ব দিকে প্রবাহিত হয়।নদীভাঙন নদীর প্রবাহ পথে একটি সাধারণ সমস্যা এবং বদ্বীপীয় নদী গুলিতে পশ্চিমবঙ্গের গঙ্গা জুড়ে ব্যাপকভাবে বিস্তৃত। দাপ্তরিক প্রতিবেদনগুলি দেখায় যে পশ্চিমবঙ্গে নদী দ্বারা প্রতি বছর গড়ে ৮ বর্গ কিমি ভূমি বিনিষ্ট হয়।


title: গঙ্গার জল বণ্টন

text: উত্তর ভারতের সমভূমি থেকে নেমে এসে গঙ্গা নদী ভারত ও বাংলাদেশ রাষ্ট্রের সীমান্ত ধরে ১২৯ কিলোমিটার এবং তারপর বাংলাদেশের মধ্যে ১১৩ কিলোমিটার পথ অতিক্রম করেছে। মুর্শিদাবাদ জেলার ধুলিয়ানের কাছে গঙ্গার প্রথম শাখানদী ভাগীরথী উৎপন্ন হয়েছে। উল্লেখ্য, পশ্চিমবঙ্গের দক্ষিণাঞ্চলে এই নদীই আবার হুগলি নদী নামে পরিচিত। ১৯৭৪ সালে বাংলাদেশ সীমান্ত থেকে ১০ কিলোমিটার দূরে ফারাক্কা বাঁধ নির্মিত হয়। এই বাঁধ গঙ্গার জলের প্রবাহকে নিয়ন্ত্রিত করে এবং হুগলি নদীর নাব্যতা রক্ষার উদ্দেশ্যে কিছু পরিমাণ জল একটি ফিডার খালের সাহায্যে ভাগীরথী নদীর দিকে প্রবাহিত করা হতে থাকে।


title: অলকানন্দা নদী

text: উত্তরাখন্ডের গুরুত্বপূর্ণ তীর্থযাত্রার ভ্রমণকারী পর্যটকদের জন্য অলকানন্দা নদীটির উৎপত্তি বিশেষ আগ্রহের স্থান। তিব্বতের সীমান্তের ভারতীয় অংশে দক্ষিণ হিমালয় অঞ্চলে অলকানন্দা হিসাবে গঙ্গা দেখা যায়। সতোপন্থ হিমবাহে অলকানন্দার উত্স থেকে ছয় কিলোমিটার উঁচুতে এর স্নাউটের কাছে ৪৩৫০ মিটার উচ্চতায় ত্রিভূজাকৃতি সতোপন্থ হ্রদ আছে এবং এর নামকরণ করা হয় হিন্দু দেবতাত্রয়ী ব্রহ্মা, বিষ্ণু ও শিবের নামে। উত্তরাখণ্ডের উত্তরাঞ্চলীয় পাহাড়ী অঞ্চলে উদ্গত অলকানন্দার সাথে যুক্ত পাঁচ প্রধান উপনদী ক্রমানুসারে ধৌলিগঙ্গা, নন্দকিনী, পিন্ডার, মন্দাকিনী ও ভাগীরথী। দেবপ্রয়াগের শেষ উপনদীতে মিলিত হওয়ার পর নদীটি গঙ্গা নামে পরিচিত। ভাগীরথীর চেয়ে গঙ্গার প্রবাহে অলকানন্দা একটি উল্লেখযোগ্য অংশ অবদান রাখে।


title: আদিগঙ্গা

text: ভাগীরথী খাতে প্রবাহিত গঙ্গা নদীর নিম্ন প্রবাহটি একবিংশ শতাব্দীর শুরুতে যেমন ছিল, তেমনটি আগে ছিল না। ব্যান্ডেলের কাছে ত্রিবেণীতে এটি তিনটি শাখায় ভাগ হয়ে যেত। দক্ষিণ-পশ্চিম দিকে সপ্তগ্রামের পাশ দিয়ে বয়ে যেত সরস্বতী নদী। দক্ষিণ-পূর্ব দিকে বয়ে যেত যমুনা নদী মাঝখান দিয়ে বইত হুগলি নদী। এখন যেখানে কলকাতা শহর সেখানে হুগলি বাঁক নিত এবং কালীঘাট, বারুইপুর ও মগরা হয়ে সমুদ্রে গিয়ে মিশত। এই আদি খাতটিকেই বলা হয় আদিগঙ্গা।


title: রে টমলিনসন

text:
নিউইয়র্ক শহরের আমস্টারডাম শহরে জন্মের পরপরই টমলিনসন পরিবারের সঙ্গে ভেইল মিলস নামের একটি গ্রামে চলে যান। সেখানেই তাঁর পড়াশোনা শুরু। সেখানকার স্কুলে পড়াশোনা শুরু করে পরে নিউইয়র্কের ট্রয়ে অবস্থিত রেনসেলার পলিটেকনিক ইনস্টিটিউট থেকে তড়িৎকৌশলে বিএসসি ডিগ্রী পান ১৯৬৩ সালে। পড়ার সময় আইবিএমের কো-অপ প্রোগ্রামে অংশ নেন।
স্নাতক হওয়ার পর তড়িৎকৌশলে পড়ালেখা অব্যাহত রাখার জন্য তিনি ম্যাসাচুসেট্‌স ইনস্টিটিউট অব টেকনোলজিতে চলে যান। সেখানে স্পীচ কমিউনিকেশন গ্রুপের সঙ্গে কাজ করেন। ১৯৬৫ সালে তিনি স্নাতকোত্তর ডিগ্রী লাভ করেন। মাস্টার্সের অভিসন্দর্ভের জন্য তিনি একটি এনালগ-ডিজিটাল হাইব্রিড স্পীচ সিনথেসাইজার ডেভেলপ করেন। ১৯৬৭ সালে বোল্ট, বারানেক ও নিউম্যান নামে (বর্তমানে বিবিএন টেকনোলজিস) একটি প্রযুক্তি প্রতিষ্ঠানে যোগ দেন। সেখানে তিনি TENEX-এর উদ্ভাবনে সহায়তা করেন যার মধ্যে ছিল আরপানেটের অপারেটিং সিস্টেম, নেটওয়ার্ক নিয়ন্ত্রক প্রোগ্রাম এবং টেলনেট বাস্তবায়ন। এ সময় তিনি CPYNET নামে একটি প্রোগ্রাম লেখেন যা আরপানেটের এক কম্পিউটার থেকে অন্য কম্পিউটারে নথি স্থানান্তর করতে পারতো।
ঐ সময় টাইম শেয়ারিং কম্পিউটারের একজন ব্যবহারকারী একই কম্পিউটারের আর একজন ব্যবহারকারীকে বার্তা পাঠানোর জন্য SNDMSG নামে একটি প্রোগ্রাম ব্যবহার করতো। টমলিনসনকে দায়িত্ব দেওয়া হয় এই প্রোগ্রামটিকে পরিবর্তন করে এক কম্পিউটারের ব্যবহারকারী যেন অন্য কম্পিউটারের ব্যবহারকারীকে বার্তা প্রেরণ করতে পারে তার ব্যবস্থা করতে। তিনি তাঁর CPYNET প্রোঁগ্রাম থেকে কোডিংয়ের অংশ বিশেষ SNDMSG-এ যুক্ত করলে সেটি এক কম্পিউটারের ব্যবহারকারীর বার্তা অন্য কম্পিউটারের ব্যবহারকারীকে পাঠানোর জন্য উপযুক্ত হয়। আর এভাবেই বিশ্বের প্রথম ই-মেইল চালু হয়।
২০১৬ সালের ৫ মার্চ আকস্মিকভাবে হৃদযন্ত্রের ক্রিয়া বন্ধ হয়ে টমলিনসন মারা যান।


title: রে টমলিনসন

text: রেমন্ড স্যামুয়েল টমলিনসন (জন্ম: ২৩ এপ্রিল, ১৯৪১-মার্চ ৫, ২০১৬) বিখ্যাত মার্কিন কম্পিউটার বিজ্ঞানী ও বিশ্বের প্রথম ই-মেইল প্রবর্তনকারী। ১৯৭১ সালে ইন্টারনেটের সূচনাকারী আরপানেটে রে টমলিনসন প্রথম ই-মেইল পাঠান। এর আগে একই কম্পিউটারের বিভিন্ন ব্যবহারকারীদের মধ্যে মেইল আদান-প্রদান করা যেত। কিন্তু টমলিনসনের পদ্ধতিতে প্রথমবারের মতো আরপানেটে যুক্ত বিভিন্ন হোস্টের মধ্যে বার্তা আদান-প্রদান সম্ভব হয়। তিনিই প্রথম কম্পিউটার এবং এর ব্যবহারকারীদের মধ্যে পার্থক্য বোঝানোর জন্য ব্যবহারকারীর নামের সামনে @ চিহ্নটি ব্যবহার শুরু করেন। তারপর থেকে ই-মেইলে এই চিহ্নটি ব্যবহার হযে আসছে। ইন্টারনেট হল অব ফেমে রে টমলিনসনের কাজ সম্পর্কে বলা হয়েছে, "টমলিনসনের ই-মেইল প্রোগ্রাম মানুষের পারস্পরিক যোগাযোগ ব্যবস্থাকে বদলে দিয়ে একটি নতুন বিপ্লবের সূচনা করে"।


title: দ্য লস্ট সিম্বল

text:
ভোরবেলায় সুইমিংপুল থেকে ফিরে জরুরী বার্তা পেলেন হার্ভার্ড ইউনিভারসিটির সিম্বোলজির প্রফেসর রবার্ট ল্যাঙডন -তাকে স্মিথসোনিয়ান ইন্সটিটিউটের এক অনুষ্ঠানে বক্তব্য দিতে যেতে হবে আজই! অনুরোধকারী তার বন্ধু পিটার সলোমন। বিখ্যাত ধনবান একজন,যিনি কিনা একজন ম্যাসন। ম্যাসন বহু পুরনো এক গুপ্ত সংগঠন যাদের আধ্যাত্মিকতার বড় অংশ জুড়ে রয়েছে বিজ্ঞান এবং স্থাপত্যকলা। পিটার সলোমনের ব্যক্তিগত সহকারীর ব্যবস্থায় প্রাইভেট জেটে করে খুব অল্প সময়ে ওয়াশিংটন ডিসি-তে উড়ে আসেন রবার্ট ল্যাঙডন এবং কিছুক্ষণের মধ্যে আবিষ্কার করেন তিনি এক ভয়াবহ ফাঁদে পা দিয়ে ফেলেছেন! পিটার সলোমনের ব্যক্তিগত সহকারীর পরিচয় দেয়া মানুষটি আসলে তার অপহরণকারী! সিম্বোলজির বিখ্যাত প্রফেসর রবার্ট কে ডিসি তে নিয়ে আসার কারণ "এক প্রাচীন রহস্য" কে ভেদ করতে হবে তার! কিংবদন্তী প্রচলিত আছে ম্যাসনরা যুগ যুগ ধরে এক প্রাচীন রহস্যকে গোপন করে রক্ষা করে আসছেআসছে,যেটি মূলত এমন এক জ্ঞান যার সাহায্যে মানুষ অসম্ভব ক্ষমতা অর্জন করতে পারবে। তাকে লুকানো আছে যে স্থানে তার হদিস লিপিবদ্ধ আছে এক সিক্রেট মেটাফর পিরামিডে। পিরামিডের গায়ে সেই ম্যাপ আসলে কতোগুলো প্রতীক!
ম্যাসন ভ্রাতৃসংঘ, অপহরণকারী এবং সিআইএ -র সাথে দুর্ধর্ষ এক অভিযানে জড়িয়ে পড়েন রবার্ট ল্যাঙডন! সাথে যুক্ত হন পিটার সলোমনের বোন নিয়োটিক সায়েন্স নিয়ে গবেষণাকারী ক্যাথরিন সলোমন।
আসলে কি এই গুপ্ত জ্ঞান? ম্যাসনরা কেনই একে গুপ্ত রাখে? আর অপহরণকারীই বা কে!!
রোমহর্ষক অ্যাডভেঞ্চার এর সাথে হিস্ট্রি, আলকেমি, আর্কিটেকচার, মিথ আর সিম্বোলজির এক অদ্ভুত সম্মিলন ফুটে উঠেছে উপন্যাসটিতে।


title: স্যামুয়েল কিং অ্যালিসন

text: স্যামুয়েল কিং অ্যালিসন শিকাগো শহরের ইলিনয়ে ১৯০০ সনের ১৩ই নভেম্বর জন্ম গ্রহণ করেন। তাঁর বাবার নাম স্যামুয়েল বুয়েল অ্যালিসন যিনি ছিলেন প্রাথমিক বিদ্যালয়ের প্রধান শিক্ষক। স্যামুয়েল জন ফিস্ক গ্রামার স্কুল ও হাইড পার্ক উচ্চ বিদ্যালয়ে পড়াশুনা করেন। তিনি ১৯১৭ সালে শিকাগো বিশ্ববিদ্যালয়ে ভর্তি হন। তাঁর পড়ার বিষয় ছিল গণিত আর রয়াসন। তিনি ১৯২১ সালে গ্রাজুয়েশন শেষ করে উইলিয়াম ড্রেপার হারকিন্স এর তত্ত্বাবধানে রসায়নে পিএইচডির জন্য কাজ করেন। তার গবেষণাপত্রের বিষয় ছিলো পারমাণবিক স্থিতাবস্থা III, বৈদ্যুতিক স্রাব এবং উচ্চ তাপমাত্রা প্রভাব; বিষয়টি পরীক্ষণমূলক পদার্থবিজ্ঞানের সাথে সম্পর্কিত।


title: স্যামুয়েল এল লুইস

text: স্যামুয়েল এল লুইস "Samuel L. Lewis" বা মুর্শিদ স্যাম (অক্টোবর ১৮, ১৮৯৬- জানুয়ারী ১৫, ১৯৭১) ছিলেন একজন আমেরীকান আধ্যাত্মবাদী ছুফি সাধক। তিনি চিস্তিয়া তরীকার উপধারা হিসাবে ছুফি রুহানিয়্যাত তরীকার প্রতিষ্ঠাতা। আজীবন আধ্যাত্ম সাধনায় লিপ্ত থাকা এ সাধক প্রাচ্য ও পাশ্চাত্যের বহু ছুফি সাধকের সান্নিধ্য লাভ করলেও মূলত যথাক্রমে প্রখ্যাত মুসলিম ছুফি সাধক হযরত এনায়েত খান "(Hazrat Inayat Khan)" ও নায়োজেন সেনাকির "(Nyogen Senzaki)" শিষ্যত্বে পশ্চিমা মুসলিম ও হিন্দু উভয় আধ্যাত্মিক ধারার মানুষের নিকটই দ্বৈত ধারার সাধক হিসাবে পরিচিতি লাভ করেন। মৃত্যুর পর হতে বিগত ৪২ বছরে বিশ্ব ব্যাপী বিকাশ লাভ করা তার প্রতিষ্ঠিত ড্যান্স অব ইউনির্ভসেল পীস্ নামক উপানুষ্ঠানের জন্য তিনি বিশেষ পরিচিতি লাভ করেন।


title: সুনীতি সলোমন

text: সলোমন তাঁর কর্মজীবনের শুরুতে বিদেশে, লন্ডনের কিংস কলেজ হাসপাতালে একজন জুনিয়র চিকিত্সক হিসেবে কাজ করেন।  ভারতে ফেরার পর, সলোমন, মাদ্রাজ মেডিকেল কলেজে  অণুজীব বিজ্ঞানী হিসাবে কাজ করেন এবং পদোন্নতি হয়ে অধ্যাপক হন।   তিনি ১৯৮১ সালে এইচআইভি আবিষ্কারের এবং এইডসের ক্লিনিকাল বিষয়ক লেখাগুলি পড়তে থাকেন এবং ১৯৮৬ সালে ১০০ জন মহিলা যৌনকর্মীকে পরীক্ষা করার সিদ্ধান্ত  নেন,  যেহেতু ভারতে কোন প্রকাশ্য সমকামী সম্প্রদায় ছিল না।  একশজনের  রক্তের নমুনার মধ্যে  ছয়টি নমুনা এইচআইভি পজিটিভ পাওয়া গেল।  সলোমন পরে বাল্টিমোরের জনস হপকিন্স বিশ্ববিদ্যালয়ে নমুনা পুনরায় পরীক্ষার জন্য পাঠান,যা ভাইরাসটির উপস্থিতি নিশ্চিত করে। ভারতে এই আবিষ্কারটি এইচআইভির প্রথম ডকুমেন্টেশন। তারপর থেকে, সলোমন তাঁর জীবন ও কর্মক্ষেত্র, এইচআইভি/এইডস গবেষণা, চিকিত্সা এবং সচেতনতা প্রসারে সমর্পণ করার সিদ্ধান্ত নেন। তিনি বর্ণনা করেছেন কিভাবে মানুষ এইচআইভি সংক্রমিত ব্যক্তিদের পরিত্যাগ করেছেন; এমনকি তাঁঁর স্বামীও চান নি, যে তিনি এইচআইভি পজিটিভ রোগীদের সঙ্গে কাজ করুন যাদের অধিকাংশই  ছিলেন সমকামী যাঁঁরা নিজেরা ইনজেকশনের মাধ্যমে ড্রাগ নিতেন ও যৌন কর্মী ছিলেন। সলোমন উত্তর করেন , "আপনি তাঁঁদের সঙ্গে কথা বললে,  এই এক কথা বলবেন না।" সলোমন ছিলেন প্রথম মানুষ যিনি   এইচআইভি ও তার পাশাপাশি অপযশের কথা প্রকাশ্যে আলোচনা করেন,  তিনি একবার বলেন, " অপযশ এবং বৈষম্য এইডস আক্রান্ত মানুষগুলিকে বেশী হত্যা করছে।"


title: চার্লস থম

text: চার্লস থম ( নভেম্বর ১১, ১৮৭২ – মে ২৪, ১৯৫৬) ছিলেন একজন আমেরিকান অণুজীব বিজ্ঞানী এবং ছত্রাকবিজ্ঞান বিশেষজ্ঞ। তার জন্ম ও বেড়ে ওঠা ইলিনয়ে। ইউনিভার্সিটি অফ মিসৌরি থেকে তিনি তার পিএইচডি অর্জন করেন যা ছিল প্রতিষ্ঠানটির দেওয়া এধরনের প্রথম কোন ডিগ্রি। দুগ্ধজাত পণ্য ও মাটিতে বসবাসকারী ছত্রাকের অণুজীববিজ্ঞানের উপর, আরও নির্দিষ্টভাবে, "Aspergillus" ও "Penicillium" বর্গের উপর কাজের জন্য তিনি সবচেয়ে বেশি পরিচিত ছিলেন। আমেরিকাতে খাদ্য পরিচালনা ও প্রক্রিয়াজাতকরণ প্রতিষ্ঠায় তার কাজের অনেক প্রভাব রয়েছে। তিনি অণুজীব উৎপাদনে কালচার মিডিয়ার ব্যবহার প্রবর্তন করেন এবং খাদ্য রসায়নবিদ জেমস এন কুরি এর সাথে "Aspergillus" ব্যবহার করে বৃহৎ পরিমাণে সাইট্রিক এসিড উৎপাদনের পদ্ধতি আবিষ্কার করেন। দ্বিতীয় বিশ্বযুদ্ধ চলাকালীন সময়ে পেনিসিলিন এর বিকাশ সাধনে থম গুরুত্বপূর্ণ ভূমিকা পালন করেন।


title: এলিহু থমসন

text: এলিহু থমসন ১৮৫৩ সালের ২৯ মার্চ ইংল্যান্ডের ম্যানচেস্টারে জন্মগ্রহণ করেন। ১৮৫৮ সালে তার পরিবার ফিলাডেলফিয়ায় চলে যায়। তিনি ১৮৭০ সালে সেন্ট্রাল হাই স্কুল থেকে গ্র্যাজুয়েট হন। তিনি ১৮৭৬ সালে সেন্ট্রাল হাই স্কুলের রসায়নের চেয়ার হন। তিনি এডউইন জে হিউস্টন এর সাথে থমসন-হিউস্টন ইলেক্ট্রিক কোম্পানি প্রতিষ্ঠা করেন। ১৮৯২ সালে এটি এডিসন জেনারেল ইলেক্ত্রিক কোম্পানির সাথে যুক্ত হয়ে জেনারেল ইলেক্ট্রিক কোম্পানিতে পরিণত হয়। তিনি ১৮৮৯ থেকে ১৮৯০ সাল পর্যন্ত আমেরিকান ইনস্টিটিউট অফ ইলেকট্রিক্যাল ইঞ্জিনিয়ার্স এর প্রেসিডেন্টের দায়িত্ব পালন করেন। থমসন ৬৯৬টি প্যাটেন্টের অধিকারী। তিনি ১৯২০ থেকে ১৯২৩ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর প্রেসিডেন্টের দায়িত্ব পালন করেন।


title: ডেনিস টমলিনসন

text: ডেনিস স্ট্যানলি টমলিনসন (; জন্ম: ৪ সেপ্টেম্বর, ১৯১০ - মৃত্যু: ১১ জুলাই, ১৯৯৩) রোডেশিয়ার আমটালি (বর্তমানে - মুতারি, জিম্বাবুয়ে) এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। ১৯৩৫ সালে একটিমাত্র টেস্টে দক্ষিণ আফ্রিকা ক্রিকেট দলের পক্ষে অংশগ্রহণ করেন। মূলতঃ মাঝারীসারি থেকে শুরু করে নিম্নসারির ব্যাটসম্যানের দায়িত্ব পালন করতেন। এছাড়া, মাঝে-মধ্যে ব্যাটিং উদ্বোধনে নামতেন। ডানহাতে ব্যাটিংয়ের পাশাপাশি লেগ ব্রেক ও গুগলি বোলিং করতেন ডেনিস টমলিনসন।


title: রেমন্ড চ্যান্ডলার

text: রেমন্ড থর্নটন চ্যান্ডলার (১৮৮৮ – ১৯৫৯) ছিলেন একজন ব্রিটিশ-মার্কিন ঔপন্যাসিক এবং টিত্রনাট্যকার। ১৯৩২ সালে ৪৪ বছর বয়সে তেল কোম্পানিতে নির্বাহির চাকরি হারিয়ে তিনি গোয়েন্দা কাহিনী লিখতে শুরু করেন। তার প্রথম ছোটগল্প "ব্ল্যাকমেলারস ডোন্ট শুট" প্রকাশিত হয় ১৯৩৩ সালে জনপ্রিয় পাল্প ম্যাগাজিন "ব্ল্যাক মাস্ক"-এ। আর প্রথম উপন্যাস "দ্য বিগ স্লিপ" প্রকাশিত হয় ১৯৩৯ সালে। ছোটগল্পগুলোর পাশাপাশি রেমন্ড তার জীবনকালে সাতটি উপন্যাস প্রকাশ করেন (অষ্টমটি রচনাকালে তার মৃত্যু হয়, টরে রবার্ট বি পার্কার তা সম্পূর্ণ করেন)। "প্লেব্যাক" ছাড়া অন্য সবগুলো উপন্যাস চলচ্চিত্রায়িত হয়েছে, কোনো কোনোটা একাধিকবার। মৃত্যুর আগের বছর তাকে মিস্ট্রি রাইটার্স অফ আমেরিকার সভাপতি করা হয়। ১৯৫৯ সালের ২৬শে মার্চ তিনি ক্যালিফোর্নিয়ার লা জোলাতে মৃত্যুবরণ করেন।


title: আফগানিস্তান

text:
আফগানিস্তানের উত্তর সীমানায় তুর্কমেনিস্তান, উজবেকিস্তান ও তাজিকিস্তান; পূর্বে চীন এবং পাকিস্তান-নিয়ন্ত্রিত জম্মু ও কাশ্মীর; দক্ষিণে পাকিস্তান এবং পশ্চিমে ইরান।
দেশটির আয়তন ৬৫২,২২৫ বর্গ কিমি (২৫১,৮২৫ বর্গমাইল)। পূর্ব-পশ্চিমে এর সর্বোচ্চ দৈর্ঘ্য ১,২৪০ কিমি (৭৭০ মাইল); উত্তর-দক্ষিণে সর্বোচ্চ ১,০১৫ কিমি (৬৩০ মাইল)। উত্তর-পশ্চিম, পশ্চিম ও দক্ষিণের সীমান্তবর্তী এলাকাগুলি মূলত মরুভূমি ও পর্বতশ্রেণী। উত্তর-পূর্বে দেশটি ধীরে ধীরে উঁচু হয়ে হিমবাহ-আবৃত পশ্চিম হিমালয়ের হিন্দুকুশ পর্বতের সাথে মিশে গেছে। আমু দরিয়া নদী ও এর উপনদী পাঞ্জ দেশটির উত্তর সীমান্ত নির্ধারণ করেছে।


title: আফগানিস্তানের ভূগোল


title: আফগানিস্তান

text: আফগানিস্তান, যার সরকারি নাম আফগানিস্তান ইসলামী প্রজাতন্ত্র (: "দে আফ্‌গ়ানিস্তান্ ইস্‌লামি জোম্‌হোরিয়াৎ"; "জোম্‌হুরীয়ে এস্‌লমীয়ে অ্যাফ্‌গ়নেস্তন্" আ-ধ্ব-ব: [dʒomhuːɾije eslɒːmije æfɣɒːnestɒːn]) দক্ষিণ এশিয়ার একটি রাষ্ট্র। রাষ্ট্রটি ইরান, পাকিস্তান, চীন, তাজিকিস্তান, উজবেকিস্তান, ও তুর্কমেনিস্তানের মধ্যস্থলে একটি ভূ-বেষ্টিত মালভূমির উপর অবস্থিত। আফগানিস্তানকে অনেক সময় দক্ষিণ এশিয়া এবং মধ্যপ্রাচ্যের অংশ হিসেবেও গণ্য করা হয়। আফগানিস্তানের পূর্বে ও দক্ষিণে পাকিস্তান , পশ্চিমে ইরান, উত্তরে তুর্কমেনিস্তান, উজবেকিস্তান ও তাজিকিস্তান এবং উত্তর-পূর্বে গণচীন। আফগানিস্তান শব্দটির অর্থ "আফগান (তথা পশতুন) জাতির দেশ"। আফগানিস্তান একটি রুক্ষ এলাকা - দেশটির অধিকাংশ এলাকা পর্বত ও মরুভূমি আবৃত। পর্বত উপত্যকাগুলি আর উত্তরের সমভূমিতেই কেবল গাছপালার দেখা মেলে। এখানকার গ্রীষ্মকালীন আবহাওয়া গরম ও শুষ্ক এবং শীতকালে এখানে প্রচণ্ড শীত পড়ে। কাবুল দেশটির বৃহত্তম শহর ও রাজধানী।


title: আফগানিস্তান

text: আফগানিস্তানের অধিকাংশ অঞ্চল সুউচ্চ পর্বতময় এলাকা। দেশটির প্রায় অর্ধেক এলাকার উচ্চতা সমুদ্র সমতল থেকে ২,০০০ মিটার বা তার চেয়ে উঁচুতে অবস্থিত। ছোট ছোট হিমবাহ ও বছরব্যাপী তুষারক্ষেত্র প্রায়ই পরিলক্ষিত হয়। উত্তর-পূর্ব সীমান্তে অবস্থিত ৭,৪৮৫ মিটার উচ্চতা বিশিষ্ট নওশাক আফগানিস্তানের সর্বোচ্চ পর্বতশৃঙ্গ। এটি পাকিস্তানের তিরিচ মির পর্বতশৃঙ্গের একটি নিচু পার্শ্বশাখা। পর্বতটি আফগানিস্তানের উত্তর-পূর্বে হিন্দুকুশ পর্বতমালার অংশ, যেটি আবার পামির মালভূমির দক্ষিণে অবস্থিত। হিন্দুকুশ থেকে অন্যান্য নীচু পর্বতসারি ধীরে ধীরে ছড়িয়ে পড়েছে। এদের মধ্যে প্রধান শাখাটি দক্ষিণ-পশ্চিমে প্রসারিত হয়ে পশ্চিমের ইরান সীমান্ত অবধি চলে গেছে। এই নিচু পর্বতমালাগুলির মধ্যে রয়েছে পারোপামিসুস পর্বতমালা, যা উত্তর আফগানিস্তান অতিক্রম করেছে, এবং সফেদ কোহ পর্বতমালা, যা পাকিস্তানের সাথে পূর্ব সীমান্ত তৈরি করেছে। সফেকদ কোহ-তেই রয়েছে বিখ্যাত খাইবার গিরিপথ, যা আফগানিস্তান ও পাকিস্তানকে সংযুক্তকারী একটি গুরুত্বপূর্ণ সড়কপথ। অপেক্ষাকৃত নিম্নভূমিগুলি দেশের দক্ষিণ ও পশ্চিমে অবস্থিত। এদের মধ্যে রয়েছে উত্তর-পশ্চিম প্রান্তের হেরাত-ফেরা নিম্নভূমি, দক্ষিণ-পশ্চিমের সিস্তান ও হেলমন্দ নদী অববাহিকা, এবং দক্ষিণের রিগেস্তান মরুভূমি। সিস্তান অববাহিকাটি বিশ্বের সবচেয়ে শুষ্ক এলাকার একটি।


title: আফগানিস্তানের ভূগোল

text: আফগানিস্তানের অধিকাংশ অঞ্চল সুউচ্চ পর্বতময় এলাকা। দেশটির প্রায় অর্ধেক এলাকার উচ্চতা সমুদ্র সমতল থেকে ২,০০০ মিটার বা তার চেয়ে উঁচুতে অবস্থিত। ছোট ছোট হিমবাহ ও বছরব্যাপী তুষারক্ষেত্র প্রায়ই পরিলক্ষিত হয়। উত্তর-পূর্ব সীমান্তে অবস্থিত ৭,৪৮৫ মিটার উচ্চতা বিশিষ্ট নওশাক আফগানিস্তানের সর্বোচ্চ পর্বতশৃঙ্গ। এটি পাকিস্তানের তিরিচ মির পর্বতশৃঙ্গের একটি নিচু পার্শ্বশাখা। পর্বতটি আফগানিস্তানের উত্তর-পূর্বে হিন্দুকুশ পর্বতমালার অংশ, যেটি আবার পামির মালভূমির দক্ষিণে অবস্থিত। হিন্দুকুশ থেকে অন্যান্য নীচু পর্বতসারি ধীরে ধীরে ছড়িয়ে পড়েছে। এদের মধ্যে প্রধান শাখাটি দক্ষিণ-পশ্চিমে প্রসারিত হয়ে পশ্চিমের ইরান সীমান্ত অবধি চলে গেছে। এই নিচু পর্বতমালাগুলির মধ্যে রয়েছে পারোপামিসুস পর্বতমালা, যা উত্তর আফগানিস্তান অতিক্রম করেছে, এবং সফেদ কোহ পর্বতমালা, যা পাকিস্তানের সাথে পূর্ব সীমান্ত তৈরি করেছে। সফেকদ কোহ-তেই রয়েছে বিখ্যাত খাইবার পাস, যা আফগানিস্তান ও পাকিস্তানকে সংযুক্তকারী একটি গুরুত্বপূর্ণ সড়কপথ। অপেক্ষাকৃত নিম্নভূমিগুলি দেশের দক্ষিণ ও পশ্চিমে অবস্থিত। এদের মধ্যে রয়েছে উত্তর-পশ্চিম প্রান্তের হেরাত-ফেরা নিম্নভূমি, দক্ষিণ-পশ্চিমের সিস্তান ও হেলমন্দ নদী অববাহিকা, এবং দক্ষিণের রিগেস্তান মরুভূমি।


title: আফগানিস্তানের ভূগোল

text: আফগানিস্তান এশিয়া মহাদেশের কেন্দ্রে, ইরানীয় মালভূমির ওপর অবস্থিত একটি দেশ। দেশটির আয়তন ৬৪৭,৫০০ বর্গকিলোমিটার। দেশটি স্থলবেষ্টিত ও পর্বতময়। হিন্দু কুশ পর্বতমালার অধিকাংশই এই দেশে অবস্থিত। দেশটিতে চারটি প্রধান নদী আছে: আমু দরিয়া, হারি রুদ, কাবুল নদী এবং হেলমন্দ নদী।


title: নিমরুজ প্রদেশ

text: নিমরুজ প্রদেশ (পশতু ভাষায়: نیمروز) আফগানিস্তানের ৩৪টি প্রদেশের একটি। এটি দেশের দক্ষিণ-পশ্চিমে ইরান ও পাকিস্তানের বেলুচিস্তান প্রদেশের সাথে সীমান্তে অবস্থিত। এটি আফগানিস্তানের সবচেয়ে জনবিরল প্রদেশ। এর ৪১ হাজার বর্গকিলোমিটার এলাকায় মাত্র দেড় লক্ষ লোক বাস করে। এখানে মূলত বেলুচি জাতির লোকের বাস। তবে পশতুনরাও এখানে বাস করে। প্রদেশের এক বিরাট জায়গা জুড়ে দাশতি মার্গো নামের মরুভূমিটি অবস্থিত।


title: বামিয়ানের বুদ্ধমূর্তি

text:
আফগানিস্তানের রাজধানী কাবুল থেকে ২৩০ কিলোমিটার বা ১৪০ মাইল উত্তরপূর্বে অবস্থিত জনবিরল বামিয়ান বর্তমানে ঐ একই নামে পরিচিত আফগানিস্তানের ৩৪টি প্রদেশের একটি মাত্র। এটি দেশের কেন্দ্রভাগে অবস্থিত। হিন্দুকুশ পর্বতশ্রেণির একেবারে কাছে অবস্থিত বলে পার্বত্য ভূমিরূপ এই অঞ্চলের অন্যতম বৈশিষ্ট্য। পর্বতে ঘেরা সমুদ্রপৃষ্ঠ থেকে প্রায় ৮০০০ ফিট উচ্চতায় অবস্থিত এই সবুজ প্রায় সমতল উপত্যকাটি আদতে বহু আগে তিনটি স্তরে পুরু পলি পড়ে তৈরি হয়েছিল। কিন্তু এর আপাত সমতল ভূমিরূপ মাঝেমাঝেই হঠাৎ উঠে আসা খাড়া পর্বতের দেওয়াল দ্বারা বিচ্ছিন্ন। ভূতাত্ত্বিকদের মতে সুদীর্ঘকাল যাবৎ নদীর ক্ষয়কার্য, পলিসঞ্চয় ও হিমবাহজনিত ক্ষয় ও সঞ্চয়ের ফলে এইরূপ ভূমিরূপ সৃষ্টি হয়েছে।
মূল বামিয়ান উপত্যকাটি এই সমপ্রায় উচ্চভূমির উত্তরদিকে মুখ করে অবস্থিত। পশ্চিম থেকে পূর্বে এর বিস্তৃতি প্রায় ৩০ মাইল বা ৪৮ কিলোমিটার। উত্তর ও দক্ষিণে এই উপত্যকা হিন্দুকুশ ও কো-ই-বাবা পর্বতশ্রেণির প্রায় ১৫ হাজার ফিট উঁচু পর্বত দ্বারা ঘেরা। কিন্তু পাশাপাশি আরও দুটি উপত্যকা ফোলাদি উপত্যকা ও কাকরাক উপত্যকার সাথে এই উপত্যকা সরাসরি যুক্ত। সুন্দর এই উপত্যকাটির মধ্য দিয়ে বয়ে চলেছে একই নামের একটি নদী। এই নদীর উত্তর পাড়েই দেখতে পাওয়া যায় বামিয়ান উপত্যকার সবচেয়ে লক্ষ্যণীয় বৈশিষ্ট্য, প্রায় ১.৫ কিলোমিটার লম্বা একটি পর্বতের প্রায় খাড়া প্রাকৃতিক দেওয়াল। অসংখ্য বৌদ্ধ বিহার, মঠ ও বৌদ্ধ শিল্পকর্মের প্রত্নতাত্ত্বিক অস্তিত্বর কারণে এই পর্বতগাত্রটি বর্তমানে ইউনেস্কোর বিশ্ব ঐতিহ্যবাহী স্থানের তালিকায় স্থান করে নিয়েছে।


title: গিলগিত-বালতিস্তান

text: গিলগিত-বালতিস্তান (উর্দু: , বাল্টি: གིལྒིཏ་བལྟིསྟན ) পাকিস্তানের সবচেয়ে উত্তরের প্রশাসনিক অঞ্চল। পূর্বে এটি উত্তরাঞ্চল নামে পরিচিত ছিলো। এর দক্ষিণে আজাদ কাশ্মীর, পশ্চিমে খাইবার পাখতুনখোয়া প্রদেশ, উত্তরে আফগানিস্তানের ওয়াখান করিডোর, পূর্ব ও উত্তরপূর্বে চীনের স্বায়ত্তশাসিত জিনজিয়াং অঞ্চল এবং দক্ষিণপূর্বে ভারতশাসিত জম্মু ও কাশ্মীর অবস্থিত।


title: প্রাগৈতিহাসিক এশিয়া

text: কেন্দ্রীয় এশিয়া হচ্ছে এশিয়া মহাদেশের প্রধান অঞ্চল এবং পশ্চিমে কাস্পিয়ান সাগর থেকে পূর্ব চীন এবং দক্ষিণের আফগানিস্তান থেকে উত্তরের রাশিয়া পর্যন্ত বিস্তৃত। এটিকে কখনও কখনও মধ্য এশিয়া হিসাবেও উল্লেখ করা হয় ( ছয়টি দেশ সাধারণত এ অঞ্চলের মধ্যে অন্তর্ভুক্ত যাদের নামের শেষে "-স্তান" যুক্ত যার অর্থ "জমি") এবং এটি ইউরেশীয় মহাদেশ র্পযন্ত বিস্তৃত। দেশগুলো হলো কাজাখস্তান, কিরগিজস্তান, তাজিকিস্তান, তুর্কমেনিস্তান, উজবেকিস্তান এবং আফগানিস্তান।


title: বাংলা ভাষা

text: বাংলাদেশ ছাড়াও ১৯৫০-এর দশকে ভারতের বিহার রাজ্যের মানভূম জেলায় বাংলা ভাষা আন্দোলন ঘটে। ১৯৬১ খ্রিস্টাব্দের ভারতের অসম রাজ্যের বরাক উপত্যকায় একইরকম ভাবে বাংলা ভাষা আন্দোলন সংঘ ভাষা বঙ্গ অঞ্চলের বাঙালি অধিবাসীর মাতৃভাষা। স্বাধীন রাষ্ট্র বাংলাদেশ এবং ভারতের রাজ্য পশ্চিমবঙ্গ ও ত্রিপুরা নিয়ে এই অঞ্চল গঠিত। এছাড়া ভারতের অসম রাজ্যের দক্ষিণাংশেও এই ভাষা বহুল প্রচলিত। ভারতের আন্দামান ও নিকোবর দ্বীপপুঞ্জ কেন্দ্রশাসিত অঞ্চলের অধিকাংশ অধিবাসী বাংলা ভাষায় কথা বলে থাকেন।


title: বাংলা ভাষা

text: বাংলাদেশ রাষ্ট্রের রাষ্ট্রভাষা ও সরকারি ভাষা হলো বাংলা। এছাড়াও ভারতীয় সংবিধান দ্বারা স্বীকৃত ২৩টি সরকারি ভাষার মধ্যে বাংলা অন্যতম। ভারতের পশ্চিমবঙ্গ, অসম এবং ত্রিপুরা রাজ্যের সরকারি ভাষা হল বাংলা এছাড়াও বাংলা ভারতের আন্দামান ও নিকোবর দ্বীপপুঞ্জের অন্যতম প্রধান ভাষা। ২০১১ খ্রিস্টাব্দের সেপ্টেম্বর মাস হতে বাংলা ভাষা ভারতের ঝাড়খণ্ড রাজ্যের দ্বিতীয় সরকারি ভাষা রূপে স্বীকৃত। পাকিস্তানের করাচী শহরের দ্বিতীয় সরকারি ভাষা রূপে বাংলাকে গ্রহণ করা হয়েছে। ২০০২ খ্রিস্টাব্দের ডিসেম্বর মাসে সিয়েরা লিওনের তৎকালীন রাষ্ট্রপতি আহমাদ তেজন কাব্বাহ ওই রাষ্ট্রে উপস্থিত জাতিসংঘের শান্তিরক্ষা বাহিনীর ৫,৩০০ বাংলাদেশি সৈনিকের সেবার স্বীকৃতিস্বরূপ বাংলা ভাষাকে সরকারি ভাষার মর্যাদা প্রদান করেন।


title: বাংলা ভাষা

text: বাংলা ভাষা (; ) দক্ষিণ এশিয়ার বঙ্গ অঞ্চলের মানুষের স্থানীয় ভাষা, এই অঞ্চলটি বর্তমানে রাজনৈতিকভাবে স্বাধীন রাষ্ট্র বাংলাদেশ ও ভারতের অঙ্গরাজ্য পশ্চিমবঙ্গ নিয়ে গঠিত। এছাড়াও ভারতের ত্রিপুরা রাজ্য, অসম রাজ্যের বরাক উপত্যকা এবং আন্দামান দ্বীপপুঞ্জেও বাংলা ভাষাতে কথা বলা হয়। এই ভাষার লিপি হল বাংলা লিপি। এই অঞ্চলের প্রায় বাইশ কোটি স্থানীয় মানুষের ও পৃথিবীর মোট ৩০ কোটি মানুষের ভাষা হওয়ায়, এই ভাষা বিশ্বের সর্বাধিক প্রচলিত ভাষাগুলির মধ্যে চতুর্থ স্থান অধিকার করেছে। বাংলাদেশ, ভারত ও শ্রীলঙ্কার জাতীয় সঙ্গীত, এবং ভারতের জাতীয় স্তোত্র এই ভাষাতেই রচিত এবং তা থেকেই দক্ষিণ এশিয়ায় এই ভাষার গুরুত্ব বোঝা যায়।


title: বাংলা ভাষাভাষী অনুযায়ী ভারতের রাজ্যসমূহ

text: আসাম ভারতের উত্তর-পূর্বে(ঈশান কোণ) অবস্থিত একটি রাজ্য৷ রাজ্যটির সর্বাধিক প্রচলিত ভাষা অসমীয়া হলেও বাংলা দ্বিতীয় বৃৃহত্তম প্রচলিত ভাষা, যা ২৮.৯২ শতাংশ লোকের মাতৃৃভাষা৷ এটি আসামের দক্ষিণে অবস্থিত বরাক উপত্যকা বিভাগের দাপ্তরিক ভাষা৷ জেলা অনুযায়ী বাংলাভাষীর সংখ্যা নিম্নরূপ -


title: ভারতের সরকারি ভাষাসমূহ

text:
ভারতীয় সংবিধান সংসদীয় কারজ বিবরণীর ক্ষেত্রে এবং আইন প্রণয়নের ক্ষেত্রে কোন ভাষা ব্যবহার করা হবে তার উপর স্পষ্ট বিভাজিকা তৈরি করেছে। সংবিধানানুযায়ী সংসদের যেকোনো কাজ হিন্দি অথবা ইংরেজিতে করা যায়। ইংরেজির ব্যবহার ১৫ বছরের পর্বের পরই শেষ হয়ে গেছিলো, যদিও সরকারি ভাষা বিষয়ক আইন, ১৯৬৫ মোতাবেক আজও তার বৈধতা আছে। একি সঙ্গে কোনো ব্যক্তি যদি হিন্দি বা ইংরেজিতে তার বক্তব্য পেশ করতে অপারগ হন তাহলে তিনি স্পিকারের অনুমতি নিয়ে তার মাতৃভাষায় তার বক্তব্য পেশ করতে পারবেন।
তবে আইনের ক্ষেত্রে বৈষম্য দেখা গেছে। সংবিধান অনুযায়ী একটি ভারিক্কি সম্পণ্য ভাষায় আইন প্রণয়নের কথা বলা হয়েছে এবং সেক্ষেত্রে ইংরেজিকে বেছে নেওয়া হয়েছে। যদিও সংসদ চাইলে অন্য ভাষায় করতে পারে। আজ পর্যন্ত সংসদ এই বিশেষ ক্ষমতার ব্যবহার করেনি। কদাচিৎ ক্ষেত্রে কোন বিল বা আইন আনার আগে হিন্দিতে তর্জমা করা হয়েছে, তাছাড়া ইংরেজিকেই আইন রচনার ভাষা হিসাবে রাখা হয়েছে।


title: ভারতের সরকারি ভাষাসমূহ

text:
সংবিধান অনুসারে দেশের সর্বচ্চ আদালত, সুপ্রিম কোর্টের সকল কাজ ইংরেজিতে করতে হবে। সংসদ চাইলে আইন করে এর পরিবর্তন করতে পারে, যদিও আজ পর্যন্ত করা হয়নি। কিছু কিছু হাইকোর্টে রাষ্ট্রপতির সম্মতি নিয়ে হিন্দিকে ঐচ্ছিক ভাষা হিসাবে রাখা হয়েছে, যেমন রাজস্থান, মধ্যপ্রদেশ, উত্তরপ্রদেশ এবং বিহার।
কেন্দ্র সরকার আইন বলে সকল কাজে হিন্দির ব্যবহার বৃদ্ধির কথা ভাবছে।
সরকারি ভাষার আইন অনুসারে জনগনের জন্য করা সকল প্রসাশনিক নথিপত্র হিন্দি এবং ইংরেজিতে করার নির্দেশ দেওয়া হয়েছে। অন্যদিকে সরকারি আইন বিষয়ক আইন কেন্দ্র সরকারের সকল কার্যালয় গুলোর মধ্যে বার্তা প্রেরণ এবং কথোপকথনের জন্য হিন্দির ব্যবহারকে প্রাধান্য দেওয়া হয়েছে কেবল মাত্র তামিলনাড়ুতে অবস্থিত কার্যালয়গুলো বাদ দিয়ে, সেখানে এই আইন বলবত নয়। যদি প্রয়োজন হয় তবে তা অন্য আঞ্চলিক ভাষায় তর্জমা করার কথাও বলা হয়েছে।
তবে একি কার্যালয় গুলির মধ্যে বিভিন্ন কাজের জন্য হিন্দির ব্যবহার বাড়ানোর কথাও বলা হয়েছে। বিভিন্ন নথিপত্রে নোট এবং চিরকুট রাখার জন্য হিন্দি অথবা ইংরেজির ব্যবহারের কথা বলা হচ্ছে।
একি সঙ্গে যে কোন অভিযোগের প্রতিকার চেয়ে ভারতে ব্যবহৃত যে কোন ভাষায় দরখাস্ত করার অনুমতি দেওয়া হয়েছে।
ভারত সরকার হিন্দির ব্যবহার বাড়ানোর জন্য বিভিন্ন প্রচেষ্টা করা হচ্ছে। দক্ষিণ ভারতে হিন্দির ব্যবহার বাড়ানোর জন্য “দক্ষিণ ভারত হিন্দি প্রচার সভা” (প্রধান কার্যালয়ঃ চেন্নাই) নামে একটি সঙ্ঘ তৈরি করা হয়েছে। এছাড়াও বেঙ্গালুরু, তিরুবন্তপুরম, মুম্বাই, কলকাতা, গুয়াহাটি, ভূপাল, দিল্লি এবং গাজিয়াবাদে হিন্দির ব্যবহার বাড়ানোর জন্য আঞ্চলিক কার্যালয় খলা হয়েছে, যাতে কেন্দ্র সরকারের কার্যালয়গুলিতে হিন্দির ব্যবহার বৃদ্ধি হয়।
হিন্দি ব্যবহার বাড়ানোর বাৎসরিক লক্ষ্যমাত্রাও স্থির করা হয়েছে। সরকারি ভাষা নিয়ে “কেন্দ্রীয় হিন্দি কমিটি” গঠন করা হয়েছে ১৯৬৭ সালে। এবং সংসদীয় কমিটি গঠন করা হয়েছে ১৯৭৬ সালে। এর কাজ পর্যায়ক্রমিক ভাবে রাষ্ট্রপতির কাছে কতটা অগ্রগতি হয়েছে তাই নিয়ে তথ্য পেশ করা।
প্রতিটি শহরে অন্তত ১০টি কেন্দ্র সরকারের দপ্তর এবং একটি হিন্দি প্রচার কমিটি স্থাপন করা হয়েছে। কোন কেন্দ্রসরকারের কর্মচারী সম্পূর্ণ হিন্দিতে তার কাজ করলে আর্থিক পুরস্কারও ঘোষণা করা হয়েছে। প্রতিটি কেন্দ্র সরকারের কার্যালয়ে হিন্দি সেল গঠন করা হয়েছে।


title: ভারতে বাংলা ভাষা আন্দোলন

text:
ঝাড়খন্ড পশ্চিমবঙ্গের শুধু প্রতিবেশী রাজ্যেই নয়, প্রাচীন বঙ্গ এর পশ্চিম অংশ রাঢ় অঞ্চলের অংশ বিশেষ এই রাজ্যে অন্তর্ভুক্ত হয়েছে। এই রাজ্যের একাধিক জেলায় বাঙালি সংখ্যা গরিষ্ঠ হওয়া সত্ত্বেও জেলাগুলি পশ্চিমবঙ্গে অন্তর্ভুক্ত হয় নি। বর্তমানে ঝাড়খন্ডের জনসংখ্যার ৪২% বাঙালি, যা একক ভাবে ওই রাজ্যের বৃহত্তম জাতি। এছাড়াও বাংলা ঝাড়খন্ডের বাঙালি ও উপজাতিদের (এদের মুলনিবাসী বাঙালি বলা হয়) সংযোগকারী ভাষা। কিন্তু, হিন্দি ইংরেজি ও উর্দু এই রাজ্যের প্রধান সরকারি ভাষার মর্যাদা পেলেও বাংলা আজও প্রধান সরকারি ভাষার মর্যাদা পায় নি। ঝাড়খন্ডের একাধিক বাঙালি সংগঠন ও উপজাতি সংগঠন বাংলাকে প্রধান সরকারি ভাষা ঘোষণার দাবিতে দীর্ঘদিন সাংগ্রামরত। ঝড়খণ্ডে বাঙালিদের আন্দোলনের চাপে ২০১০ সালে বাংলাকে এই রাজ্যের দ্বিতীয় সরকারি ভাষা হিসেবে ঘোষণা করা হলেও, তা কার্যকরী হয় নি। এছাড়াও বাঙ্গালা ভাষী পড়ুয়ারা বঞ্চনার স্বীকার হয়েছে, বাংলা মাধ্যম বিদ্যালয় গুলিকে হিন্দি মাধ্যমে রূপান্তর করা হয়েছে।
১৯৪৭ এর ভারত ভাগ ও ১৯৭১ এর পূর্ব পাকিস্তানের স্বাধীনতা সংগ্রামের সময় পূর্ববঙ্গের উদ্বাস্তু হিন্দুরা ভারতেও রাজধানী দিল্লিতে আশ্রয় নিয়েছিলো। এই সময় দিল্লিতে তাঁদের মূল বাসভূমি ছিল চিত্তরঞ্জন পার্ক। এছাড়াও বিভিন্ন সময় পশ্চিমবঙ্গ, ত্রিপুরা, আসাম ও ভারতের অন্যান্য বাঙালি অধ্যুষিত রাজ্য থেকে বাঙালিরা দিল্লিতে আসায় পাঞ্জাবীদের পর বাঙালিই দিল্লির দ্বিতীয় বৃহত্তম সংখ্যালঘু জাতি। ভারতের জনগণ অনুযায়ী দিল্লিতে আনুমানিক ২৫ লক্ষ বাঙালির বাস।কিন্তু, সেখানেও বাঙালিরা বৈষম্যের স্বীকার। দিল্লিতে অন্যান্য ভাষার নিজেস্ব একাডেমি থাকলেও বাংলা ভাষা একাডেমি নেই। বাঙালি পড়ুয়াদের জন্য বাংলা মাধ্যম বিদ্যালয় নগন্য। কাজেই দিল্লির বাঙালিরা ভাষার অধিকারের দাবিতে আন্দোলনরত। বাঙালিদের আন্দোলনের জেরে বর্তমানে দিল্লিতে একটি বাংলা একাডেমি প্রতিষ্ঠার প্রচেষ্টা চলছে।


text: জেলাটির "ঢেকীয়াজুলি" ব্লকে বাংলাভাষী সংখ্যাগরিষ্ঠ৷আন্দামান ও নিকোবর দ্বীপপুঞ্জ ভারতের পূর্বে বঙ্গোপসাগরে অবস্থিত একটি দ্বীপরাজ্য তথা কেন্দ্রশাসিত অঞ্চল৷ অঞ্চলটিতে সর্বাধিক প্রচলিত ভাষা বাংলা, যা ২৮.৪৯% লোকের মাতৃৃভাষা৷ সর্বাধিক প্রচলিত হলেও অন্যান্য অনেক ভাষাগোষ্ঠীর উপস্থিতি থাকায় বাংলা ভাষা এ অঞ্চলের একক সংখ্যাগরিষ্ঠতা লাভ করেনি, বরং হিন্দী ও ইংরাজী এখানকার মর্যাদাপ্রাপ্ত সরকারী ভাষা৷ কেন্দ্রশাসিত অঞ্চলটির জেলা অনুযায়ী বাংলাভাষীর সংখ্যা নিম্নরূপ -


title: ভারতে স্থানীয় বক্তার সংখ্যা অনুসারে ভাষাসমূহের তালিকা

text: ২০১১ সালে ভারতের জনগণনা অনুযায়ী ভাষাভাষী সর্বোচ্চ সংখ্যা দ্বারা নিম্নরূপ ভাষাগুলি: হিন্দি, বাংলা, মারাঠি, তেলুগু, তামিল, গুজরাটি, উর্দু, কন্নড়, ওড়িয়া, মালয়ালম। ২০০১ সালের আদমশুমারিতে প্রতিটি ভাষার বা একাধিক মাতৃভাষা কথা বলা মানুষের সংখ্যা পাওয়া যায় এবং তাদের ভাষাতে কথাবলা মানুষের সংখ্যাগুলিতেও অন্তর্ভুক্ত করা হয়। নিম্নোক্ত সারণিতে এমন মাতৃভাষ তালিকা রয়েছে যা এক মিলিয়নের বেশি বক্তা আছে। ২০০১ সালের আদমশুমারি থেকে সাধারণ তথ্য অনুযায়ী: "মাতৃভাষা হল কোন ব্যক্তি মায়ের দ্বারা শৈশবকালীন শেখা ভাষা। শৈশবে মা মারা গেলে বাড়ি থেকে শেষা ভাষা হবে ওই ব্যক্তির মাতৃভাষা।"


title: ১৯৭১ বাংলাদেশে গণহত্যা

text: পাকিস্তান রাষ্ট্র গঠনের অল্প কিছুদিন পর ১৯৪৮ সালে গভর্নর জেনারেল মোহাম্মদ আলী জিন্নাহ নবগঠিত রাষ্ট্রের জাতীয় ভাষারূপে উর্দুকে ঘোষণা দেন। কিন্তু, ঐ সময়ে পাকিস্তানের জনগোষ্ঠীর কেবলমাত্র চার শতাংশ উর্দু ভাষায় কথা বলতেন। বাংলাকে সমর্থনদানকারীরা কমিউনিস্ট, বিশ্বাসঘাতক ও রাষ্ট্রের শত্রুরূপে বর্ণনা করেন। পরবর্তী সরকারও বাংলাকে রাষ্ট্রের দ্বিতীয় জাতীয় ভাষা হিসেবে মর্যাদা দিতে অস্বীকার করে। এরফলে বাংলা ভাষা আন্দোলনের সূত্রপাত ঘটে ও শাসক দল মুসলিম লীগের বিকল্পরূপে পূর্ব-পাকিস্তানে নবগঠিত আওয়ামী লীগের কাছ থেকে ব্যাপক সমর্থন পায়। ১৯৫২ সালে পূর্ব-পাকিস্তানের রাজধানী ঢাকায় বিক্ষোভ হয়। এ বিক্ষোভকে জোরপূর্বক দমন করা হয় ও বিক্ষোভকারীদের অনেকে নিহত হন। এ কারণে বাঙ্গালী জাতীয়তাবাদে উজ্জ্বীবিত ব্যক্তিরা তাঁদেরকে শহীদরূপে আখ্যায়িত করেন। ১৯৬৫ সালের ভারত-পাকিস্তান যুদ্ধে ব্যাপক ক্ষয়-ক্ষতি হয়। পূর্ব-পাকিস্তানের প্রতিরক্ষা ব্যবস্থা মজবুতের জন্য সামরিক বাহিনীতে অতিরিক্ত ইউনিট যুক্ত করা হয়নি। এরফলে বাঙালীরা তাদের দেশকে যুদ্ধকালীন সময়ে ভারতের আক্রমণ থেকে অরক্ষিত দেখতে পায়। এমনকি, পাকিস্তানের স্বৈরশাসক আইয়ুব খান কাশ্মিরকে অধিকারের বিনিময়ে পূর্বাংশকে ছেড়ে দেয়ারও চিন্তা করেছিলেন।


title: জেইক ইলেনহল

text: পরিচালক স্টিফেন ইলেনহল এবং চিত্রনাট্যকার নাওমি ফোনার ছেলে ইলেনহলের বড় বোন ম্যাগি ইলেনহলও একজন অভিনেত্রী এবং তিনি অভিনেতা পিটার সার্সগার্ডের সাথে বিবাহ বন্ধনে আবদ্ধ। "জারহেড" এবং "রেন্ডিশন" চলচ্চিত্রে ইলেনহল ভগ্নিপতি পিটার ছিলেন ইলেনহলের সহ-অভিনেতা। ২০০৬ সালে ইলেনহল এবং তাঁর বড় বোন ক্যালিফোর্নিয়ার ইনভার্নেসের একটি রেস্তোরাঁয় অগ্নি-দূর্ঘটনা থেকে প্রাণে বেঁচে ফিরেছিলেন। সেই রেস্তোরাঁর সহ-স্বত্ত্বাধিকারী এবং তারকা রাঁধুনি (শেফ্) ড্যানিয়েল ডিলং বলেন, "অগ্নি দূর্ঘটনার সময় জেক আমাকে রেস্তোরাঁর জিনিসপত্র বাইরে বের করে আনতে যথেষ্ট সাহায্য করেছিল"।


title: জেইক ইলেনহল

text: ইলেনহল ক্যালিফোর্নিয়ার লস এঞ্জেলেসে জন্মগ্রহণ করেন। তাঁর পিতা স্টিফেন ইলেনহল হলেন একজন পরিচালক এবং তাঁর মা নাওমি ফোনার হলেন একজন প্রযোজক এবং চিত্রনাট্যকার। তাঁর বড় বোন অভিনেত্রী ম্যাগি ইলেনহল তাঁর সাথে ডনি ডার্কো চলচিত্রে একসাথে অভিনয় করেছিলেন। ইলেনহলের বাবা হলেন সুইডিশ এবং ইংরেজ বংশোদ্ভুত এবং জেইকের মার জন্ম নিউ ইয়র্ক শহরে এক ইহুদি পরিবারে এবং তাঁরা ছিলেন রাশিয়ান এবং পলিশ (পোল্যান্ডের অধিবাসী) বংশোদ্ভুত। জেক এক বিবৃতিতে বলেছিলেন যে, তিনি নিজেকে ইহুদি হিসেবেই বিবেচনা করেন। ইলেনহল তাঁর ১৩তম জন্মদিনে বার মিট্‌জভাহ্ (শৈশব থেকে যৌবনকালে পদার্পনের সময় অনুষ্ঠিত এক ধরনের ইহুদীয় ধর্মীয় অনুষ্ঠান) সম্পন্ন করেন। ইলেনহলের মা-বাবা এক বিবৃতিতে বলেছিলেন, কৈশোরে গ্রীষ্মের অবসরকালীন সময়ে ইলেনহল লাইফগার্ড এবং রেস্তোরাঁতেও কাজ করেছিলেন।


title: জেইক ইলেনহল

text: জ্যাকব বেঞ্জামিন "জেক" ইলেনহল ()(জন্ম: ডিসেম্বর ১৯, ১৯৮০) একজন মার্কিন অভিনেতা। তিনি ইলেনহল পরিবারের সদস্য এবং পরিচালক স্টিফেন ইলেনহল এবং চিত্রনাট্যকার নাওমি ফোনারের ছেলে। জিলেনহল তাঁর শৈশবকাল থেকেই শিশু-অভিনেতা হিসেবে সিটি স্লিকার্স (১৯৯১), ডেঞ্জারাস ওম্যান (১৯৯৩) এবং হোমগ্রোন (১৯৯৮) নামক চলচিত্রগুলোতে আত্মপ্রকাশ করেন। তবে নাসা-প্রকৌশলী এবং মার্কিন সাহিত্যিক হোমার হিকামের জীবনির উপর ভিত্তি করে তৈরী চলচিত্র অক্টোবর স্কাইয়ে অভিনয়ের পর থেকেই জিলেনহল তাঁর অভিনয় জগতে সাফল্য অর্জন করতে শুরু করেন এবং ডনি ডার্কো (২০০১) চলচিত্রে মানসিকভাবে অস্থির একটি কিশোরের চরিত্রে অভিনয়ের জন্য ইন্ডিপেন্ডেন্ট স্পিরিট অ্যাওয়ার্ড অনুষ্ঠানে বেস্ট মেল লিড-এর জন্য মনোনয়ন পান। ইলেনহল পরবর্তীকালে আরো অন্যান্য চলচিত্র যথাক্রমে দ্য গুড গার্ল (২০০২), দ্য ডে আফটার টুমরো (২০০৪) চলচিত্রে অভিনয় করেন।


title: জেইক ইলেনহল

text: রাজনৈতিকভাবে ইলেনহল সক্রিয়। তিনি ২০০৪ সালে মার্কিন প্রেসিডেন্ট নির্বাচনের সময় ছাত্র-ছাত্রীদের ভোটদানে উৎসাহিত করতে ইউনিভার্সিটি অব সাউদার্ন ক্যালিফোর্নিয়াতে রক দ্য ভোট নামক একটি সংগঠনের জন্য তাঁর বড় বোনের সাথে একটি কমার্শিয়াল-বিজ্ঞাপনের শ্যুটিং করেছিলেন। ইলেনহল তৎকালীন ডেমোক্রেটিক প্রেসিডেন্ট নির্বাচনের পদপ্রার্থী জন কেরির জন্য প্রচারকার্যের সাথে যুক্ত ছিলেন। ইলেনহল রাজনৈতিক ব্যাপারে এক বক্তব্যে বলেছিলেন, "এটি আমাকে খুব বিষণ্ণ করে তুলে যখন অভিনেতারা রাজনীতি নিয়ে কথা তোলে। আমি রাজনীতির সাথে জড়িত এবং যে বিষয়গুলো রাজনীতি সম্বন্ধীয় সেই সব বিষয়গুলোকে আমি আমার চলচিত্রে পছন্দের তালিকায় স্থান দিই। আমি যা করি, তাই-ই বলি। ন্যায়রূপে বা অন্যায়রূপে সত্যি বলতে তরুণ অভিনেতারাই সকল ক্ষমতার অধিকারী"। "রেন্ডিশন" চলচিত্রের এক সাক্ষাৎকারে ইলেনহল মন্তব্য করে বলেন, "এটি খুবই দুঃখদায়ক যখন অভিনেতারা রাজনীতিবিদদের ভূমিকায় এবং রাজনীতিবিদরা অভিনেতার ভূমিকায় অবতীর্ণ হন"।


title: জেইক ইলেনহল

text: ইলেনহলের ভাগ্নী র‍্যামোনা সার্সগার্ড অক্টোবর ৩, ২০০৬ সালে জন্মগ্রহণ করেছিল। জেইক ইলেনহল অভিনেতা ও পরিচালক পল নিউম্যান এবং অভিনেত্রী ও সাহিত্যিক জ্যামি লি কার্টিস-কে অনুসরণ করেন।


title: জেইক ইলেনহল

text: ২০০২ সাল থেকে প্রায় দুই বছর অব্দি ইলেনহলের অভিনেত্রী কির্স্টেন ডান্‌স্ট-এর সাথে প্রণয় ছিল। কিন্তু ২০০৭ সালে ইলেনহল তাঁর "রেন্ডিশন" চলচিত্রের সহ-অভিনেত্রী রিজ উইদারস্পুনের সাথে প্রণয়ে আবদ্ধ হন এবং ২০০৯ সাল অব্দি তাদের সম্পর্ক টিকে ছিল। পরবর্তীতে অক্টোবর ২০১০ সাল থেকে ২০১১ পর্যন্ত ইলেনহল মার্কিন গায়িকা টেইলর সুইফটের সাথে প্রণয় করেন। এছাড়াও মডেল অ্যালিসা মিলার এবং মার্কিন মডেল এমিলি ডিডোনাটোর সাথেও তাঁর প্রণয় সম্পর্ক ছিল।


title: জেইক ইলেনহল

text: ২০০৫ সালে ইলেনহল মার্কিন লেখক এবং সাবেক ইউএস মেরিন অ্যানথনি সোফোর্ডের স্মৃতিকথা-ভিত্তিক গ্রন্থের উপর ভিত্তি করে নির্মিত চলচিত্র "জারহেড"-এ অভিনয় করেন। এছাড়াও অভিনেত্রী গ্বিনিথ প্যালট্রোর সাথে "প্রুফ" এবং পরিচালক অ্যাং লির ব্রোকব্যাক মাউন্টেনেও জ্যাক টুইস্ট চরিত্রে অভিনয় করেন। ব্রোকব্যাক মাউন্টেনে সহ-অভিনেতা হিসেবে ভালো অভিনয়ের জন্য তিনি বাফ্‌টা অ্যাওয়ার্ড এবং সহ-অভিনেতা হিসেবে অভিনয় ভূমিকার জন্য স্ক্রিন অ্যাক্টরস গিল্ড পুরস্কারের জন্য মনোনয়ন, সেরা সহ-অভিনেতা হিসেবে স্যাটেলাইট পুরস্কার ও একাডেমি পুরস্কার লাভ করেন।


title: জেইক ইলেনহল

text: ব্রোকব্যাক মাউন্টেন চলচিত্রটিতে ইলেনহল এবং হিথ লেজার সমকামি রাখালের চলচিত্রে অভিনয় করেন। মিডিয়া জগতে এই চলচিত্রটিকে প্রায়ই "দ্য গেই কাউবয় মুভি" হিসেবে আখ্যায়িত করা হয়। চলচিত্রটি ভেনিস চলচিত্র উৎসবে গোল্ডেন লায়ন পুরষ্কার অর্জন করে। চলচিত্রটি চারটি গোল্ডেন গ্লোব পুরস্কার, চারটি বাফ্‌টা পুরস্কার এবং তিনটি একাডেমি পুরস্কার অর্জন করে। ইলেনহল চলচিত্রটিতে সেরা সহকারি অভিনেতা ভূমিকায় ভালো অভিনয়ের জন্য একাডেমি পুরস্কারের মনোনয়ন পান কিন্তু শেষে সিরিয়ানা চলচিত্রের জন্য জর্জ ক্লুনি একাডেমি পুরস্কারটি লাভ করেন। তবে ইলেনহল পার্শ্ব-চরিত্রে সেরা অভিনয়ের জন্য বাফটা পুরস্কার পান এবং সহকারি অভিনয় চরিত্রের জন্য স্ক্রিন অ্যাক্টরস গিল্ড পুরস্কারের মনোনয়ন পান। ব্রোকব্যাক মাউন্টেন চলচিত্রটিতে ২০০৬ সালে "সেরা চুম্বনের" জন্য ইলেনহল এবং লেজার এমটিভি চলচিত্র পুরস্কার অর্জন করেন।


title: জেইক ইলেনহল

text: ২০১৪ সালে দ্বৈত-ভূমিকায় ইলেনহল যৌনউত্তেজক-রোমাঞ্চকর ধর্মী ছবি এনিমি চলচ্চিত্রে অভিনয় করেছিলেন এবং একই বছরে নাইটক্রলার নামক একটি চলচিত্রে অভিনয় ও প্রযোজনা করেছিলেন যার জন্য ইলেনহল গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার জন্য মনোনয়ন পেয়েছিলেন। ২০১৫ সালে ইলেনহল অ্যানটোইনি ফুকুয়া কর্তৃক নির্মিত ক্রীড়া-নাট্য ধর্মী ছবি সাউথপউ চলচিত্রে, পরিচালক বালতাসার কোর্মাকুরএর ১৯৯৬ সালের এভারেস্ট দূর্যোগ নিয়ে নির্মিত ছবি "এভারেস্ট" এবং পরিচালক জ্যঁ-মার্ক ভ্যালী-এর রোমান্টিক-নাট্য ধর্মী ছবি ডেমোলিশ্যান অভিনয় করেছেন। এছাড়াও ২০১৬ সালে মুক্তি পাওয়া টম ফোর্ড কর্তৃক নির্মিত ছবি নকচার্নাল অ্যানিমেলস্ ছবিতে ইলেনহল অভিনয় করেছেন।


title: ইসাবেল কাইফ

text: ইসাবেল কাইফ ২২ মার্চ ১৯৮৬ সালে হংকংয়ে জন্ম নেন তার কাশ্মিরী বাবা মোহাম্মদ কাইফ এবং ব্রিটিশ মা সুজান টার্কোটের পরিবারে। তার ছয় বোন এবং এক ভাই রয়েছে। বলিউড অভিনেত্রী ক্যাটরিনা কাইফের তার জ্যেষ্ঠ বোন। প্রাপ্তবয়স্ক চলচ্চিত্র তারকা ক্রিস্টিন টার্নার, যিনি এছাড়াও বিভিন্ন নামে পরিচিত, তার সৎবোন।


title: ভীমবেটকা প্রস্তরক্ষেত্র

text: মধ্যপ্রদেশের ভীমবেটকায় (ভীমবৈঠক)প্রস্তর যুগের গুহাচিত্র আবিষ্কার হয়েছে। এটাই ভারতের সবচেয়ে পুরনো সভ্যতার নিদর্শন। এটি ২০০৩-এ অন্যতম ইউনেস্কো বিশ্ব ঐতিহ্যবাহী স্থান হিসাবে নির্বাচিত হয়। ভারতীয় উপমহাদেশে মানুষের পদার্পণের প্রথম চিহ্ন উদ্ধার করা গেছে এখান থেকে, এবং সেই সূত্রে দক্ষিণ এশিয়ায় প্রস্তর যুগের সূচনার সময়কালও এই প্রস্তরক্ষেত্রে প্রাপ্ত নিদর্শন অনুযায়ীই নির্ণয় করা হয়। ভারতের মধ্য প্রদেশ রাজ্যের রায়সেন জেলার আবদুল্লাগঞ্জ শহরের কাছে রাতাপানি ব্যাঘ্র অভয়ারণ্যের মধ্যে এটি অবস্থিত। এর মধ্যে অন্তত কোনো কোনো গুহায় আজ থেকে আনুমানিক ১ লক্ষ বছর আগে "হোমো ইরেক্টাসের" বসতি ছিল। ভীমবেটকায় প্রাপ্ত কোনো কোনো গুহাচিত্রের বয়স আনুমানিক ৩০, ০০০ বছর।


title: গুহাচিত্র

text:
২০০২ সালে একদল ফরাসী প্রত্নতাত্বিক সোমালিয়ার সোমালিল্যান্ড এলাকার প্রান্তে গুহাচিত্রটি আবিষ্কার করে। প্রায় ৫,০০০ বছর পুরাতন এই গুহাচিত্রটিতে বন্যপশু এবং সাজসজ্জা করা একটি গরুর ছবি দেখা যায়। তারা তাদের চিত্রে পশুপালনকারীদের ছবিও অঙ্কন করেছিল। সম্ভবত তারাই এই গুহাচিত্রগুলো সৃষ্টি করেছিল। ২০০৮ সালে, সোমালিয় প্রত্নতাত্বিকরা উত্তর সোমালিয়ার Dhambalin এলাকায় আর একটি গুহাচিত্র আবিষ্কার করে। গবেষকরা ধারণা করেন যে, এটি প্রাচীন ঘোড়সওয়ার মানুষের চিত্রগুলোর মধ্যে অন্যতম। ১০০০ থেকে ৩০০০ খ্রীস্টপূর্বাব্দে অঙ্কিত প্রস্তর চিত্রটির অঙ্কনে ইথিউপিয়ান-আরবীয় রীতি অনুসরণ করা হয়েছিল।
এছাড়াও, উত্তর সোমালিয়ার Las Khorey এবং El Ayo এর মধ্যবর্তী এলাকায় অবস্থিত Karinhegane অঞ্চলে বাস্তব ও পৌরাণিক পশুর প্রচুর চিত্রকর্ম পাওয়া গেছে। প্রতিটি চিত্রকর্মের নিচে উৎকীর্ণ লেখা থেকে জানা যায়, সম্মিলিতভাবে ছবিগুলো ২,৫০০ বছর পুরাতন। Karihegane এর চিত্রগুলোও Laas Geel এবং Dhambalin এ প্রাপ্ত গুহাচিত্রগুলোর মতো স্বতন্ত্র ইথোপিয়ান-আরবীয় রীতি অনুসরণ করে আঁকা। Las Khorey থেকে প্রায় ২৫ কিমি দূরে আবিষ্কৃত Gelweita নামক স্থানে আরো অনেক প্রস্তর চিত্র পাওয়া গেছে।


title: আলতামিরা গুহা

text: আলতামিরা গুহা ১৮৭৯ সালে স্পেনের উত্তরে আবিষ্কৃত হয়। এর ছাদে একটি বাইসনের ছবি সংবলিত একিট গুহাচিত্র আকা আছে। ধারণা করা হয় ছবিটি খ্রীস্টপূর্ব ১৬৫০০ থেকে ১৪০০০ অব্দের মাঝামাঝি কোনো সময়ে আঁকা হয়েছিল। এটাই প্রথম গুহা যেখানে গুহাচিত্র আবিষ্কৃত হয়েছে (তবে প্রস্তর চিত্র বিবেচনায় দ্বিতীয় গুহা, প্রথম গুহাটি আষ্কিৃত হয় ১৮৬৭ সালে ভারতে)। যখন ১৮৮০ সালে আবিষ্কারটি জনসম্মুখে আনা হয় তখন সমালোচনার জন্ম হয়। কারণ বিংশ শতকের অনেক বিশেষজ্ঞই বিশ্বাস করেননি যে প্রাগৈতিহাসিক মানবেরা এই ধরনের শিল্পিসুলভ ব্যবহারের জন্য যথেষ্ট জ্ঞান ও বুদ্ধির অধিকারি ছিল। পরে ১৯৯২ সালে এর সত্যতা স্বীকৃত হয়। পাশাপাশি প্রাগৈতিহাসিক মানুষের সম্পর্কে প্রচলিত ধারণার পরিবর্তন হয়। গুহাটি ১০০০ মিটার দীর্ঘ্য।


title: গুহাচিত্র

text: গুহাচিত্র (ইংরেজি Cave Painting বা "parietal art") হল সেই সব চিত্র যা প্রাচীন গুহার দেয়াল বা ছাদে আবিষ্কার করা হয়েছে। বিশেষ করে সেই সকল চিত্রকর্ম যা প্রাগৈতিহাসিক কালে মানুষেরা প্রায় ৪০,০০০ হাজার বছর আগে (আনুমানিক ৩৮,০০০ খ্রীস্টপূর্বাব্দ) অঙ্কন করেছিল। এশিয়া ও ইউরোপে এই গুহা চিত্রগুলি পাওয়া গিয়েছে। পুরাতন প্রস্তরযুগের এই সকল চিত্রকর্ম ঠিক কি কারণে অঙ্কন করা হয়েছিল তা জানা যায়নি। সংগৃহিত প্রমাণাদি থেকে ইঙ্গিত পাওয়া যায় যে নিছক গৃহসজ্জার জন্য এই চিত্রগুলো অঙ্কন করা হয়নি। কারণ, এই গুহাগুলি বা তার আশেপাশে মানুষের কোন বসতি থাকার প্রমাণ পাওয়া যায়নি। তাছারা প্রায়ই সব গুহাই খুব দুর্গম এলাকায় অবস্থিত। কিছু মতবাদ অনুযায়ী, গুহাচিত্র দ্বারা প্রগৈতিহাসিক মানুষেরা একে অন্যের সাথে যোগাযোগ করত। যদিও অনেকে আবার মনে করেন যে এগুলো সম্পূর্ণ ধর্মীয় বা আনুষ্ঠানিকতার কাজে ব্যবহৃত হত। প্রায় সবগুলো চিত্রই একই রকম যেখানে পশু হচ্ছে প্রধান উপজিব্য বিষয়। চিত্রকর্মের বিষয় হিসাবে মানুষ এসেছে মূলতঃ তার হাতের ছাপ এর মধ্য দিয়ে। মানুষের হাতে রঙ মেখে গুহার দেয়ালে এই হাতের ছাপগুলো তৈরী করা হয়েছিল। ২০১৪ সালের ঘোষণা অনুযায়ী, ইন্দোনেশিয়ার মারকো দ্বীপে পাওয়া গুহাচিত্রটি এ পর্যন্ত প্রাপ্ত সবচেয়ে প্রাচীন যার বয়স আনুমানিক ৩৫,০০০ বছর। এর আগে ধারণা করা হতো যে, সবচেয়ে প্রাচীন গুহাচিত্রটি ইউরোপে আবস্থিত। ইউরোপে প্রাপ্ত Aurignacian যুগে অঙ্কিত অনিন্দ্য চিত্রকর্মটির বয়স আনুমানিক ৩০,০০০ থেকে ৩২,০০০ বছর। এটি পাওয়া গিয়েছিল ফ্রান্সের Chauvet গুহায় এবং রোমানিয়ার কোলিবোয়াই গুহায়।


title: কাডাপা জেলা

text: কাডাপা জেলার কুড্ডানুরুর কাছে চিন্টাকুন্টা গুহায় প্রাচীন প্রস্তর যুগের গুহাচিত্র আবিষ্কৃত হয়েছে। বলা হয়ে থাকে, ভীমবেটকা গুহাচিত্রের পর এটিই ভারতের দ্বিতীয় বৃহত্তম গুহাচিত্রের শ্রেণী। এছাড়া জেলার জাম্মালামাডুগু তালুকে মালিয়াভরম বাঁধের কাছে ডাপপল্লি গ্রামে অস্পষ্ট অর্থপূর্ণ কয়েকটি মূর্তির গুহাচিত্র পাওয়া গিয়েছে।


title: গুহাচিত্র

text: আলজেরিয়ার Tassili n'Ajjer পর্বতমালায় অনেক গুহাচিত্র পাওয়া গেছে। ইউনেসকো বিশ্ব ঐতিহ্য হিসাবে স্বীকৃত এই এলাকার ১৫,০০০ এরও বেশি খোদাই করা প্রস্তর চিত্রগুলো ১৯৩৩ সালে প্রথম আবিষ্কৃত হয়। এই চিত্রগুলোতে খ্রীস্টপূর্ব ৬০০০ থেকে শুরু করে প্রয়াত ধ্রুপদি যুগ পর্যন্ত সাহারার এই অঞ্চলের দলবদ্ধ পশুর অভিবাসন, জলবায়ুর পরিবর্তন এবং মানব বসতির পরিবর্তন চিত্রিত হয়েছে। লিবিয়ার Akakus, Mesak Settafet, Tadrart এবং সাহারা অঞ্চলের Ayr পর্বতমালা, নাইজার, Tibesti এবং সাদে আরো কিছু গুহাচিত্র পাওয়া গিয়েছে।


title: গুহাচিত্র

text: ভীমবেটকা প্রস্তরক্ষেত্র (Rock Shelters of Bhimbetaka)। ভারতের মধ্য প্রদেশ রাজ্যের রায়সেন জেলার আবদুল্লাগঞ্জ শহরে অবস্থিত এই অঞ্চলটি ভারতের সবচেয়ে পুরনো মানব বসতির নিদর্শন। বিশ্লেষকরা মনে করেন, এখানকার কিছু কিছু বসতি ১০,০০০ বছরেরও পুরান। এখানে প্রাপ্ত সবচেয়ে পুরাতন চিত্রটি ৩০,০০০ বছর আগে মধ্য প্রস্তর যুগের আঁকা। জ্যামিতিক নঁকশা দিয়ে কাছাকাছি সময়ে আঁকা অন্য চিত্রটি মধ্যযুগের। চিত্রগুলোতে প্রধানত লাল ও সাদা রঙ ব্যবহার করা হয়েছে। মাঝে মাঝে সবুজ ও হলুদের ব্যবহারও দেখা যায়। চিত্রগুলোর মূল উপজিব্য হল তৎকালীন সময়ের গুহাবাসী মানুষের জীবন যেখানে আছে মানব শিশু জন্ম নেবার দৃশ্য, বিভিন্ন সম্প্রদায়ের পানাহার, নৃত্য, ধর্মীয় আচার আর মৃতদের সৎকারের দৃশ্য। এছাড়াও আছে দেশীয় পশুর ছবি।


title: গুহাচিত্র

text:
অস্ট্রেলিয়ায় প্রাপ্ত উল্লখযোগ্য গুহাচিত্রগুলো গিরিমাটির উপর অঙ্কিত। পাওয়া গেছে Kakadu তে। গিরিমাটি জৈব পদার্থ না হওয়ার এর কার্বন ডেটিং করে এর বয়স নির্ধারন করা সম্ভব হয়নি। এসব চিত্রের ক্ষেত্রে তাদের আঁকার বিষয়বস্তু বা ব্যবহৃত উপকরণ থেকে তাদের বয়স আন্দাজ করা যায় মাত্র। Arnhem Land মালভূমির মাঝে পাওয়া গেছে লোহিত বর্ণের গিরিমাটিতে আঁকা চিত্র, যেখানে দেখা যায় ইমুর মতো দেখতে লম্বা গলাযুক্ত পাখির ছবি। জীবাশ্মবিদদের মতে এরকম বিশালাকার পাখিটির নাম Genyornis যেটি ৪০,০০০ বছর আগে পৃথিবী থেকে বিলুপ্ত হয়ে গেছে। তবে এই তথ্য ছবিগুলোর বয়স নির্ধারণের জন্য যথেষ্ট নয়। তবে এ থেকে অন্য একটি তথ্য বিরিয়ে আসে যে পূ্র্বের ধারনার চেয়ে পাখিটি আরো অনেক পরে বিলুপ্ত হয়েছিল।
Whitsunday দ্বীপেও আশ্চর্য সংখ্যক গুহাচিত্রের হদিস পাওয়া গেছে।


title: গুহাচিত্র

text: ইন্দোনেশিয়ান দ্বীপ Sulawesi তে প্রাপ্ত গুহাচিত্রটির বয়স ৩৫,০০০ বছর। ইন্দোনেশীয় অস্ট্রেলিয় বিজ্ঞানীরা অন্যান্য অনাড়ম্বরপূর্ণ গুহাচিত্রগুলো ৪০,০০০ বছর পুরাতন বলে মনে করেন। বয়স নির্ধারণের পদ্ধতি হিসাবে তারা চিত্রের উপরে লবন চুঁইয়ে তৈরী হওয়া স্তম্ভগুলোর কার্বন ডেটিং পরীক্ষা করা হয়।


title: গুহাচিত্র

text: ১৯৩৩ সালে হাঙ্গেরিয় অনুসন্ধানকারী László Almásy ‘সাঁতারুদের গুহা’ বা Cave of Swimmers আবিষ্কার করে। ১০,০০০ বছরের পুরাতন অর্থাৎ পৃথিবীর সর্বশেষ বরফ যুগের এই গুহাচিত্রগুলিতে দেখা যায় যে প্রগৈতিহাসিক মানুষ পানিতে সাঁতার কাটছে।


title: পৃথিবীর ইতিহাস

text: পৃথিবীর ইতিহাসে সবচাইতে বড় বিলুপ্তির ঘটনা ঘটে আজ থেকে ২৫২ মিলিয়ন বছর আগে পারমিয়ান পিরিয়ডে। মাত্র ৬০ হাজার বছরের মাঝে প্রায় ৯০ শতাংশ জীবের বিলুপ্তি ঘটে। ৬৬ মিলিয়ন বছর আগে ক্রেটেশাস পিরিয়ডে বিলুপ্তি ঘটে ডায়নোসর সহ ৮৫ শতাংশ জীবের। পারমিয়ান পিরিয়ডে এই বিলুপ্তির কারণ ছিলো সাইবেরিয়ায় এক বিশাল অগ্ন্যুৎপাত। পরিবেশ পরিবর্তনের কারণেও বিলুপ্তি ঘটতে দেখা গেছে। ৪৫০ মিলিয়ন বছর আগে বড়সড় একটা তুষার যুগের কারণে বিলুপ্তি ঘটে ৭৫ শতাংশ জীবের।


title: পণ্ডিতবিহার

text: পণ্ডিতবিহারের বিলুপ্তি হবার কারণ সম্পর্কে জানা যায় না। খিস্ট্রীয় আনুমানিক অষ্টম শতাব্দীতে পণ্ডিতবিহার বিশ্ববিদ্যালয়ের অস্তিত্ব ছিলো বলে ধারণা করা হয়। ১০৫৯ খ্রিস্টাব্দে ব্রহ্মদেশের রাজা অনর হট চট্টগ্রাম ও পট্টিকারা রাজ্য জয় করার পর তৎকালীন প্রচলিত মহাযান বৌদ্ধমত উচ্ছেদ করে হীনযান বা থেরবাদ বৌদ্ধমত প্রচার করতে শুরু করেন। পরবর্তীতে ১২৩০ খ্রিস্টাব্দে সমতটের বৌদ্ধ রাজা দামোদর দেব (১২৩০-১২৫৩ খ্রিস্টাব্দ) পট্টিকারাসহ চট্টগ্রাম জয় করেন এবং ১২৫৩ খ্রিস্টাব্দ পর্যন্ত অত্র অঞ্চলে রাজত্ব করেন। ঐতিহাসিভাবে জানা যায় রাজা দামোদর দেবের রাজত্বকালীন সময়ে পণ্ডিতবিহারের অস্তিত্ব উজ্জ্বল ছিল।


title: বরোবুদুর

text: বড়বুদুর কয়েক শতাব্দী ধরে ক্রমবর্ধমান বনজঙ্গল ও আগ্নেয়গিরির ছায়ের স্তরে ঢাকা পড়ে। এই স্থাপনাটি পরিত্যক্ত হওয়ার পেছনের কারণ রুহস্যময়। ৯২৮ থেকে ১০০৬ খ্রিস্টাব্দের মধ্যকার যে কোন সময়ে, আগ্নেয়গিরির বিস্ফোরনের কারণে তৎকালীন রাজা এম্পু সিন্দক মেদাং রাজ্যের রাজধানী পূর্ব জাভায় স্থানান্তর করেন কিন্তু এই কারণে যে মন্দিরকটি যে পরিত্যক্ত হয় তা সঠিকভাবে বলা যায় না, কিন্তু অনেক উৎসে মন্দিরটি পরিত্যাগের কারণ হিসেবে উক্ত ঘটনাটকে দায়ী করেন। সোয়েকামো (১৯৭৬) তিনি উল্লেখ করে যে, একটি প্রচলিত বিশ্বাস আছে যে, ১৫ শতকে জনসংখ্যার অধিকাংশ ইসলাম ধর্ম গ্রহণ করার ফলে এই মন্দিরটি পরিত্যাগ করা হয়।


title: জামদানি

text:
উনিশ শতকের মাঝামাঝি জামদানি ও মসলিনের এক হিসেব থেকে দেখা যায় সাদা জমিনে ফুল করা কাজের ৫০,০০০ টাকার জামদানি দিল্লী, লক্ষ্মৌ নেপাল, মুর্শিদাবাদ প্রভৃতি এলাকার নবাবরা ব্যবহার করতেন। এই শিল্প সংকুচিত এবং পরে বিলুপ্ত হওয়ার পেছনে কিছু কারণ ছিল, যার মধ্যে প্রধান কারণ ইংল্যান্ডের শিল্প বিপ্লব। এর ফলে বস্ত্রশিল্পে যন্ত্রের আগমন ঘটে এবং কম মূল্যে ছাপার কাপড় উৎপাদন শুরু হয়। এছাড়া দেশী সূতার চেয়ে তখন বিলেতি সূতার দাম কন ছিল। তৎকালীন মোঘল সম্রাট ও তাদের রাজ কর্মচারীরা এ শিল্পের প্রতি অমনোযোগী হয়ে পড়েন। ফলে ধীরে ধীরে মসলিন ও জামদানি শিল্প কালের গহ্বরে হারিয়ে যায়।
বাংলাদেশ স্বাধীনতা পাবার পরে ঢাকার ডেমরায় জামদানি পল্লীর তাঁতিদের আর্থিক সাহায্য দেয়া হয়। তবে মেধা ও পারিশ্রমিকের অভাবের কারণে তাঁতীরা আর এ পেশায় আসতে চাইছেন না। কিশোরগঞ্জের বাজিতপুর উপজেলার অচল তাঁতগুলো প্রাচীন গৌরবগাঁথার নীরব সাক্ষী হয়ে রয়েছে। কিশোরগঞ্জের জঙ্গলবাড়িরও একই দশা। বর্তমানে ঢাকার মিরপুরে জামদানি পল্লী স্থাপিত হয়েছে। বিভিন্ন অনুষ্ঠানে জামদানির চাহিদা এখনও রয়েছে। বর্তমান বাজারে জামদানির উচ্চমূল্য ও বিপুল চাহিদার কারণে বাংলাদেশের এই শিল্পে নতুন গতি সঞ্চার হয়েছে। জামদানির পুনরুজ্জীবনের পথে প্রধান অন্তরায় হলো দক্ষ ও আগ্রহী তাঁতশিল্পীর অভাব। এই শ্রম নিবিড় হস্তশিল্পে উপযুক্ত মজুরি নিশ্চিত না করা গেলে তাঁতিরা আগ্রহী হবে না। জামদানি শাড়ির আগের সব বিখ্যাত ও অবিস্মরণীয় নকশা ও বুননের অনেকগুলোই বর্তমানে বিলুপ্ত। নবীন কারিগররা অধিকাংশ নকশা সম্পর্কে অবহিত নয়। আদি জামদানির নকশা ও বুনন কৌশল নতুন প্রজন্মের কাছে স্থানান্তর একটি চ্যালেঞ্জ।
জামদানী শাড়ী অনেক প্রকার হয়। তবে প্রাথমিক ভাবে জামদানী শাড়ীর উপাদান অনুযায়ী এটি দুই প্রকার।


title: মোয়া (পাখি)

text: মোয়ার বিলুপ্তি প্রধান কারণ হাস্ট ঈগল ও মাওরি আদিবাসীদের বিশেষ আচার-অনুষ্ঠান। মাউরিরা উৎসব-অনুষ্ঠানে মোয়ার হাড় ব্যবহার করত। তাছাড়া মোয়ার ডিমের খোলসে মৃতদেহ কবর দিত। ১৪০০ সালের দিকে মোয়ারা সম্পূর্ণ বিলুপ্ত হয়ে যায়।


title: অর্ডোভিশিয়ান

text: অর্ডোভিশিয়ানের অধিকাংশ সময় জুড়ে প্রাণের বিকাশ দ্রুতলয়ে ঘটেছিল, কিন্তু যুগের শেষদিকে কয়েকটি বিলুপ্তি ঘটনার ফলে বেশ কিছু প্রজাতি মুছে যায়। এদের মধ্যে ছিল বিভিন্ন প্ল্যাঙ্কটন, কনোডন্ট, গ্রাপ্‌টোলাইট এবং ট্রাইলোবাইট-দের কোনো কোনো প্রজাতি(অ্যাগ্নস্টিডা ও টাইকোপ্যারাইডা)। ব্র্যাকিওপড, ব্রায়োজোয়া ও কন্টকত্বকীরাও এই সময় ক্ষতিগ্রস্ত হয়, এবং সিলুরিয়ানে টিকে যাওয়া কিছু ব্যতিক্রমী উদাহরণ ছাড়া এন্ডোসেরিড সেফালোপডরা সম্পূর্ণভাবে বিলুপ্ত হয়ে যায়। এই অর্ডোভিশিয়ান-সিলুরিয়ান বিলুপ্তি ঘটনার কারণ ছিল এক তুষার যুগ, যার সাথে প্রথম স্থলজ উদ্ভিদের আবির্ভাবের যোগসূত্র আছে। সব মিলিয়ে অন্ত্য অর্ডোভিশিয়ান ছিল পৃথিবীর গত ৬০ কোটি বছরের ইতিহাসে শীতলতম সময়গুলোর মধ্যে একটা।


title: বেঙ্গল টাইগার

text: বাংলাদেশে সুন্দরবনই রয়েল বেঙ্গল টাইগারের শেষ আশ্রয়স্থল। কিন্তু এই প্রাণী খুব সুন্দর এবং এর চামড়া খুব মূল্যবান। তাই চোরা শিকারিদের কারণে এই প্রাণী প্রায় বিলুপ্ত হয়ে যাচ্ছে। তাছাড়া বনাঞ্চল উজাড় হয়ে যাওয়া,খাবারের অভাব এবং পরিবেশ বিপর্যয়ের কারণে এই প্রাণী প্রায় বিলুপ্ত হয়ে গেছে। অতএব প্রয়োজন অবৈধ শিকার বন্ধ করা ও প্রাণীদের সুরক্ষা ও সংখ্যা বৃদ্ধি এবং প্রাকৃতিক পরিবেশ সংরক্ষণ করা।


title: জীবন

text: বিলুপ্তকরণ হল প্রক্রিয়া যার ফলাফল হল, একটা টেক্সোন বা প্রজাতি গ্রুপের সকল প্রাণীর বিনাশ হওয়া, ফলশ্রুতিতে জীববৈচিত্র্য হ্রাস পায়। বিলুপ্তির মুহূর্তটি সাধারণত ধরা হয়, যখন ওই প্রজাতির শেষ জীবটি মারা যায়। কারণ একটি প্রজাতি সম্ভাব্য পরিসীমা বেশ বড় হতে পারে, তাই এই মুহূর্তটি নির্ধারণ করা কঠিন, ফলশ্রুতিতে এটা সাধারণত করা হয়ে থাকে অনুক্রমঅনুসারে পৃথকভাবে নির্দিষ্ট সময়ের পর আপাত অনুপস্থিতি থাকলে। প্রজাতি বিলুপ্ত হয়ে থাকে যখন তারা পরিবর্তনশীল আবাসস্থলের সাথে আর খাপ খাওয়াতে পারে না কিংবা শক্তিশালী প্রতিযোগী উপস্থিত থাকলে। পৃথিবীর ইতিহাসের, ৯৯% এরও বেশি প্রজাতির জীব যারা কোন না কোন সময় জীবন্ত ছিল আজ বিলুপ্ত হয়েছে; যাইহোক, গণবিলুপ্তি হয়তোবা নতুন প্রজাতির জীবের বিবর্তন ত্বরানিত করেছে তাদের জন্য বৈচিত্রতার সুযোগ প্রদান করে।


title: ফরাসি বিপ্লবের কারণ

text: ১৭৭৫ সালের বসন্তের ফসল আগে, খাদ্যশস্যের ভাণ্ডার শেষ হয়ে গেলেও নতুন ফসল এখনো আসেনি। ১৭৭৫ সালের বসন্তে এই নতুন প্রেক্ষাপটে দুর্ভিক্ষ দেখা দেয়: টুরগোর আদেশের আগে, প্রতি অঞ্চলে নিজের দুর্ভোগ দেখা দেয়, যাতে কেউ কেউ প্রকৃত দুর্ভিক্ষ ভোগ করতে পারে এবং অন্যরা একেবারে নিশ্চিহ্ন হয়ে যায় এবং স্থিতিশীলতার মাধ্যমে সরবরাহ করতে পারত। একটি রাজকীয় হস্তক্ষেপ অনুরোধ করা হয়েছে, এবং একটি সন্দেহ ছাড়াই, সবচেয়ে প্রভাবিত অঞ্চলের সরবরাহ আশ্বাস নিশ্চিত করা হবে। উদারীকরণের ফলে, শস্য মালিকরা শস্য সংগ্রহ করে ধারণা করতে শুরু করে। তারা খারাপ ফসলের ক্ষেত্রে বিক্রি করার জন্য ভাল ফসলের এলাকায় কেন্দ্রে বিনিয়োগ করতে থাকে, যেখানে মুনাফা বেশি হতে পারে, এর ফলে উল্লেখযোগ্য মূল্য বৃদ্ধি এবং ঘাটতি এবং আরও বেশি লোককে আরও দ্রুত প্রভাবিত করে। শস্য এবং রুটি সরবরাহের পরিবর্তন গুরুতর প্রভাব ফেলেছিল, এবং ব্যাধি সঙ্গে দেখা হয়েছিল। এই দ্বন্দ্ব ১৭৭৫ সালের ফ্লো ওয়ার নামে পরিচিত ছিল। শস্যের প্রবাহ নিয়ন্ত্রণ করে এমন লোকদের কাছ থেকে রিপোর্ট করা হয়েছে যে শস্য ফসল যা সমস্যা এবং কম শস্য প্রাপ্যতা যার ফলে সমস্যা ছিল। শস্যের মূল্যও বেড়ে যায়, এবং কেউ কেউ সামর্থ্য অর্জনের জন্য কঠোর হয়ে ওঠে। একটি শস্য ঘাটতি সংবাদ সংশয়বাদ এবং হতাশা সঙ্গে উচ্চ মূল্য থেকে rose পূরণ ছিল। সংস্কারের বিরোধিতাকারীরা রয়টার্স করে এবং শস্যদানাগুলিতে যে শস্য জমা হয়েছিল তা আটক করা হয়। তারা কি তাদের জন্য "ঠিক মূল্য" ছিল অনুভূত প্রস্তাব। এই একটি উপায় যা মানুষ কিছু ক্ষমতা তাদের নিজের হাতে ফিরে দেখানো। এই অনুশীলনটি "করপোরেশন জনসংখ্যা" বা জনপ্রিয় ট্যাক্সেশন নামে পরিচিত ছিল।


title: কৃষ্ণসার

text: কৃষ্ণসার তার মাংস ও চামড়ার কারণে মানুষের শিকারে পরিণত হয়। ভারতীয় আইন অনুযায়ী পশু শিকার নিষিদ্ধ হলেও মাঝে মধ্যে এ বিপন্ন প্রাণী হত্যার ঘটনা ঘটে। এছাড়াও, জনসংখ্যাধিক্যজনিত কারণে বন বিলুপ্ত হচ্ছে। গৃহপালিত প্রাণীকে বনে ঘাস গ্রহণের লক্ষ্যে পাঠানোয় রোগ ছড়িয়ে তাদের মাঝে সংক্রমিত হচ্ছে।


title: আর. কে. নারায়ণ

text: আর. কে. নারায়ণ (১০ অক্টোবর, ১৯০৬ – ১৩ মে, ২০০১) ছিলেন একজন ভারতীয় লেখক। কাল্পনিক দক্ষিণ ভারতীয় শহর মালগুডির পটভূমিকায় লেখা তাঁর রচনাগুলির জন্য তিনি সর্বাধিক পরিচিত। তাঁর পুরো নামটি হল রাসীপুরম কৃষ্ণস্বামী আইয়ার নারায়ণস্বামী। ইংরেজি ভাষায় ভারতীয় সাহিত্যের প্রথম যুগের তিন জন পুরোধা ব্যক্তিত্বের অন্যতম ছিলেন নারায়ণ (অন্য দুজন ছিলেন মুল্‌ক রাজ আনন্দ ও রাজা রাও)। তাঁরাই এই সাহিত্যকে বিশ্বে সুপরিচিত করে তুলেছিলেন।


title: ফতেহ লোহানী

text: লোহানী ১১ মার্চ ১৯২০ খ্রিষ্টাব্দে তৎকালীন বৃহত্তর পাবনা জেলার সিরাজগঞ্জ মহকুমায় (বর্তমান সিরাজগঞ্জ জেলায়) এক সম্ভ্রান্ত মুসলিম পরিবারে জন্মগ্রহন করেন। তার পিতা আবু সাঈদ মোহাম্মদ সিদ্দিক হোসেন খাঁ (১৮৯২-১৯২৯) যিনি আবু লোহানী নামে অধিক পরিচিত একজন সাংবাদিক ও সাহিত্যিক ছিলেন। তিনি তৎকালীন কলকাতার বিখ্যাত ইংরেজি সাপ্তাহিক পত্রিকা দ্য মুসলমান (১৯০৬) এর সহকারী সম্পাদক ছিলেন এবং মাতা ফাতেমা লোহানী কলকাতা করপোরেশন স্কুলের শিক্ষিকা ও লেখিকা ছিলেন।


title: কামাক্ষীপ্রসাদ চট্টোপাধ্যায়

text: কামাক্ষীপ্রসাদ চট্টোপাধ্যায় (২৭ মার্চ ১৯১৭ - ৩০ মে ১৯৭৬) (ইংরেজি:Kamakhkhi Prasad Chattopadhyay ছদ্মনাম কৃত্তিবাস ওঝা ) একজন বিখ্যাত কবি এবং সাহিত্যিক। তাঁর আদি নিবাস বাঁকুড়ার ঘটকপাড়ায়। তিনি কলকাতায় জন্মগ্রহণ করেন। তাঁর পিতার নাম বসন্তকুমার চট্টোপাধ্যায় ছিলেন স্বাধীন ভারতের প্রথম ভারতীয় অডিটর জেনারেল।


title: সুখলতা রাও

text: সুখলতা রাও (১৮৮৬-১৯৬৯) একজন বাঙালি সাহিত্যিক ও সমাজসেবী যিনি ১৮৮৬ সালের ১০শে অক্টোবর, কলকাতায় বিখ্যাত শিশুসাহিত্যিক উপেন্দ্রকিশোর রায়চৌধুরীর ঘরে জন্মগ্রহণ করেন।


title: মনোরঞ্জন ব্যাপারী

text:
মনোরঞ্জন ব্যাপারী (জন্মঃ আনুমানিক ১৯৫০) একজন বাঙালি দলিত সাহিত্যিক যিনি ২০১৪ সালে পশ্চিমবঙ্গ বাংলা আকাদেমি কতৃক সুপ্রভা মজুমদার স্মৃতি পুরষ্কার লাভ করেন।
মনোরঞ্জন ব্যাপারী ব্রিটিশ ভারতের বরিশাল জেলায় আনুমানিক ১৯৫০ সালে জন্মগ্রহন করেন। তিন বছর বয়েসে দেশভাগের কারনে তার পরিবার ভারতে চলে আসে। বাঁকুড়া, দক্ষিণ চব্বিশ পরগণা জেলার ঘুটিয়ারী শরিফ ইত্যাদি নানা জায়গায় উদবাস্তু শিবিরে ছিন্নমূল পরিবারের সাথে বসবাস করেন ১৯৬৯ সাল পর্যন্ত। আসাম লখনৌ এলাহাবাদ ইত্যাদি ভারতের বিভিন্ন জায়গায় স্বল্প পারিশ্রমিকে নানা ধরনের কাজ করেছেন। একসময় জীবিকার খোঁজে তিনি দন্ডকারণ্য অঞ্চলে চলে যান। অমানুষিক পরিশ্রম, বর্ণবিদ্বেষমূলক অপমানের মধ্যে দিয়ে তাকে বড় হতে হয়েছে। মধ্যভারতের নকশাল আন্দোলনও শ্রমিক নেতা শংকর গুহনিয়োগীর সাথে তার যোগাযোগ ছিল। রাজনৈতিক কারণে জেলে থাকার সময় নিজের চেষ্টায় লেখাপড়া শেখেন তিনি। জেল থেকে মুক্তি পেয়ে মালবাহক, শ্রমিক, কুলী ও মজুরের কাজ করতে করতে চরম দারিদ্রের মধ্যেই সাহিত্য সাধনা করেন এই দলিত সাহিত্যিক। দক্ষিণ কলকাতার মুকুন্দপুরে হেলেন কেলার বধির বিদ্যালয়ে বর্তমানে রান্নার কাজ করেন তিনি
শ্রী ব্যাপারীর বিখ্যাত সৃষ্টি "ইতিবৃত্ত চন্ডাল জীবন" তার দলিত জীবনের কাহিনী নিয়ে লেখা। কলকাতায় রিকশা চালকের কাজ করার সময় লেখিকা মহাশ্বেতা দেবীর সাথে তার আলাপ হয়। মূলত তারই উৎসাহে লেখা প্রকাশ করেন শ্রী ব্যাপারী। বিভিন্ন লিটল ম্যাগাজিনে তার লেখা গল্প ও প্রবন্ধ প্রকাশিত হয়েছে। তার প্রকাশিত বইগুলি হলঃ-


title: কিরণ দেশাই

text: কিরণ দেশাই ১৯৭১ সালের ৩ সেপ্টেম্বর ভারতের চন্ডিগড়ে জন্মগ্রহণ করেন। তার মা অনিতা দেশাই একজন সাহিত্যিক। তিনি তিনবার ম্যান বুকার পুরস্কার এর জন্য সংক্ষিপ্ত তালিকায় আসেন। কিরণের শৈশব কাটে পুনে ও মুম্বাইতে। তিনি ক্যাথেড্রাল অ্যান্ড জন কনন স্কুল এ পড়াশুনা করেন। ১৪ বছর বয়সে তিনি ও তার মা ভারত ছেড়ে ইংল্যান্ডে পাড়ি জমান এবং এক বছর পরে তিনি তারা মার্কিন যুক্তরাষ্ট্রে চলে যান। সেখানে কিরণ বেনিংটন কলেজ, হলিন্স বিশ্ববিদ্যালয় ও কলাম্বিয়া বিশ্ববিদ্যালয় থেকে সৃজনশীল রচনা বিষয়ে পড়াশুনা করেন।


title: হেমন্তকুমার চট্টোপাধ্যায়

text:
হেমন্তকুমার চট্টোপাধ্যায় (জন্মঃ ১৮৯৭ - ?) ছিলেন একজন বাঙালি ব্রিটিশবিরোধী বিপ্লবী, সাংবাদিক ও সাহিত্যিক।
হেমন্তকুমার ব্রিটিশ ভারতে বাঁকুড়া জেলায় জন্মগ্রহন করেছিলেন। ছাত্রাবস্থায় বিপ্লবী দলের সংস্পর্শে আসেন ও কলকাতায় শোভাযাত্রা পরিচালনা কালে পুলিশ দ্বারা বন্দী হন। জেল থেকে ছাড়া পেয়ে বিপ্লবী যোগেশচন্দ্র চট্টোপাধ্যায়ের সাথে ব্রিটিশবিরোধী আন্দোলনে সক্রিয় থাকেন আসামে। শিলং থাকার সময় বাংলা পত্রিকা চালাতেন তিনি। এসয় তাকে আবার জেলে যেতে হয়। একসময় গোপনে পাঞ্জাবে চলে যান ও ভগৎ সিং এবং বটুকেশ্বর দত্তর সাথে মিলিত হন। লাহোর ষড়যন্ত্র মামলায় তাকে আসামী রূপে চিহ্নিত করে পুলিশ কিন্তু ধরতে না পেরে মৃত বলে ঘোষনা করে। হেমন্তকুমার পালিয়ে ফ্রান্সে চলে যান। সেখান থেকে ইংরেজি ও ফরাসী ভাষায় ভারতের স্বাধীনতা আন্দোলন বিষয়ে লেখালিখি করতেন।
বিখ্যাত সাংবাদিক রামানন্দ চট্টোপাধ্যায় ছিলেন তার কাকা। কলকাতায় থাকাকালীন হেমন্তকুমার শনিবারের চিঠিতে লিখতেন। এই পত্রিকার প্রতিষ্ঠাতা সম্পাদক যোগানন্দ দাস ছিলেন তার বন্ধু। তার বিরুদ্ধে মামলা প্রত্যাহত হলে লন্ডনে থাকাকালীন বিবিসিতে সাংবাদিকতা করতেন। দেশে ফিরে চৌরংগী পত্রিকা সম্পাদনা করেছেন তিনি।


title: রেখা (অভিনেত্রী)

text: রেখা তামিল অভিনেতা "জেমিনি গণেশন" ও তেলেগু অভিনেত্রী "পুষ্পাভ্যাল্লীর" ঘরে ভারতের চেন্নাইয়ে (পরে মাদ্রাজ) ১০ অক্টোবর, ১৯৫৪ সালে জন্মগ্রহন করেন। বড় হয়ে রেখা তার বাবার পদচিহ্ন অনুসরন করেন। যদিও তিনি অর্ধেক তামিল এবং অর্ধেক তেলেগু কিন্তু তিনি তার বাড়িতে তেলেগু ভাষাতেই কথা বলেন। এছাড়াও রেখা ইংরেজি, হিন্দি এবং উর্দু ভাষায় অনর্গল কথা বলতে পারেন।


title: সরলাবালা সরকার

text:
সরলাবালা সরকার (১০ ডিসেম্বর, ১৮৭৫ - ১ ডিসেম্বর, ১৯৬১) একজন বাঙালী মহিলা কবি ও লেখিকা।
ব্রিটিশ ভারতের নদিয়া জেলার কাঁঠালপোতা গ্রামে ১৮৭৫ সালে সরলাবালা জন্মগ্রহন করেন। তাঁদের আদি বাড়ি ছিল বর্তমান বাংলাদেশের ফরিদপুরের ভড়রামদিয়া। পিতা কিশোরীলাল কলকাতা হাইকোর্টের আইনজীবী ছিলেন। স্বামী শরৎচন্দ্র সরকারের মৃত্যুর পর তিনি সাহিত্যচর্চা শুরু করেন।


title: রাধারমণ মিত্র

text:
রাধারমণ মিত্র একজন ভারতের স্বাধীনতা আন্দোলনকারী বিপ্লবী ও সাহিত্য অকাদেমি পুরস্কার বিজয়ী সাহিত্যিক। তিনি ১৯২৯ সালের মীরাট ষড়যন্ত্র মামলায় অভিযুক্ত হন।
রাধারমণ মিত্র কলকাতার শ্যামবাজারে নিম্ন মধ্যবিত্ত পরিবারে জন্মগ্রহণ করেন। ১৯১৩ সালে হিন্দু স্কুল থেকে ম্যাট্রিক ও ১৯১৫ সালে স্বর্ণপদক সহ আই.এ পাশ করেন। সেন্ট পলস কলেজ থেকে বি এ পাশ করার পর কলকাতা বিশ্ববিদ্যালয়ে ভর্তি হয়েছিলেন।


title: নির্বাচনী ব্যবস্থা

text:
নির্বাচনী ব্যবস্থা হলো সাংবিধানিক নিয়ম অনুসরণ করে জনগণের মতামত জানাবার ব্যবস্থা। ভোট একটি দেশের জনগনের অন্যতম গণতান্ত্রিক অধিকার। এর মাধ্যমে জনগণ কোনো ব্যক্তি ও রাজনৈতিক দলকে ক্ষমতায় আসার জন্য নির্বাচিত করে। বর্তমান বিশ্বে প্রচলিত নির্বাচনী ব্যবস্থায় গরিষ্ঠতামূলক শাসন, সংখ্যানুপাতিক প্রতিনিধিত্বমুলক ব্যবস্থার উপস্থিতি দেখা যায়। এছাড়া গনতান্ত্রিক ব্যবস্থায় একক বিজয়ী ব্যবস্থা, বহু বিজয়ী ব্যবস্থা, পছন্দানুক্রম ব্যবস্থা, দলীয়-তালিকা আনুপাতিক প্রতিনিধিত্ব এবং অতিরিক্ত সদস্য ব্যবস্থারও প্রচলন দেখা যায়।
স্বচ্ছ্বতা ও দায়বদ্ধতাকে গনতন্ত্রের একটা স্তম্ভ হিসেবে বিবেচনা করা হয়। এজন্য অবাধ ও নিরপেক্ষ নির্বাচন রাজনৈতিক-গণতন্ত্রের একটি আবশ্যিক পূর্বশর্ত। যে ধরনের নির্বাচনী ব্যবস্থা্‌ই অনুসরণ করা হোক না কেন তাতে জনগণের অবাধ-ভোটাধিকার প্রয়োগ ও ভোটের মাধ্যমে জনগণের প্রকৃত ইচ্ছা ও মতামতের প্রতিফলন নিশ্চিত করা নির্বাচনের প্রাথমিক ও মৌলিক উপাদান।
এই পদ্ধতি একটি দল বা প্রার্থীই শুধু মাত্র বিজয়ী হতে পারে। একক বিজয়ী ব্যবস্থার মধ্যে এই পদ্ধতিই সবচেয়ে জনপ্রিয়। এ পদ্ধতিতে যে প্রার্থীর ভোটারগণ একটি মাত্র পছ্ন্দ নির্বাচন করতে পারেন এবং অনেক প্রার্থীর মধ্যে যে সবচেয়ে এগিয়ে থাকবে সেই জয়ী হবেন। এক্ষেত্রে বিজয়ী প্রার্থী মোট ভোটের অধিকাংশের চেয়ে কম ভোটও পেতে পারেন। যেমন কোন এলাকায় তিনজন প্রার্থী নির্বাচনে অংশগ্রহন করলে ৩৫ শতাংশ ভোট প্রাপ্ত প্রার্থী বিজয়ী হতে পারেন, চারজন দাড়ালে ২৬ শতাংশ ভোটপ্রাপ্ত ব্যক্তিও বিজয়ী হতে পারেন।


title: নির্বাচন

text: মনোনয়ন দেওয়ার ক্ষেত্রে অ-দলীয় ব্যবস্থার থেকে দলীয় ব্যবস্থা ভিন্নতর হয়। একটি প্রত্যক্ষ গনতন্ত্র হলো একটি অ-দলীয় গণতান্ত্রিক ব্যবস্থা। এতে যে কোনো যোগ্য ব্যক্তিই মনোনীত হতে পারেন। আবার কিছু অ-দলীয় প্রতিনিধিত্ব ব্যবস্থায় মনোনয়নের (অথবা প্রচার, নির্বাচনী প্রচার) কোনো ব্যবস্থাই নেই, এতে ভোটাররা ভোটের সময় যে কাউকে বেছে নিতে পারে— আইন মোতাবেক যদিও এই ব্যবস্থায় সম্ভাব্য কিছু ব্যতিক্রম থাকে যেমন সেক্ষেত্রে বয়সের একটা ন্যূনতম মাপকাঠি বেঁধে দেওয়া থাকে। এই ক্ষেত্রগুলিতে, এটা আবশ্যিক নয় (এমনকি তা সম্ভবও নয়) যে নির্বাচকমণ্ডলীর সদস্যরা সমস্ত যোগ্য ব্যক্তির সম্পর্কে পরিচিত থাকবে, যদিও এই ব্যবস্থাগুলিতে একটা বড় ভৌগোলিক চৌহদ্দির মধ্যে নির্বাচন হয় এবং এই পরোক্ষ নির্বাচন প্রক্রিয়ার স্তরে সম্ভাব্য নির্বাচিতদের সম্পর্কে কিছু প্রাথমিক পরিচিতি এই স্তরে থাকতে পারে (যথা নির্বাচিত প্রতিনিধিদের মধ্যে)।


title: নির্বাচন

text: নির্বাচনী ব্যবস্থা হলো একটি পুঙ্খানুপুঙ্খ সাংবিধানিক বন্দোবস্ত এবং ভোট দেওয়ার ব্যবস্থা। যা ভোটকে বদলে দেয় একটা নির্ধারণকারী ব্যবস্থায় যার মাধ্যমে কোনো ব্যক্তি ও রাজনৈতিক দল ক্ষমতায় আসার জন্য নির্বাচিত হয়। প্রথম পর্যায় হলো ভোট গণনা, যার জন্য বিভিন্ন ধরনের ভোট গণনা ব্যবস্থা এবং ব্যালট ব্যবহার করা হয়ে আসছে। ভোটিং ব্যবস্থায় এর পর গণনার ভিত্তিতে ফলাফল নির্ণয় হয়। বেশিরভাগ ব্যবস্থাকেই হয় অনুপাত নয়তো গরিষ্ঠতামূলকভাবে শ্রেণীকরণ করা যায়। আগেরগুলির মধ্যে রয়েছে দলীয়-তালিকা আনুপাতিক প্রতিনিধিত্ব এবং অতিরিক্ত সদস্য ব্যবস্থা। পরবর্তীগুলির মধ্যে রয়েছে ফার্স্ট পাস্ট দ্য পোস্ট (এফ পি পি FPP) (আপেক্ষিক গরিষ্ঠতা) এবং নিরঙ্কুশ গরিষ্ঠতা। বহু দেশেই নির্বাচনী সংস্কার আন্দোলন বেড়ে উঠছে, এতে অ্যাপ্রুভাল ভোটিং, সিঙ্গল ট্রান্সফারেবল ভোট, ইনস্ট্যান্ট রান অব ভোটিং অথবা কনডোরসেট ব্যবস্থার পক্ষে সওয়াল করা হচ্ছে, কিছু দেশে ছোটখাটো ভোটে এই পদ্ধতিগুলি জনপ্রিয়তা পেয়েছে। যদিও সে দেশগুলিতে আরো গুরুত্বপূর্ণ নির্বাচনগুলিতে এখনও সেই প্রথাগত গণনা পদ্ধতিই ব্যবহার করা হচ্ছে।


title: নির্বাচন

text: বেশিরভাগ গণতান্ত্রিক রাজনৈতিক ব্যবস্থায় বিভিন্ন জন-প্রশাসনিক স্তর অথবা ভৌগোলিক ব্যাপ্তির ভিত্তিতে বিভিন্ন ধরণের নির্বাচন হয়। সাধারণ ধরনের কিছু নির্বাচন হলো:বাছাই করে গ্রহণ করা গণভোট বা রেফারেণ্ডাম (বহুবচন হলো রেফারেণ্ডামস অথবা রেফারেণ্ডা) নির্বাচনের সঙ্গে যুক্ত একটি গণতান্ত্রিক হাতিয়ার যাতে একটা সাধারণ নীতি অথবা নির্দিষ্ট কোনো প্রার্থী বা দলের বদলে নির্বাচক মণ্ডলী কোনো নির্দিষ্ট প্রস্তাব, আইন অথবা নীতির পক্ষে বা বিপক্ষে তাদের মতামত জানায়। গণভোট একটা নির্বাচনী ব্যালটের সঙ্গেও জুড়ে দেওয়া হতে পারে অথবা পৃথকভাবেও নেওয়া হতে পারে এবং সচরাচর সংবিধানের ওপর নির্ভরশীল থেকেই এই গণভোট নির্দেশমূলক বা পরামর্শমূলক দুরকমই হতে পারে। সরকার সচরাচর আইনসভার মাধ্যমেই গণভোটের ডাক দেয়, যদিও বহু গণতন্ত্রেই নাগরিকের সরাসরি গণভোটের ডাক দেওয়ার অধিকার রয়েছে, যাকে ইনিশিয়েটিভস বলা হয়ে থাকে।


title: বৈশ্বিক স্বাস্থ্যসেবা

text: স্বাস্থ্য নীতি কাঠামোতে কেন্দ্রীয় গুরুত্ব রয়েছে। এভাবে বৈশ্বিক স্বাস্থ্য ব্যবস্থার উন্নয়নে সর্বোচ্চ নীতি কাঠামোর জন্য "স্বাস্থ্যকর জননীতি"(সকল নীতিতেই স্বাস্থ্য) স্বীকৃত জরুরি, যাতে জনস্বাস্থ্য, প্রাথমিক চিকিতসা সেবা, এবং আড়াআড়ি কাঠামোর নাগরিক সেবাসমূহ যাতে সকল স্বাস্থ্য এবং স্বাস্থ্য-সংক্রান্ত সেবা যেগুলো প্রাথমিক প্রতিকার থেকে দীর্ঘমেয়াদী সেবা এবং চূড়ান্ত পর্যায়ের অবস্থা অন্তর্ভূক্তি প্রয়োজন। যদিও এ দৃষ্টিকোণ সামাজিক পরিবেশগত আদর্শে যুক্তিসংগত এবং সুপ্রতিষ্ঠিত উভয়ই, বেশিরভাগ ক্ষেত্রেই বাস্তবতা ভিন্ন, এবং সকল স্থানেই উতকর্ষের জন্য সুযোগ রয়েছে।


title: জল সরবরাহ

text: পানি সরবরাহ নীতি ও নিয়মাবলী সাধারণভাবে এক বা একাধিক মন্ত্রণালয় দ্বারা সংজ্ঞায়িত। যুক্তরাষ্ট্রে ইউনাইটেড স্টেটস এনভায়রনমেন্টাল প্রোটেকশন এজেন্সি, যার ব্যবস্থাপক সরাসরি রাষ্ট্রপতির কাছে রিপোর্ট করেন এবং নির্বাহী শাখার মধ্যে পানি ও স্যানিটেশন নীতি এবং মান নির্ধারণ করেন। অন্যান্য দেশে সেক্টর নীতির দায়িত্বে ন্যস্ত পরিবেশ মন্ত্রণালয় (যেমন মেক্সিকো ও কলম্বিয়া) স্বাস্থ্য মন্ত্রণালয়ের (যেমন, পানামা, হন্ডুরাস এবং উরুগুয়ে) মন্ত্রণালয়, পাবলিক কর্মসূচির একটি মন্ত্রণালয় (যেমন ইকুয়েডর এবং যেমন হাইতি), অর্থনীতির একটি মন্ত্রণালয় (যেমন জার্মান রাজ্যে) বা একটি জ্বালানি মন্ত্রণালয় (যেমন ইরানে)। কিছু দেশে যেমন জর্ডান এবং বলিভিয়া, পানি মন্ত্রণালয়ও আছে। প্রায় সব মন্ত্রণালয়কে পানি সরবরাহের দায়িত্ব দেয়া হয়েছে। ইউরোপীয় ইউনিয়নে, গুরুত্বপূর্ণ নীতির কার্যক্রমগুলি রাষ্ট্রের উপর অর্পিত হয়েছে। নীতি এবং নিয়ন্ত্রক ফাংশনগুলির মধ্যে শুল্ক নিয়মগুলি এবং শুল্ক বৃদ্ধির অনুমোদন অন্তর্ভুক্ত; সেবা এবং পরিবেশগত সুরক্ষার মান নির্ধারণ, পর্যবেক্ষণ ও প্রয়োগ; পরিষেবা প্রদানকারীর কর্মক্ষমতা বজায় রাখা; এবং পরিষেবার বিধান প্রতিষ্ঠানের দ্বারা গঠন ও সংস্কার করা হয়। নীতি ফাংশন এবং নিয়ন্ত্রক ফাংশনের মধ্যে পার্থক্য সর্বদা স্পষ্ট নয়। কিছু দেশে উভয় মন্ত্রণালয় বরাদ্দ করা হয়, কিন্তু অন্যদের মধ্যে নিয়ন্ত্রক ফাংশন মন্ত্রণালয় থেকে পৃথক সংস্থাকে দায়িত্ব দেওয়া হয়।


title: নীতিমালা

text:
নীতিমালা হচ্ছে সিদ্ধান্ত এবং যৌক্তিক ফলাফল লাভের একটি স্বাভাবিক ব্যবস্থা। মূলত এটি একটি বিবৃতি যাকে একটি পদ্ধতি হিসেবে ব্যবহার করা হয়। সাধারণত প্রতিষ্ঠানের শাসনকারী কর্তৃপক্ষ দ্বারা নীতি গ্রহণ করা হয়। কোন বিষয় বা উদ্দেশ্য উভয়ক্ষেত্রেই নীতিমালা থাকতে পারে। বিষয়ভিত্তিক সিদ্ধান্ত নেওয়ার নীতিগুলি সাধারণত শীর্ষ বিষয়ভিত্তিক ব্যবস্থাপনায় করা হয় যা অবশ্যই অনেকগুলি কারণের আপেক্ষিক গুণাবলির উপর ভিত্তি করে হতে হবে যার ফলে এর কার্যকারিতা পরীক্ষা করা কঠিন হয়ে যায়, উদাহরণস্বরূপ: কর্মজীবনে ভারসাম্য নীতি। বিপরীতদিকে উদ্দেশ্যগত দিক থেকে গৃহীত নীতিগুলো সাধারণ প্রয়োগযোগ্য এবং তা পরীক্ষা করার সুযোগ রয়েছে, যেমন: পাসওয়ার্ড নীতিমালা।১
সরকার, বেসরকারি সংগঠন বা গোষ্ঠী এমনকি ব্যক্তিও এই ধারণাটির ব্যবহার করতে পারে। রাষ্ট্রপতির নির্বাহী আদেশ, কর্পোরেটের গোপন নীতি এবং সংসদীয় আদেশের নীতি এগুলো হল নীতিমালার উদারহণ।নীতিমালা আইনভেদে ভিন্ন হয়। আইন বাধ্য বা বিরত করতে পারে (যেমন কর আদায় সংক্রান্ত আইন) এবং নীতিমালা হল বাস্তবায়নের পদ্ধতি যার ফলে মাধ্যমে সর্বোচ্চ ফলাফল লাভ করা যায়।
 গুরুত্বপূর্ণ সাংগঠনিক সিদ্ধান্ত গ্রহণ পদ্ধতি,বিভিন্ন বিকল্প প্রোগ্রাম তৈরি এবং গুরুত্বারোপ, এবং ধারাবাহিকতা প্রভৃতি নিয়েও নীতিমালা আলোচনা করে থাকে। সুস্পষ্ট লক্ষে পৌঁছানের ক্ষেত্রে রাজনীতি, ব্যবস্থাপনা, অর্থনীতি, প্রশাসন প্রভৃতির ভুমিকা বিশ্লেষণের মাধ্যমে নীতিমালাকে বুঝা যায়।
সার্বজনীন কর্পোরেট অর্থায়নে কোম্পানিতে ক্রিটিক্যাল একাউন্টিং নীতি হল গুরুত্বপূর্ণ নীতি যা অনেক উচু উপাদান সম্পন্ন বলে মনে করা হয়। এবং এর বস্তুগত প্রভাব রয়েছে আর্থিক প্রতিষ্ঠানগুলোর উপর।


title: বাংলাদেশের রাজস্ব নীতি

text: রাজস্ব নীতির আওতায় (ক) রাজস্ব সংগ্রহের প্রাক্কলন তৈরি, (খ) ব্যয় কার্যক্রমের পরিকল্পনা প্রণয়ন এবং (গ) সম্ভাব্য বাজেটে ঘাটতি অর্থায়নের উৎসসমূহ চিহ্নিত করা হয়। রাজস্ব নীতিতে মূলত সংগৃহীত সম্পদের সাথে খরচের সামঞ্জস্য বিধানের দ্বারা অর্থনীতিতে বিনিয়োগ বান্ধব এবং কর্মসংস্থানমুখী প্রণোদনা সৃষ্টি করে সামষ্টিক অর্থনৈতিক চলকসমূহে ভারসাম্য বজায় রাখার বিষয়টিকে প্রাধান্য দেয়া হয়। সরকারের আয়-ব্যয়ে ভারসাম্য তথা সুষ্ঠু রাজস্ব নীতি অর্থনৈতিক কর্মকাণ্ডে যুক্ত অপরাপর প্রতিষ্ঠান ও ব্যক্তিকে সামষ্টিক অর্থনৈতিক অবস্থা সম্পর্কে নির্ভরতা ও ধারাবাহিকতার নিশ্চয়তা প্রদান করে বিধায় সার্বিক অর্থনৈতিক ব্যবস্থাপনায় সুষ্ঠু রাজস্ব ব্যবস্থাপনা গুরুত্বপূর্ণ।


title: বাংলাদেশের রাজস্ব নীতি

text: বাংলাদেশের রাজস্ব নীতি হলো বাংলাদেশ সরকারের আয়-ব্যয়ের সামগ্রিক দর্শন, কৌশল ও ব্যবস্থাপনা। এর প্রধান বিষয়বস্তু হলো সরকারি আয় যার অন্য পিঠে রয়েছে সরকারি ব্যয়। দেশে উৎপাদনশীল ও কর্মসংস্থানমুখী অর্থনৈতিক পরিবেশ সৃজনে রাজস্ব নীতির নিরন্তর সংস্কার কার্যক্রমের প্রত্যক্ষ প্রভাব রয়েছে। সরকারের সকল দায়িত্বের মধ্যে সুষ্ঠু রাজস্ব নীতি প্রণয়ন ও বাস্তবায়ন একটি অন্যতম প্রধান সাংবিধানিক দায়িত্ব। সরকার কর্তৃক রাজস্ব নীতি প্রণয়নের প্রধান উদ্দেশ্য হলো সরকারের আয় ও ব্যয় কার্যক্রমের মধ্যে ভারসাম্য বজায় রাখা। ভারসাম্যপূর্ণ রাজস্ব নীতি দেশের সামষ্টিক অর্থনৈতিক স্থিতিশীলতা বজায় রাখতে এবং দ্রুত অর্থনৈতিক প্রবদ্ধি অর্জনে সহায়ক পরিবেশ তৈরিতে অত্যন্ত গুরুত্বপূর্ণ ভূমিকা পালন করে।


title: বাংলাদেশের রাজস্ব নীতি

text: বাংলাদেশ সরকারের রাজস্বের প্রধান তিনটি উৎস হলো দুই প্রকার পরোক্ষ কর যথা আমদানী শুল্ক ও মূল্য সংযোজন কর এবং দুই প্রকার প্রত্যক্ষ কর যথা আয় কর এবং সম্পদ কর। এছাড়া কতিপয় পণ্যের দেশজ উৎপাদনের ক্ষেত্রে আবগারী শুল্ক আদায় করা হয়। উপরন্তু প্রয়োজনীয় রাজস্ব সংগ্রহের লক্ষ্যে আমদানী পর্যায়ে এবং স্থানীয় উৎপাদন পর্যায়ে সম্পূরক শুল্ক আদায় করা হয়ে থাকে। সরকারের অভ্যন্তরীণ সম্পদ বিভাগের সংযুক্ত প্রতিষ্ঠান জাতীয় রাজস্ব বোর্ড বাংলাদেশে কর নীতি প্রণয়ন ও তা বাস্তবায়নের দায়িত্ব পালন করে। সরকার ঘোষিত উন্নয়ন পরিকল্পনায় বিবৃত ও সামাজিক লক্ষ্যসমূহ স্বল্পতম সময়ে অর্জনের উদ্দেশ্য হিসেবে কৃষি খাতকে অগ্রাধিকার প্রদানের মাধ্যমে খাদ্য উৎপাদনে স্বয়ংস্পূর্ণতা অর্জন ও খাদ্য নিরাপত্তা নিশ্চিতকরণ, উৎপাদনমুখী শিল্পের প্রসার ও রপ্তানি বৃদ্ধি, দেশজ শিল্পের বিকাশ, উৎপাদনশীলতা বৃদ্ধি, কর্মসংস্থানের সুযোগ সৃষ্টির মাধ্যমে দ্রুত অর্থনৈতিক প্রবৃদ্ধি অর্জনের দ্ধারা দেশের দরিদ্র জনগোষ্ঠীকে দারিদ্রের দুষ্ট চক্র থেকে মুক্তি দেয়া এবং সহস্রাব্দ উন্নয়ন লক্ষ্য অর্জন ইত্যাদি সামনে রেখে প্রতি বছর জাতীয় বাজেটের মাধ্যমে প্রত্যক্ষ কর ও পরোক্ষ করের বিষয়ে প্রশাসনিক ও আইনী পদক্ষেপ গ্রহণ করা হয়ে থাকে।


title: শীতকালীন অলিম্পিক ক্রীড়া প্রতিযোগিতায় অংশগ্রহণকারী দেশসমূহের তালিকা

text: ১৯৮০ সালে লেক প্লাসিডে আরেক বার শীতকালীন অলিম্পিক অনুষ্ঠিত হয়, যাতে ৩৭ টি দেশ অংশগ্রহণ করেছিল। এ গেমসের মাধ্যমে শীতকালীন অলিম্পিকে গণপ্রজাতন্ত্রী চীনের অভিষেক হয়, অপর দিকে চীনের অংশগ্রহণের প্রতিবাদে ১৯৭২ ও ১৯৭৬ গেমসে অংশগ্রহণকারী প্রজাতন্ত্রী চীন গেমস বয়কট করে। ১৯৮৪ শীতকালীন অলিম্পিকের স্বাগতিক ছিল সমাজতান্ত্রিক যুগোস্লাভিয়ার সারায়েভো, যেখানে ৪৯ টি দেশ আমন্ত্রিত হয়েছিল। পুয়ের্তো রিকো ও ব্রিটিশ ভার্জিন দ্বীপপুঞ্জ প্রথম ক্যারিবীয় এনওসি হিসাবে শীতকালীন অলিম্পিকে অংশগ্রহণ করে। কানাডার ক্যালগারিতে অনুষ্ঠিত ১৯৮৮ শীতকালীন অলিম্পিক গেমসে জ্যামাইকা ববস্লেইজ দল সহ আরও কতিপয় ক্রান্তীয় দেশ অংশগ্রহন করেছিল।


text: যুদ্ধের পর, সেন্ট মরিজে অনুষ্ঠিত ১৯৪৮ শীতকালীন অলিম্পিকে পুনরায় ২৮ টি দেশ অংশগ্রহণ করে, কিন্তু জাপান ও জার্মানি অংশ নেয়নি, কারণ যুদ্ধের নিয়ম অনুযায়ী তাদের আমন্ত্রণ জানানো হয়নি। নরওয়ের অসলোতে অনুষ্ঠিত ১৯৫২ শীতকালীন অলিম্পিকের বৈশিষ্ট এতে ৩০ টি দেশ অংশগ্রহণ করেছিল। ইতালির কর্তিনা ডাম্পেজ্জোতে অনুষ্ঠিত ১৯৫৬ শীতকালীন গেমসে সোভিয়েত ইউনিয়নের অভিষেক হয়, যাতে ৩২ টি দেশ অংশগ্রহণ করে। পূর্ব জার্মানি ও পশ্চিম জার্মানির জাতীয় অলিম্পিক কমিটি যৌথভাবে একটি সমন্বিত জার্মান দল হিসাবে অংশগ্রহণ করেছিল, যা তাদের মধ্যকার একটি চুক্তি অনুসারে ১৯৬৪ পর্যন্ত বলবৎ ছিল। যুক্তরাষ্ট্রের স্কোয়া ভ্যালিতে অনুষ্ঠিত ১৯৬০ শীতকালীন অলিম্পিকে ৩০ টি দেশ অংশ নিয়েছিল, যাতে প্রথম আফ্রিকান দেশ হিসাবে দক্ষিণ আফ্রিকা প্রথমববারের মত অংশগ্রহণ করে। অস্ট্রিয়ার ইন্সব্রুকে সংগঠিত ১৯৬৪ শীতকালীন গেমসে ৩৬ টি দেশ প্রতিনিধিত্ব করেছিল।


text: ফ্রান্সের গ্রানেবলে অনুষ্ঠিত ১৯৬৮ গেমসে পূর্ব জার্মানি ও পশ্চিম জার্মানি প্রথমবারের মত আলাদা স্বাধীন দল হিসাবে অংশগ্রহণ করে এবং এই দুটি দেশ সহ ৩৭ টি দেশ অংশগ্রহণ করেছিল। ১৯৭২ শীতকালীন অলিম্পিক জাপানের সাপ্পোরোতে অনুষ্ঠিত হয়, যা ছিল ইউরোপ ও আমেরিকার বাইরে আয়োজিত প্রথম শীতকালীন অলিম্পিক গেমস। এ গেমসে ৩৫ টি দেশ অংশগ্রহণ করেছিল, যার মধ্যে ফিলিপাইনের উপস্থিতি ছিল দক্ষিণ-পূর্ব এশিয়ার প্রথম দেশ হিসাবে। ১৯৭৬ সালের গেমস পুনরায় ইন্সব্রুকে ৩৭ টি দেশের অংশগ্রহণে অনুষ্ঠিত হয়।


text:
এটি শীতকালীন অলিম্পিক ক্রীড়া প্রতিযোগিতায় অংশগ্রহণকারী দেশসমূহের একটি তালিকা, যারা জাতীয় অলিম্পিক কমিটি (এনওসি) হিসাবে ১৯২৪ থেকে ২০১৮ শীতকালীন অলিম্পিক ক্রীড়া প্রতিযোগিতায় প্রতিনিধিত্ব করেছে। শীতকালীন অলিম্পিক গেমস ১৯২৪ সাল থেকে প্রতি চার বছর পর পর অনুষ্ঠিত হয়ে আসছে, তার মধ্যে ১৯৪০ ও ১৯৪৪ সালের গেমস দ্বিতীয় বিশ্বযুদ্ধের কারণে বাতিল হয়। এবং ১৯৯৪ সালে, যখন শীতকালীন গেমস মধ্য অলিম্পিয়াডে স্থানান্তর করা হয়, তখন দুই বছর পর অনুষ্ঠিত হয়েছিল। কমপক্ষে একটি শীতকালীন গেমসে অংশগ্রহন করেছে এমন এনওসির সংখ্যা ১১৯ টি (বর্তমান সক্রিয় ২০৬ টি এনওসির মধ্যে ১১০ টি এবং ৯ টি এনওসি বিলুপ্ত) এবং ১২ টি এনওসি (অস্ট্রিয়া, কানাডা, ফিনল্যান্ড, ফ্রান্স, ব্রিটেন, হাঙ্গেরি, ইতালি, নরওয়ে, পোল্যান্ড, সুইডেন, সুইজারল্যান্ড এবং যুক্তরাষ্ট্র) ২২টি গেমসের সকল গেমসে অংশগ্রহণ করেছে। এছাড়াও চেকোস্লোভাকিয়া, চেক প্রজাতন্ত্র এবং স্লোভাকিয়া ধারাবাহিকভাবে সকল গেমসে অংশ নিয়েছে।
আধুনিক অলিম্পিক গেমসে প্রথম শীতকালীন ক্রীড়া হিসাবে ফিগার স্কেটিং লন্ডনে অনুষ্ঠিত ১৯০৮ গ্রীষ্মকালীন গেমসে অন্তর্ভুক্ত করা হয়েছিল। ২৮ ও ২৯ অক্টোবর ১৯০৮ সালে অনুষ্ঠিত ফিগার স্কেটিংয়ের চারটি ইভেন্টে ছয়টি দেশের (আর্জেন্টিনা, জার্মানি, ব্রিটেন, সুইডেন, রাশিয়া এবং যুক্তরাষ্ট্র) ২১ জন স্কেটার অংশগ্রহণ করেছিল। স্টকহোমে অনুষ্ঠিত ১৯১২ গ্রীষ্মকালীন অলিম্পিকে ফিগার স্কেটিং প্রোগ্রাম ছিল না, কিন্তু ১৯২০ গেমসে পুনরায় অন্তভুর্ক্ত করা হয়। এছাড়াও ১৯২০ গেমসে আইস হকি অন্তভুর্ক্ত করা হয়, যাতে ৭টি দল অংশগ্রহণ করেছিল।


text: প্রথম শীতকালীন অলিম্পিক গেমস ১৯২৪ সালে ফ্রান্সের চেমনিক্সে অনুষ্ঠিত হয়। এটি মূলত "আন্তর্জাতিক শীতকালীন ক্রীড়া সপ্তাহ" নামে পরিচিত ছিল এবং ১৯২৪ গ্রীষ্মকালীন অলিম্পিকের সাথে অনুষ্ঠিত হয়, কিন্ত আন্তর্জাতিক অলিম্পিক কমিটি (আইওসি) কর্তৃক এটিকেই প্রথম শীতকালীন অলিম্পিক হিসাবে অতীতচারণ করা হয়েছে। এ গেমসে ১৬ টি দেশ অংশগ্রহণ করে, যার মধ্যে ১৪ টি ইউরোপীয় দেশ এবং ২ টি উত্তর আমেরিকার। চার বছর পর, সুইজারল্যান্ডের সেন্ট মরিজে অনুষ্ঠিত ১৯২৮ শীতকালীন অলিম্পিকে ২৫ টি দেশ অংশ নেয়, যার মধ্যে দক্ষিণ গোলার্ধের প্রথম দেশ হিসাবে আর্জেন্টিনা, এশিয়ার প্রথম দেশ হিসাবে জাপান এবং মেক্সিকো প্রথমবারের মত অংশগ্রহণ করে। যুক্তরাষ্ট্রের লেক প্লাসিডে অনুষ্ঠিত ১৯৩২ শীতকালীন অলিম্পিক ছিল গেমসের ইতিহাসে সবচেয়ে মঙ্গাকবলিত গেমস, যাতে অংশগ্রহণকারী দেশের সংখ্যা ২৫ থেকে ১৭ এ নেমে আসে। জার্মানির গার্মিশ-পার্টেনকির্শেনে অনুষ্ঠিত ১৯৩৬ শীতকালীন অলিম্পিকে ২৮ টি দেশ অংশগ্রহণ করে, যা ছিল শীতকালীন গেমসের প্রথম একযুগের ইতিহাসে সবচেয়ে বেশি অংশগ্রহণকারী আসর। এটিই ছিল তৎকালীন ১২ বছরের শেষ গেমস, এর পরের নির্ধারিত ১৯৪০ শীতকালীন গেমস ও ১৯৪৪ শীতকালীন গেমসের আসর দ্বিতীয় বিশ্বযুদ্ধের কারণে বাতিল করা হয়েছিল।


text: শীতকালীন অলিম্পিক গেমসকে গ্রীষ্মকালীন অলিম্পিক গেমসের সাথে একই বছরে আয়োজনের চেয়ে বরং চার বছর অলিম্পিয়াডের মাঝামাঝি সময়ে নিয়ে আসার জন্য আইওসি ১৯৮৬ সালের অক্টোবরে নির্বাচনের আয়োজন করে। এবং এ পরিবর্তিত গেমস শুরু হয় ১৯৯৪ সালে নরওয়ের লিলেহামারে অনুষ্ঠিত ১৭তম অলিম্পিক শীতকালীন গেমসের মাধ্যমে। এতে চেক রিপাবলিক ও স্নোভানিয়া একক স্বাধীন দল এবং সাবেক সোভিয়েত ইউনিয়েনের প্রত্যেকটি দেশসহ ৬৭ টি দেশ অংশগ্রহণ করে।


title: অলিম্পিক ক্রীড়া প্রতিযোগিতা

text: শীতকালীন অলিম্পিকে এখনো পর্যন্ত মোট ১১৯ টি NOC (বর্তমান ২০৪টির মধ্যে ১১০ টি ও ৯টি প্রাক্তন NOC) অন্ততঃ একটি আসরে অংশগ্রহণ করেছে। এদের মধ্যে বারোটি দেশ (যথাক্রমে, অস্ট্রিয়া, কানাডা, ফিনল্যান্ড, ফ্রান্স, যুক্তরাজ্য, হাঙ্গেরি, ইটালি, নরওয়ে, পোল্যান্ড, সুইডেন, সুইজারল্যান্ড, এবং যুক্তরাষ্ট্র) এখনো পর্যন্ত অনুষ্ঠিত বাইশটি শীতকালীন অলিম্পিকেই অংশ নিয়েছে। এছাড়া পূর্বতন চেকোস্লোভাকিয়ার থেকে উদ্ভূত আজকের চেক প্রজাতন্ত্র ও স্লোভাকিয়ার মিলিত অংশগ্রহণ ধরলে এরাও সকল শীতকালীন অলিম্পিকে অংশ নিয়েছে।


text: শীতকালীন অলিম্পিক গেমসে সাম্প্রতিক অতীতের বৃদ্ধি অব্যাহত আছে, ১৯৯৮ শীতকালীন অলিম্পিক জাপানের নাগানোতে ৭২ টি দেশের অংশগ্রহণে অনুষ্ঠিত হয়, ২০০২ শীতকালীন অলিম্পিক যুক্তরাষ্ট্রের সল্ট লেক সিটিতে ৭৭ টি দেশের অংশগ্রহণে সংগঠিত হয়, ইতালির তুরিনে ৮০ টি দেশ নিয়ে ২০০৬ শীতকালীন অলিম্পিক অনুষ্ঠিত হয়, ২০১০ শীতকালীন অলিম্পিক ৮২ টি দেশ নিয়ে কানাডার ভ্যানকুভারে এবং সর্বশেষ ২০১৪ শীতকালীন অলিম্পিক রেকর্ড সংখ্যক ৮৮ টি দেশের অংশগ্রহণে রাশিয়ার সোচিতে অনুষ্ঠিত হয়েছে।


text: বেশ কিছু দেশের অলিম্পিক ইতিহাসের সময়কাল পরিবর্তিত হয়েছে; যা পাদটীকায় লিংকসহ ব্যাখ্যা করা হয়েছে। ভৌগলিক নাম পরিবর্তনের কারণে কিছু দেশের নাম পরিবর্তিত হয়েছে; পাদটীকায় দেশসমূহের নামের পরে ব্যাখ্যা করা হয়েছে এবং অন্যান্য পরিবর্তন সমুহও লিংকসহ পাদটীকায় ব্যাখ্যা করা হয়েছে। এছাড়াও টেবিলে সংযুক্ত একটি নির্বাচিত সংখ্যক ঐতিহাসিক জাতি তাদের উত্তরসূরী জাতির জন্য অলিম্পিকে অংশগ্রহণের অতীতকে আরও স্পষ্টভাবে চিত্রিত করেছে।২০৬টি জাতীয় অলিম্পিক কমিটির ৯০টি কখনও শীতকালীন অলিম্পিক ক্রীড়া প্রতিযোগিতায় অংশগ্রহন করেনি।


text: ১৯৯০-এর দশকের শুরুতে স্নায়ুযুদ্ধের অবসান হলে অলিম্পিক গেমসে অংশগ্রহণকারীর সংখ্যা বৃদ্ধি পেতে থাকে। ফ্রান্সের আলবার্টভিলে আয়োজিত ১৯৯২ গেমসে ৬৪ টি এনওসি প্রতিনিধিত্ব করে, যার মধ্যে ছিল- ১৯৯০-এর জার্মান পুনঃএকত্রীকরণ অনুসারে একক জার্মান দল এবং সাবেক সোভিয়েত ইউনিয়নের ছয়টি দেশ মিলে গঠিত সমন্বিত দল। ১৯৩৬ সালের পরে বাল্টিক রাষ্ট্রসমূহের প্রথমবারের মত স্বাধীনভাবে অংশগ্রহণ এবং ১৯৯২ সালে সাবেক যুগোস্লাভিয়ার কিছু দেশ স্বাধীনভাবে অংশগ্রহণ শুরু করেছিল।


title: গ্রেট ইস্টার্ন হোটেল

text: পশ্চিমবঙ্গের নকশাল যুগের সময় হোটেলেটির অবস্থার অবনতি হতে শুরু করে এবং ১৯৭০ সাল পর্যন্ত এর এ অবস্থা অব্যাহত থাকে, যে পর্যন্ত না এর ব্যবস্থাপনা রাজ্য সরকার দ্বারা অধিগৃহীত হয় । রাজ্য সরকার ২০০৫ সালে বেসরকারী গ্রুপ দি ললিত হোটেল, প্রাসাদ এবং রিসর্ট এর কাছে হোটেলটি বিক্রি করে ।


title: গ্রেট ইস্টার্ন হোটেল

text: গ্রেট ইস্টার্ন হোটেল (আনুষ্ঠানিকভাবে ললিত গ্রেট ইস্টার্ন হোটেল) ভারতের কলকাতা () শহরে অবস্থিত ঔপনিবেশিক যুগের একটি হোটেল । হোটেলটি ১৮৪০ কিংবা ১৮৪১ সালে প্রতিষ্ঠিত হয়; এমন একটি সময়ে যখন কলকাতা, ইস্ট ইন্ডিয়া কোম্পানির রাজধানী এবং ভারতের অন্যতম গুরুত্বপূর্ণ একটি শহর ছিলো। শহরটির স্বর্ণালী সময়ে একে "প্রাচ্যের রত্ন" বলে অভিহিত করা হতো, গ্রেট ইস্টার্ন হোটেল অনেক উল্লেখযোগ্য ব্যক্তিবর্গকে শহরটিতে অবস্থান ও পরিদর্শনের জন্য আতিথ্য প্রদান করেছে। ১৯৪৭ সালে ভারতের স্বাধীনতা লাভের পর, হোটেল তার ব্যবসা অব্যাহত রেখেছিলো কিন্তু পশ্চিমবঙ্গের নকশাল আন্দোলনের সময় হোটেলটি তার চাহিদা হারাতে থাকে; পরে রাজ্য সরকার এর পরিচালনার দায়িত্ব গ্রহণ করে। ২০০৫ সালে এটি একটি প্রাইভেট কোম্পানির কাছে বিক্রি করা হয় এবং একটি ব্যাপক সংস্কার করার পর ২০১৩ সালের নভেম্বরে পুনরায় চালু করা হয় ।


title: গ্রেট ইস্টার্ন হোটেল

text: ব্রিটিশরাই কলকাতায় সর্বপ্রথম আধুনিক হোটেলের সূচনা করেছিলো। সবচেয়ে পুরাতন হোটেলটি ছিলো জন স্পেন্সেস হোটেল। স্পেন্সেস, এশিয়ায় সর্বপ্রথম এই হোটেলটি ১৮৩০ সালে জনসাধারণের জন্য উন্মুক্ত করে দেওয়া হয়। গ্রেট ইস্টার্ন হোটেলটি ১৮৪০ কিংবা ১৮৪১ সালে ডেভিড উইলসন দ্বারা অকল্যান্ড হোটেল নামে প্রতিষ্ঠিত হয়, হোটেলের নামকরণ করা হয় অকল্যান্ডের ১ম আর্ল জর্জ ইডেন|১ম আর্ল জর্জ ইডেনের নামানুসারে, যিনি পরবর্তিতে ভারতের গভর্নর জেনারেল হয়েছিলেন।[১] হোটেলটি খোলার পূর্বে উইলসন একই স্থানে একটি বেকারি চালাতেন। হোটেলটি ১০০ টি কক্ষ এবং নিচতলায় একটি ডিপার্টমেন্টাল স্টোর নিয়ে চালু করা হয় । (স্পেন্সেস হোটেল, ১৮৩০ সালে প্রতিষ্ঠিত কিন্তু এখন আর নেই, যা কলকাতার প্রথম প্রধান হোটেল হিসেবে বিবেচনা করা হয়)। এছাড়াও হোটেল পরিচালনা পরিষদে একজন ভারতীয় দায়িত্বরত আছে এমন ক্ষেত্রেও এটি প্রথম হোটেল, ১৮৫৯ সাল । এটা ১৯১৫ সালে হোটেলটির নামকরণ গ্রেট ইস্টার্ন হোটেল হয় ।


title: গ্রেট ইস্টার্ন হোটেল

text: হোটেলটি, পূর্বে কয়েক বছর বন্ধ ছিলো, হোটেলটিতে ব্যাপক সংস্কার কাজ চলছে, ২০১৩ সালের নভেম্বরে ললিত গ্রেট ইস্টার্ন হোটেল নামে সাময়িকভাবে হোটেলটি চালু হয়। ভবনটি একটি ওয়ার্ল্ড হেরিটেজ (বিশ্ব ঐতিহ্যবাহী স্থান) হিসেবে নিবন্ধিত[ হয়েছে এবং সংস্কারের মাধ্যমে হোটেলটির সম্মুখভাগ এবং মূল বৈশিষ্ট্য রক্ষা করা যাবে বলে আশা করা হচ্ছে । হোটেলটিকে তিনটি অংশে বিভক্ত করা হয়েছে- হেরিটেজ(ঐতিহ্য)১, হেরিটেজ(ঐতিহ্য) ২ ও নতুন ব্লক ।


title: গ্রেট ইস্টার্ন হোটেল

text: এর স্বর্ণালী দিনগুলোতে হোটেলটি "প্রাচ্যের জুয়েল" এবং "প্রাচ্যের স্যাভয়" হিসেবে পরিচিত ছিল এবং কিপলিং এর ছোটগল্প সিটি অব ড্রেডফুল নাইট|সিটি অব ড্রেডফুল নাইটে এর বর্ণনা রয়েছে । ১৮৮৩ সালে হোটেলটি সম্পর্কে এটা বলা হতো যে " একজন লোক হোটেলটির একপাশ দিয়ে ঢুকে, সম্পূর্ন সাজসরঞ্জাম কিনতে পারত, বিয়ের উপহার, অথবা বাগানের জন্য বীজ, ভাল খাবার উপভোগের পর, যদি বারমেইড রাজী থাকত, তবে হোটেলের অপর প্রান্ত দিয়ে বের হয়ে বিবাহ বন্ধনে আবদ্ধ হতে পারত । হোটেলটি অনেক বিখ্যাত ব্যক্তিদের আতিথ্য প্রদান করেছিলো যাদের মধ্যে রয়েছে নিকিতা ক্রুশ্চেভ এবং নিকোলাই বুলগানিন, দ্বিতীয় এলিজাবেথ, মার্ক টোয়েন, ডেভ ব্রুবেক[৬] এবং হো চি মিন। ২০০৫ সালে এর পুনর্বহালের উদ্দেশ্যে বন্ধ হওয়ার আগে পর্যন্ত, হোটেলটি এশিয়ার দীর্ঘ সময় পর্যন্ত ক্রমাগত চালু হোটেল ছিলো।


title: জিঞ্জার হোটেলস

text: জিঞ্জার হচ্ছে ভারতীয় একটি হোটেল গ্রুপ, যা রুটস কর্পোরেশন লিমিটেট দ্বারা প্রতিষ্ঠিত এবং “স্মার্ট বেসিকস হোটেলস” ব্রান্ড নামে পরিচিত টাটা গ্রুপের একটি অংশ । এ গ্রুপের প্রথম হোটেলটি ২০০৪ সালের জুন মাসে বেঙ্গালুরুর হোয়াইট ফিল্ডে প্রথম চালু হয় । রুটস কর্পোরেশন লিমিটেট হচ্ছে দ্যা ইন্ডিয়ান হোটেলস কোম্পানী লিমিটেড(আইএইচসিএল) এর অধীনস্ত একটি কোম্পানী । আইএইচসিএল, যা টাটা গ্রুপের একটি অংশ, ইন্ডিয়ার সবচেয়ে বৃহৎ হোটেল গ্রুপ । ইন্ডিয়ার অভ্যন্তরে এবং বাইরের দেশগুলোতে এর ৭০ টিরও বেশি প্রপার্টি রয়েছে এবং ভারতের হসপিটালিটি সেক্টরে এদের অবস্থান ১০০ বছরেরও বেশি পুরোনো ।


title: রেড কার্পেট ইন

text: ১৯৫৫ সালের মে মাসে , কলোরাডো স্টেট কর্তৃক তাশা অয়েল ও ইউরেনিয়াম কোং এর জন্য নিবন্ধ ইস্যু করা হয় । পরবর্তীতে ১৯৭৮ সালে ব্রডওয়ে এন্টারপ্রাইজেস হিসেবে নাম পরিবর্তনের মাধ্যমে, এবং ১৯৭৯ সালে হোটেল রেন্ট-এ-কার সিস্টেম নামে, ১৯৬০ সালের শেষের দিকে রেড কার্পেট ইনস্ ইন্টারন্যাশনাল, ইনক, একটি কলোরাডোর একটি প্রতিষ্ঠান, যা মাস্টার হোস্টস ইন এবং রেড কার্পেট ইন ট্রেডমার্ক লাভ করে । ১৯৬৯ সালের গ্রীষ্মে, টমি টাকার (কোয়ালিটি কোর্ট ইউনাইটেড এর মূল প্রতিষ্ঠাতাদের মধ্যে একজন, বর্তমানে যা কোয়ালিটি ইন হিসেবে পরিচিত), এবং এবং বিল হারউড(ব্রডওয়ে এন্টারপ্রাইজেস এর সাথে জড়িত প্রাথমিক ব্যক্তিদের মধ্যে একজন), রেড কার্পেট ইনস্ অব অ্যামেরিকা পরিচালনা শুরু করে । ১৯৭২ সালের মে মাসে, রেড কার্পেট ইনস্ অব অ্যামেরিকার সদরদপ্তর ডেইটোনা বিচ, ফ্লোরিডায় করা হয় ।


title: হায়াত রিজেন্সি-গুরগাঁও

text:
হায়াত রিজেন্সি গুরগাঁও ৮ নং দিল্লি-জয়পুর ন্যাশনাল হাইওয়ের পাশে অবস্থিত একটি অন্যতম বৃহৎ পাঁচ তারকা হোটেল৷
হায়াত হোটেল কর্পোরেশনের মূল মালিক ছিলেন হায়াত ভন ডেন এবং জ্যাক ডায়ার ক্রাউচ৷ পরবর্তীতে ভন ডেন তার শেয়ারের অংশ জেই প্রিজটকার এর নিকট বিক্রি করে দেন এবং প্রিজটকার ব্যবসাটি সফলভাবে পরিচালনা করা শুরু করেন৷ হায়াত রিজেন্সি বিভিন্ন ধরণের হোটেল এবং রিসোর্ট পরিচালনা করে থাকে৷ এ হোটেল ও রিসোর্টগুলো মাঝারি ও বড় আকৃতির, যা অবসর কাটানো কিংবা ব্যবসায়িক কারণে অবস্থানকারী লোকেদের জন্য অত্যন্ত আরামপ্রদ হিসাবে বিবেচিত৷


title: ইন্টারকন্টিনেন্টাল ঢাকা

text: ১৯৮৩ এর আগে পর্যন্ত ইন্টারকন্টিনেন্টাল হোটেল গ্রুপ এটি পরিচালনা করতো, যখন এটি শেরাটন নিয়ে নেয় তখন এর নাম হয় শেরাটন ঢাকা হোটেল। ২০১১ সালে শেরাটন ঘোষনা দেয় যে তারা তাদের কার্যক্রম শেষ করবে এবং বাংলাদেশ সরকারকে এটি পরিচালনার দায়িত্ব দিয়ে দিবে, তারপর এটির নাম হয় রূপসী বাংলা হোটেল। ২০১৩তে ঘোষনা করা হয় যে ICHG আবার ফিরে আসবে এবং এতে বড় ধরনের সংস্কার করে নতুনত্ব তৈরি করা হবে। যেটি ২০১৬ সালে ইন্টারকন্টিনেন্টাল ঢাকা নামে চালু করার কথা ছিলো। তবে সংস্কারকাজ শেষে এটি আনুষ্ঠানিকভাবে উদ্বোধন করা হয় বৃহস্পতিবার ১৩ সেপ্টেম্বর, ২০১৮ সালে। প্রধানমন্ত্রী শেখ হাসিনা এদিন সন্ধ্যায় ঐতিহ্য ও আধুনিকতার মিশেলে সাজানো হোটেলটির আনুষ্ঠানিক উদ্বোধন ঘোষণা করেন। হোটেলটির এই সংস্কার কাজে ৬২০ কোটি টাকা খরচ হয়েছে।


title: গ্র্যান্ড হোটেল (কলকাতা)

text: হোটেল টি এখন যেই সাইট এ দাঁড়িয়ে আছে, সেটা উনিশ শতকের প্রথম দিকে একজন কর্নেল গ্র্যান্ড সাহেব এর ব্যক্তিগত বসবাস হিসাবে ১৩ নং চৌরঙ্গী রোড এ তৈরী করা হয়েছিল| ঘর টি পরে মিসেস অ্যানি মংক এর দ্বারা একটি বোর্ডিং বাড়িতে রূপান্তরিত হয় যিনি, পরে তার ব্যবসা প্রসারিত করার জন্য ১৪, ১৫ এবং ১৭ নাম্বার কে এর মধ্যে অন্তর্ভুক্ত করেছিলেন| ১৬ নম্বর চৌরঙ্গী একটি থিয়েটার এর দখলে ছিল যার মালিক এবং পরিচালক ছিলেন এরাথুন স্টিফেন নামক এসফাহন থেকে আসা একজন আর্মেনিয়ান| ১৯১১ সালে যখন সেই থিয়েটার পুড়ে যায়, তখন এটা স্টিফেন কেনা এবং সময়ের সাথে, এই সাইট টাকে পুনর্নির্মাণ করে এখনকার আধুনিক হোটেল এর মত করে তোলে| একটি অসংযত নব্যধ্রুপদী ধরনে নির্মিত এই হোটেল টি শীঘ্রই কলকাতার ইংরেজ জনসংখ্যার মধ্যে একটি জনপ্রিয় স্পট হয়ে ওঠে| এটা পরিচিত ছিল, বিশেষ করে তার বার্ষিক নববর্ষের পার্টি জন্য, সাথে বরফ শ্যাম্পেন এবং দামী উপহার এর জন্য এবং নৃত্যশালায় বারোটা বাচ্চা শূকর মুক্তি করার জন্য| যিনি একটি বাচ্চা শূকর ধরবে, সেটা তার হয়ে যাবে|


title: দঙ্গল

text: "দঙ্গল" (,) হচ্ছে ২০১৬ সালের ২৩ ডিসেম্বর মুক্তিপ্রাপ্ত ভারতীয় পরিচালক নিতেশ তিওয়ারী পরিচালিত হিন্দী ভাষার জীবনীবিষয়ক ক্রীড়াকেন্দ্রিক চলচ্চিত্র। আমির খান এই চলচ্চিত্রে মহাবীর সিং ফোগাট চরিত্রে অভিনয় করেছেন যিনি তার দুই মেয়ে গীতা ফোগাট এবং ববিতা কুমারীকে কুস্তি শিক্ষা দেন। ২০১০ সালের কমনওয়েলথ গেমসে গীতা স্বর্ণ পদক এবং ববিতা রৌপ্য পদক অর্জন করেন। ববিতা পরে ২০১৪ সালের কমনওয়েলথ গেমসে স্বর্ণ পদকও অর্জন করেন। দঙ্গল হিন্দী শব্দ। এর অর্থ কুস্তিখেলা।


title: ফাতিমা সানা শেখ

text: ফাতিমা সানা শেখ হলেন একজন ভারতীয় অভিনেত্রী এবং আলোকচিত্ৰকর। তিনি প্রধানত বলিউডের চলচ্চিত্রে কাজ করে থাকেন এবং এর পাশাপাশি ভারতীয় বিভিন্ন টেলিভিশনে ধারাবাহিকে অভিনয় করে থাকেন। "চাচি ৪২০" চলচ্চিত্রে শিশু চরিত্রে ভারতীতে অসাসাধারণ অভিনয়ের সুবাদে তিনি বেশ পরিচিত একটি মুখ। তার সাম্প্রতিকতম চলচ্চিত্র দঙ্গল-এ তিনি ভারতীয় কুস্তিগীর গীতা ভোগাত এর ভূমিকায় অভিনয় করেন যেখানে মহাবীর সিং ভোগাত এর চরিত্রে আমির খান অভিনয় করেন।


title: সত্যজিৎ রায়

text: ১৯৬২ সালে সত্যজিৎ কাঞ্চনজঙ্ঘা ছবিটি পরিচালনা করেন। এটি ছিল তাঁর বানানো প্রথম মৌলিক চিত্রনাট্যনির্ভর রঙিন চলচ্চিত্র। দার্জিলিং নামের এক পাহাড়ী রিজোর্টে একটি উচ্চবিত্ত পরিবারের কাটানো এক বিকেলের কাহিনী নিয়ে এই জটিল ও সঙ্গীতনির্ভর ছবিটি বানানো হয়, যে বিকেলে পরিবারের সদস্যরা হঠাৎ করেই পরিবারের দণ্ডমুণ্ড কর্তা ইন্দ্রনাথ রায়ের বিরুদ্ধে বিদ্রোহ ঘোষণা করে। ছবিটি প্রথমে একটি বিরাট ম্যানশনে চিত্রায়িত করার পরিকল্পনা ছিল, কিন্তু পরে সত্যজিৎ সেই বিখ্যাত রিসোর্টেই দৃশ্যগ্রহণের সিদ্ধান্ত নেন, যাতে তিনি চিত্রনাট্যটির উত্তেজনা আলো-আঁধারের খেলা ও কুয়াশাকে ব্যবহার করে ফুটিয়ে তুলতে পারেন। সত্যজিৎ পরে স্মৃতিচারণ করতে গিয়ে বলেন যে তাঁর চিত্রনাট্যে যেকোন ধরনের আলোকসম্পাতেই দৃশ্যগ্রহণ সম্ভব ছিল, অথচ একই সময়ে দার্জিলিং-এ অবস্থানকারী একটি বাণিজ্যিক চলচ্চিত্র নির্মাণকারী দল সূর্যালোকের অভাবে একটি শটও সম্পন্ন করতে পারেনি। ছবিটিতে ইন্দ্রনাথ রায়ের চরিত্রে রূপদানের জন্য সত্যজিৎ ছবি বিশ্বাস-কে নির্বাচন করেন। এটিই ছিল ছবি বিশ্বাসের করা শেষ ছবি; এর কিছুদিন পরে এক সড়ক দুর্ঘটনায় তিনি মারা যান। এর ফলে সত্যজিৎ পরবর্তীকালে কিছু চরিত্র অঙ্কনে বাঁধার সম্মুখীন হতে হয়, কেননা তাঁর মনে হয়েছিল একমাত্র ছবি বিশ্বাসই সেসব চরিত্র রূপদান করার যোগ্য ব্যক্তি ছিলেন।


title: সত্যজিৎ রায়

text: "চারুলতা"-পরবর্তী বছরগুলোতে সত্যজিৎ ছিলেন বৈচিত্র্যের সন্ধানী; এসময় কল্পকাহিনী ও গোয়েন্দা কাহিনী থেকে শুরু করে ঐতিহাসিক ছবিও তিনি বানান। এ পর্বে তিনি তাঁর ছবিগুলোতে প্রচুর পরীক্ষা নিরীক্ষা চালান, এবং সমকালীন ভারতীয় জীবনের বিভিন্ন দিকগুলো তাঁর ছবিতে অন্তর্ভুক্ত করার চেষ্টা করেন। এ পর্বে তাঁর প্রথম প্রধান চলচ্চিত্র ছিল "নায়ক", যার বিষয় ছিল এক চলচ্চিত্র তারকার সাথে এক সহানুভূতিশীল তরুণী সাংবাদিকের রেলযাত্রার সময়কার সাক্ষাৎ ও সংলাপ। উত্তম কুমার ও শর্মিলা ঠাকুর অভিনীত এই ছবিতে ট্রেন যাত্রার ২৪ ঘণ্টার পরিসরে এক আপাতসফল চলচ্চিত্র তারকার মনের অন্তর্সংঘাতগুলো উন্মোচন করা হয়। ছবিটি বার্লিনে সমালোচকদের পুরস্কার জিতলেও এটি নিয়ে তেমন আর কোন প্রতিক্রিয়া হয়নি। ১৯৬৭ সালে সত্যজিৎ "দি এলিয়েন" নামের একটি ছবির জন্য চিত্রনাট্য লেখেন। যুক্তরাষ্ট্র ও ভারতের যৌথ প্রযোজনার এই ছবিটির প্রযোজক ছিল কলাম্বিয়া পিকচার্স এবং পিটার সেলার্স ও মার্লোন ব্রান্ডো ছবিটির প্রধান অভিনেতা হিসেবে নির্বাচিত হয়েছিলেন। কিন্তু চিত্রনাট্য লেখা শেষ করার পর সত্যজিৎ জানতে পারেন যে সেটির স্বত্ব তার নয় ও এর জন্য তিনি কোন সম্মানও পাবেন না। পরবর্তীকালে মার্লোন ব্র্যান্ডো প্রকল্পটি ত্যাগ করেন। তাঁর স্থানে জেমস কোবার্ন কে আনার চেষ্টা করা হয়, কিন্তু ততদিনে সত্যজিতের আশাভঙ্গ ঘটে এবং তিনি কলকাতায় ফিরে আসেন। পরে ৭০ ও ৮০-র দশকে কলাম্বিয়া বহুবার প্রকল্পটি পুনরুজ্জীবিত করার প্রচেষ্টা করে ব্যর্থ হয়। ১৯৮২ সালে যখন স্টিভেন স্পিলবার্গের "ই.টি. দ্য এক্সট্রা-টেরেস্ট্রিয়াল" মুক্তি পায়, তখন অনেকেই ছবিটির সাথে সত্যজিতের লেখা চিত্রনাট্যের মিল খুঁজে পান। সত্যজিৎ ১৯৮০ সালে "সাইট অ্যান্ড সাউন্ড" ম্যগাজিনে লেখা একটি ফিচারে প্রকল্পটির ব্যর্থতা নিয়ে কথা বলেন ও পরে সত্যজিতের জীবনী লেখক অ্যান্ড্রু রবিনসন এ ঘটনার ওপর আরও বিস্তারিত লেখেন (১৯৮৯ সালে প্রকাশিত "দি ইনার আই"-এ)। সত্যজিৎ বিশ্বাস করতেন যে তাঁর লেখা "দি এলিয়েন"-এর চিত্রনাট্যটির মাইমোগ্রাফ কপি সারা যুক্তরাষ্ট্রে ছড়িয়ে না পড়লে স্পিলবার্গের ছবিটি বানানো হয়ত সম্ভব হত না।


title: সত্যজিৎ রায়

text: "অরণ্যের দিনরাত্রি"-তে নির্মাণকুশলতা প্রদর্শনশেষে সত্যজিৎ মনোযোগ দেন তৎকালীন বাঙালি বাস্তবতার মর্মমূলে, যখন বামপন্থী নকশাল আন্দোলনের তীব্রতা সর্বত্র অনুভূত হচ্ছিল। সত্যজিৎকে প্রায়ই বলা হত তিনি সমসাময়িক ভারতীয় শহুরে অভিজ্ঞতার ব্যাপারে উদাসীন। এর জবাবে ১৯৭০-এর দশকে তিনি কলকাতাকে কেন্দ্র করে তিনটি ছবি বানান যেগুলো ‘‘কলকাতা ত্রয়ী’’ নামেও পরিচিত: "প্রতিদ্বন্দ্বী" (১৯৭০), "সীমাবদ্ধ" (১৯৭১), এবং "জনঅরণ্য" (১৯৭৫)। চলচ্চিত্র তিনটি আলাদাভাবে পরিকল্পনা করা হলেও বিষয়বস্তুর মিলের কারণে এগুলোকে একটি দুর্বল ত্রয়ী হিসেবে বিবেচনা করা হয়। "প্রতিদ্বন্দ্বী"-র নায়ক এক আদর্শবাদী তরুণ স্নাতক যার মোহমুক্তি ঘটলেও ছবির শেষ পর্যন্ত সে দুর্নীতিতে জড়িয়ে পড়েনি। "জনারণ্য"-র নায়ক আরেক তরুণ যে জীবিকা নির্বাহের জন্য দুর্নীতির কাছে আত্মসমর্পণ করে। এবং "সীমাবদ্ধ"-র অর্থনৈতিকভাবে সফল প্রধান চরিত্রটি আরও লাভ করার জন্য সমস্ত আদর্শ বিসর্জন দেয়। এগুলির মধ্যে "প্রতিদ্বন্দ্বী" ছবিতে সত্যজিৎ ভিন্ন ধরনের (elliptical) বর্ণনাভঙ্গি ব্যবহার করেন, যেখানে নেগেটিভ, স্বপ্নদৃশ্য ও হঠাৎ ফ্ল্যাশব্যাকের সহায়তা নেয়া হয়। এ ছাড়া ৭০-এর দশকে সত্যজিৎ তাঁর নিজের লেখা জনপ্রিয় গোয়েন্দা কাহিনীর নায়ক ফেলুদার ওপর ভিত্তি করে "সোনার কেল্লা" ও "জয় বাবা ফেলুনাথ" ছবি দুটিও নির্মাণ করেন।


title: ফুলন দেবী

text: ১৯৯৪ সনে ফুলন দেবীর জীবনের উপর আধারিত ব্যাণ্ডিট কুইন নামক চলচ্চিত্র মুক্তি পায়। ছায়াছবিটির পরিচালক হচ্ছেন শেখর কাপুর ও প্রযোজক চেনেল-৪। মালা সেনের ইণ্ডিয়া'জ ব্যাণ্ডিট কুইন নামক গ্রন্থের আধারে চিত্রনাট্যটি রচনা করা হয়। কিন্তু তাঁকে ভুল রূপে উপস্থাপন করার অভিযোগে ফুলন দেবী চলচ্চিত্রটি ভারতে নিষিদ্ধ করার দাবী করেন। অবশেষে প্রযোজক তাঁকে ৪০,০০০ পাউণ্ড প্রদান করায় তিনি অভিযোগ তুলে নেন। ছবিটি ফুলনকে আন্তঃরাষ্ট্রীয় ভাবে পরিচিত করে তুলেছিল। লেখিকা অরুন্ধতি রয় দা গ্রেট ইণ্ডিয়ান রেপ ট্রিক নামক এক লেখায় প্রশ্ন করেন যে, কি অধিকারে এক জীবিত নারীর ধর্ষণের দৃশ্য তাঁর কোন অনুমতি ছাড়া পুনমঞ্চায়ন করা হয়? তিনি পরিচালক শেখর কাপুরকে ফুলন দেবী ও এর অর্থকে ভুলভাবে উপস্থাপনের জন্য দায়ী করেন।


title: বিমল রায়

text: বিমল রায় প্রায় আধা ডজন তথ্যচিত্র বানাতে চেয়েছিলেন পলাশির যুদ্ধ, শরৎচন্দ্র ও রবীন্দ্রনাথের জীবনী, নেহরুর ‘ডিসকভারি অফ ইন্ডিয়া’ ও রামায়ণ-কে নিয়ে রাশিয়ার সঙ্গে জয়েন্টভেঞ্চার কালকূটের ‘অমৃতকুম্ভের সন্ধানে’ ও তারাশংকরের ‘মহাশ্বেতা’ কাহিনী নিয়েও ছবি বানানোর ইচ্ছা ছিল। পারেননি তা করতে তবু যা পেরেছেন এর মধ্যে ‘অঞ্জনগড়’, ‘দো বিঘা জমিন’, ‘দেবদাস’, ‘সুজাতা’, ‘বন্দিনী’, ‘কাবুলিওয়ালা’ এখনো বলিউডের ক্ল্যাসিক পর্যায়ে পড়ে কিছুদিন আগে বিমল রায়ের ছেলে জয় একটি স্বল্পদৈর্ঘ্যরে ছবি Images of Kumbh Mela নির্মাণ করেন। এতে তার বাবার ১৯৬০ সালে তোলা অনেক ফুটেজ ব্যবহার করেছেন তিনি। হারিয়ে যাওয়া ওই ছবিগুলো দেখলে বোঝা যায় কতোটা কুশলী শিল্পী ছিলেন বিমল রায়।


title: সত্যজিৎ রায়

text: সত্যজিতের ছেলে সন্দ্বীপের অনুযোগ ছিল তিনি সবসময় বড়দের জন্য গম্ভীর মেজাজের ছবি বানান। এর উত্তরে ও নতুনত্বের সন্ধানে সত্যজিৎ ১৯৬৮ সালে নির্মাণ করেন তাঁর সবচেয়ে ব্যবসাসফল ছবি "গুপী গাইন বাঘা বাইন"। এটি ছিল সত্যজিতের পিতামহ উপেন্দ্রকিশোরের লেখা ছোটদের জন্য একটি গল্পের ওপর ভিত্তি করে বানানো সঙ্গীতধর্মী রূপকথা। গায়ক গুপী ও ঢোলবাদক বাঘা ভুতের রাজার তিন বর পেয়ে ভ্রমণে বেরিয়ে পড়ে ও দুই প্রতিবেশী রাজ্যের মধ্যে আসন্ন যুদ্ধ থামানোর চেষ্টা করে। ছবিটির নির্মাণকাজ ছিল ব্যয়বহুল, এবং অর্থাভাবে সত্যজিৎ ছবিটি সাদা-কালোয় ধারণ করেন। যদিও তাঁর কাছে বলিউডের এক অভিনেতাকে ছবিতে নেয়ার বিনিময়ে অর্থের প্রস্তাব এসেছিল, তিনি তা প্রত্যাখ্যান করেন। এর পরে সত্যজিৎ তরুণ কবি ও লেখক সুনীল গঙ্গোপাধ্যায়ের লেখা একটি উপন্যাসের ওপর ভিত্তি করে "অরণ্যের দিনরাত্রি" ছবিটি নির্মাণ করেন। বলা হয় এই ছবিটির সঙ্গীত-কাঠামো চারুলতার চেয়েও বেশি জটিল ছিল। ছবিটিতে চার শহুরে তরুণ ছুটিতে বনে ঘুরতে যায়, এবং একজন বাদে সকলেই নারীদের সাথে বিভিন্ন ঘটনায় জড়িয়ে পড়ে যা তাদের মধ্যবিত্ত চরিত্রের নানা দিক প্রকাশ করে। রবিন উডের মতে “[ছবিটির] একটিমাত্র দৃশ্য থেকেই...একটি ছোট গল্প লেখার রসদ পাওয়া সম্ভব। এ ছবিতে সত্যজিৎ মুম্বাই-ভিত্তিক অভিনেত্রী সিমি গারেওয়াল-কে এক আদিবাসী মহিলা হিসেবে চরিত্রায়ণ করেন; তাঁর মত শহুরে নারীকে সত্যজিৎ চরিত্রটির জন্য নির্বাচন করেছেন শুনে সিমি অবাক হয়েছিলেন।


title: দ্য ক্রাউড

text: কাহিনীর নায়ক নিউ ইয়র্ক শহরের এক উচ্চাভিলাষী কিন্তু উচ্ছৃঙ্খল অফিস কর্মচারী জন সিম্‌স (অভিনয়ে জেমস মারি) যে ম্যারি নামের এক তরুণীকে (অভিনয়ে এলেয়ানর বোর্ডম্যান) বিয়ে করে। তারা সংসার শুরু করে ও বৈবাহিক জীবনের টানাপোড়েন, আর্থিক ক্ষতি, ও অন্যান্য ট্রাজেডি সামলাতে হিমশিম খায়। আর সবকিছুর পটভূমিতে থাকে বড় শহর নিউ ইয়র্কের নামহীন, দয়ামায়াহীন মানুষের দঙ্গল।


title: করণ জোহর

text: জোহর আদিত্য চোপড়ার সহকারী হিসেবে দিলওয়ালে দুলহানিয়া লে যায়েঙ্গে (১৯৯৫) দিয়ে চলচ্চিত্রে প্রবেশ করেন। পরে তার পরিচালনায় অভিষেক হয় রোমান্সধর্মী কুচ কুচ হোতা হ্যায় (১৯৯৮) দিয়ে। ছবির প্রথম অর্ধেকে তিনজন কলেজ শিক্ষার্থীর - একটি খামখেয়ালীপূর্ণ যুবক (শাহরুখ খান), তার টমবয়ের মত দেখতে বান্ধবী (কাজল দেবগন) ও কলেজ অধ্যক্ষের সুন্দরী কন্যা (রাণী মুখার্জী) মধ্যে প্রেমের সম্পর্ক দেখানো হয় এবং দ্বিতীয় অর্ধেকে দেখানো হয় সদ্য বিপত্নীক সেই যুবক তার বান্ধবীর সাথে পুনরায় যোগাযোগের চেষ্টা করেছে তার অন্য আরেকজনের (সালমান খান) সাথে বিয়ে আংটি বদল হয়েছে। ছবিটি ব্লকবাস্টার হিট হয় এবং সমালোচকদের ইতিবাচক পর্যালোচনা লাভ করে। ছবিটি সুস্থ বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার অর্জন করে এবং ৪৪তম ফিল্মফেয়ার পুরস্কারে শ্রেষ্ঠ চলচ্চিত্র, শ্রেষ্ঠ পরিচালক ও চারটি অভিনয়ের পুরস্কার লাভ করে।


title: ধর্মপাল (পাল সম্রাট)

text: ধর্মপাল ছিলেন ভারতীয় উপমহাদেশের বাংলা অঞ্চলের পাল সাম্রাজ্যের দ্বিতীয় শাসক। তিনি ছিলেন পাল রাজবংশের প্রতিষ্ঠাতা গোপালের পুত্র ও উত্তরাধিকারী। তিনি পৈত্রিক রাজত্বের সীমানা বহুলাংশে বৃদ্ধি করেন এবং পাল সাম্রাজ্যকে উত্তর ও পূর্ব ভারতের প্রধান রাজনৈতিক শক্তিতে পরিণত করেন।


title: পাল সাম্রাজ্য

text: খালিমপুর তাম্রলিপি অনুসারে, প্রথম পাল রাজা গোপাল ছিলেন বাপ্যত নামে এক যোদ্ধার পুত্র। "রামচরিতম্" গ্রন্থে বলা হয়েছে যে, পাল রাজাদের পিতৃভূমি (‘জনকভূ’) ছিল বরেন্দ্র (উত্তরবঙ্গ)। এই রাজবংশের জাতিগত উৎস অজ্ঞার। পরবর্তীকালের নথিপথ দাবি করে যে, গোপাল ছিলেন কিংবদন্তি সূর্যবংশের এক ক্ষত্রিয়। "বল্লালচরিত" গ্রন্থেও বলা হয়েছে যে, পাল সম্রাটেরা ছিলেন ক্ষত্রিয়। তারানাথের "ভারতে বৌদ্ধধর্মের ইতিহাস" ও ঘনারাম চক্রবর্তীর "ধর্মমঙ্গল" কাব্যেও (উভয় গ্রন্থই খ্রিষ্টীয় ১৬শ শতাব্দীতে রচিত) একই দাবি করা হয়েছে। "রামচরিতম্" গ্রন্থে পঞ্চদশ পাল সম্রাট রামপালকে ক্ষত্রিয় বলা হয়েছে। পাল রাজবংশকে পৌরাণিক সূর্যবংশের উত্তরসূরি বলে যে দাবি করা হয়, তা বিশ্বাসযোগ্য নয়। সম্ভবত এই রাজবংশের উৎসটি খুবই সাধারণ এবং তাকে আবৃত করার জন্যই এমন দাবি করা হয়েছিল। "মঞ্জুশ্রীমূলকল্প" প্রভৃতি গ্রন্থে পাল রাজবংশকে শূদ্র বলা হয়েছে। সম্ভবত বৌদ্ধ ধর্মাবলম্বী হওয়ার জন্য এই দাবি করা হয়। আবুল-ফজল ইবন মুবারকের "আইন-ই-আকবরি" গ্রন্থে পালদের কায়স্থ বলা হয়েছে। কোনও কোনও উপাখ্যানে এমন দাবিও করা হয়েছে যে, গোপাল সম্ভবত ব্রাহ্মণ বংশের সন্তান ছিলেন।


title: পাল সাম্রাজ্য

text: প্রথম মহীপাল ৯৮৮ খ্রিস্টাব্দে সিংহাসনে আরোহণ করেন। তার তিন বছরের মধ্যেই তিনি উত্তর ও পূর্ব বাংলা পুনরুদ্ধার করেছিলেন। এছাড়াও তিনি অধুনা বর্ধমান বিভাগের উত্তরাঞ্চলও পুনরুদ্ধার করেছিলেন। তাঁর রাজত্বকালে ১০২১ থেকে ১০২৩ খ্রিস্টাব্দের মধ্যে চোল সাম্রাজ্যের প্রথম রাজেন্দ্র চোল কয়েকবার বাংলা আক্রমণ করেছিলেন। তাঁর উদ্দেশ্য ছিল গঙ্গার জল সংগ্রহ। রাজ্যবিস্তার করতে গিয়ে তিনি একাধিক শাসককে পদানত করতে সক্ষম হন এবং প্রভূত সম্পদ লুণ্ঠন করেন। বাংলার ধর্মপাল, রণসুর ও গোবিন্দচন্দ্রকে প্রথম রাজেন্দ্র চোল পরাজিত করেন। এঁরা সম্ভবত পাল রাজবংশের প্রথম মহীপালের অধীনস্থ সামন্ত শাসক ছিলেন। প্রথম রাজেন্দ্র চোল প্রথম মহীপালকেও পরাজিত করেন এবং পাল রাজার থেকে “দুর্লভ শক্তির হস্তীবাহিনী, নারী ও সম্পত্তি” লাভ করেন। প্রথম মহীপাল উত্তর ও দক্ষিণ বিহারেও আধিপত্য বিস্তার করেছিলেন। সম্ভবত গজনির মামুদের ভারত আক্রমণের ফলে উত্তর ভারতের রাজশক্তিগুলির দুর্বল হয়ে পড়া তাঁকে এই রাজ্যবিস্তারে সহায়তা করেছিল। তিনি সম্ভবত বারাণসী ও তার পার্শ্ববর্তী অঞ্চলগুলিও জয় করেছিলেন। কারণ, তাঁর ভ্রাতা স্থিরপাল ও বসন্তপাল বারাণসীতে একাধিক ধর্মীয় স্থাপনা নির্মাণ ও সংস্কারের দায়িত্ব গ্রহণ করেছিলেন। পরবর্তীকালে কলচুরি রাজা গাঙ্গেয়দেব অঙ্গের শাসককে পরাজিত করে বারাণসী অধিকার করেন। অঙ্গের এই শাসক সম্ভবত ছিলেন প্রথম মহীপাল।


title: পাল সাম্রাজ্য

text: পাল সাম্রাজ্য ছিল ভারতীয় উপমহাদেশের পরবর্তী ধ্রুপদি যুগের একটি সাম্রাজ্য। এই সাম্রাজ্যের উৎসস্থল ছিল বাংলা অঞ্চল। পাল সাম্রাজ্যের নামকরণ করা হয় এই সাম্রাজ্যের শাসক রাজবংশের নামানুসারে। পাল সম্রাটদের নামের শেষে ‘পাল’ অনুসর্গটি যুক্ত ছিল। প্রাচীন প্রাকৃত ভাষায় এই শব্দটির অর্থ ছিল ‘রক্ষাকর্তা’। পাল সম্রাটেরা বৌদ্ধধর্মের মহাযান ও তান্ত্রিক সম্প্রদায়ের অনুগামী ছিলেন। ৭৫০ খ্রিস্টাব্দে গৌড়ের সম্রাট পদে গোপালের নির্বাচনের সঙ্গে সঙ্গে এই সাম্রাজ্যের পত্তন ঘটে। অধুনা বাংলা ও বিহার ভূখণ্ড ছিল পাল সাম্রাজ্যের প্রধান কেন্দ্র। এই সাম্রাজ্যের প্রধান শহরগুলি ছিল পাটলীপুত্র, বিক্রমপুর, রামাবতী (বরেন্দ্র), মুঙ্গের, তাম্রলিপ্ত ও জগদ্দল।


title: ব্রাজিলের প্রথম পেদ্রো

text: প্রথম ডোম পেদ্রো (ডাকনামঃ "দ্য লিবোরেটর"; বাংলায়: "মুক্তিদাতা") (১২ই অক্টোবর ১৭৯৮ - ২৪শে সেপ্টেম্বর ১৮৩৪), ছিলেন ব্রাজিল সাম্রাজ্যের প্রতিষ্ঠাতা ও প্রথম শাসক। রাজা "চতুর্থ ডোম পেদ্রোর" মতে, তিনি পর্তুগালেও সমানভাবে প্রভাব বিস্তার করেছিলেন, যেখানে তিনি দ্য লিবারেটর ও সাথে সাথে দ্য সোলজার কিং নামে পরিচিত হন। পেদ্রো লিসবনে জন্মগ্রহণ করেন। তিনি ছিলেন পর্তুগালের রাজা "ষষ্ঠ ডোম জুয়াও" ও রানী "চারলতা জ্যাকুইনার" চতুর্থ সন্তান সতরাং তিনি ছিলেন "হাউজ অফ ব্রাজানজানার" একজন সদস্য। ১৮০৭ সালে তাদের রাষ্ট্র যখন ফরাসি বাহিনীর আক্রমণের শিকার হয়, তখন তিনি ও তার পরিবার পর্তুগালের সবচেয়ে বড় ও সমৃদ্ধ উপনিবেশ ব্রাজিলে চলে আসেন।


title: পাল সাম্রাজ্য

text: গৌতম বুদ্ধের দেশের শাসক হিসেবে পাল সম্রাটরা বৌদ্ধ বিশ্বে বিশেষ খ্যাতি অর্জন করেছিলেন। যবদ্বীপের শৈলেন্দ্র রাজা বালপুত্রদেব দেবপালের কাছে এক দূত পাঠিয়ে নালন্দায় একটি মঠ নির্মাণের জন্য পাঁচটি গ্রাম অনুদান চান। দেবপাল তাঁর অনুরোধ রক্ষা করেছিলেন। তিনি নগরহরের (অধুনা জালালাবাদ) ব্রাহ্মণ বীরদেবকে নামন্দা মঠের প্রধান নিযুক্ত করেন। বৌদ্ধ কবি বজ্রদত্ত ("লোকেশ্বরশতক" গ্রন্থের রচয়িতা) তাঁর সভাকবি ছিলেন। পাল রাজত্বকালে বৌদ্ধ পণ্ডিতরা বাংলা থেকে অন্যান্য অঞ্চলে গিয়ে বৌদ্ধধর্ম প্রচার করেন। অতীশ তিব্বত ও সুমাত্রায় ধর্মপ্রচার করেন। তিনি ছিলেন ১১শ শতাব্দীতে মহাযান বৌদ্ধধর্ম প্রচারের অন্যতম প্রধান ব্যক্তিত্ব।


title: শাহজাহানাবাদ

text: মুঘল সম্রাট শাহজাহান মুঘল সাম্রাজ্যের শাসক ছিলেন যিনি ১৬২৮ খ্রিস্টাব্দ থেকে ১৬৫৮ খ্রিস্টাব্দ পর্যন্ত ভারত উপমহাদেশ শাসন করেছেন তিনি শাহজাহানাবাদ (বর্তমান দিল্লি) সপ্তম শহরটি নির্মাণ করেন। এই শহরটির নামকরণ করা হয়েছিল শাহজাহানাবাদ ১৬৩৮ সাল পর্যন্ত এটিই ছিল মুঘল সাম্রাজ্যের রাজধানী। এই শহরটি এখন ‘পুরনো শহর’ বা ‘পুরনো দিল্লি’ নামে পরিচিত।লাল কেল্লা একটি ইউনেস্কো বিশ্ব ঐতিহ্যবাহী স্থান। এখানেই স্বাধীনতা দিবস উপলক্ষ্যে ভারতের প্রধানমন্ত্রী ভাষণ দেন। ১৭০৭ সালে আওরঙ্গজেবের মৃত্যুর পর মুঘল সাম্রাজ্যের অবনতি সূচিত হয়।১৭৩৯ সালে কারনালের যুদ্ধে নাদির শাহের বাহিনীর কাছে মুঘলরা পরাজিত হয়। এসময় শাহজাহানাবাদ লুন্ঠিত হয়। পরের শতাব্দীতে মুঘল শক্তি ক্রমান্বয়ে সীমিত হয়ে পড়ে এবং শেষ মুঘল সম্রাট দ্বিতীয় বাহাদুর শাহের কর্তৃত্ব শুধু শাহজাহানাবাদ শহরে সীমাবদ্ধ হয়ে পড়ে।


title: নারায়ণপাল (পাল সম্রাট)

text: নারায়ণপাল পাল সাম্রাজ্যের সপ্তম সম্রাট ছিলেন। তিনি পাল সম্রাট প্রথম বিগ্রহপাল ও হৈহেয় রাজবংশের লজ্জাদেবীর সন্তান ছিলেন। সুদীর্ঘ চুয়ান্ন বছর রাজত্ব করলেও নারায়ণপালের রাজত্বকালে পাল সাম্রাজ্যের অনেকাংশ অন্যান্য রাজ্যের অন্তর্ভুক্ত হয়।


title: প্রথম মেনান্দ্রোস সোতের

text: প্রথম মেনান্দ্রোস সোতের (), যিনি পালি উৎসগুলিতে মিলিন্দ নামে পরিচিত, একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৫৫ থেকে খ্রিস্টপূর্ব ১৩০ পর্য্যন্ত পারোপামিসাদাই, আরাখোশিয়া ও পাঞ্জাব অঞ্চল শাসন করেন। তাঁর রাজ্য পশ্চিমে কাবুল নদী উপত্যকা হতে পূর্বে রাবী নদী পর্য্যন্ত এবং উত্তরে সোয়াট নদী উপত্যকা হতে দক্ষিণে আরাখোশিয়া পর্য্যন্ত বিস্তৃত ছিল। প্রাচীন ভারতীয় লেখকদের মতে, তিনি পূর্বদিকে গাঙ্গেয় নদী উপত্যকা বরাবর পাটলিপুত্র পর্য্যন্ত সেনা অভিযান করেন।


title: পাল সাম্রাজ্য

text: নারায়ণপালের পুত্র রাজ্যপাল অন্তত ১২ বছর রাজত্ব করেছিলেন। তিনি কয়েকটি জনসেবামূলক প্রতিষ্ঠান ও সুদৃশ্য মন্দির নির্মাণ করান। তাঁর পুত্র দ্বিতীয় গোপাল কয়েক বছর রাজত্ব করার পরই বাংলার উপর থেকে আধিপত্য হারান এবং তারপর শুধুমাত্র বিহার অঞ্চল শাসন করেন। পরবর্তী রাজা দ্বিতীয় বিগ্রহপালকে চান্দেল ও কলচুরি আক্রমণ সহ্য করতে হয়। তাঁর রাজত্বকালে পাল সাম্রাজ্য গৌড়, রাঢ়, অঙ্গ ও বঙ্গ প্রভৃতি ছোটো ছোটো রাজ্য বিভাজিত হয়ে যায়। হরিকেলের (পূর্ব ও দক্ষিণ বাংলা) কান্তিদেব ‘মহারাধিরাজ’ উপাধি গ্রহণ করেন এবং এবং একটি পৃথক রাজ্য স্থাপন করেন। পরবর্তীকালে চন্দ্র রাজবংশ এই রাজ্যটি শাসন করেছিল। কম্বোজ পাল রাজবংশ গৌড় রাজ্যটি (পশ্চিম ও উত্তর বাংলা) শাসন করত। এই রাজবংশের শাসকেরা নামের শেষে ‘-পাল’ উপসর্গটি ব্যবহার করতেন (যেমন রাজ্যপাল, নারায়ণপাল ও নয়পাল)। এই রাজবংশের উৎসটি অজ্ঞাত। তবে এই ব্যাপারে সর্বাধিক যুক্তিগ্রাহ্য মতটি হল, কোনও এক পাল আধিকারিক রাজধানী সহ পাল সাম্রাজ্যের একটি বৃহৎ অংশের ক্ষমতা হস্তগত করে এই রাজবংশ প্রতিষ্ঠা করেছিলেন।


title: কাজল দেবগন

text: কাজল দেবগন (, জন্ম: কাজল মুখার্জী; আগস্ট ৫, ১৯৭৪) একজন ভারতীয় চলচ্চিত্র অভিনেত্রী। তিনি কাজল নামেই সমধিক পরিচিত। ভারতের মুম্বই শহরে জন্ম নেওয়া কাজল পরিচালক সমু মুখার্জী ও অভিনেত্রী তনুজা দম্পতির কন্যা, এবং অভিনেতা অজয় দেবগনের স্ত্রী। কাজল ভারতের অন্যতম সফল এবং সর্বোচ্চ পারিশ্রমিকপ্রাপ্ত অভিনেত্রী। তিনি তার কর্মজীবনে বারটি ফিল্মফেয়ার পুরস্কার মনোনয়নের মধ্যে ছয়টি পুরস্কার জয় লাভ করেছেন। তার মাসী নূতনের সাথে যৌথভাবে তিনি সর্বোচ্চ পাঁচবার ফিল্মফেয়ার শ্রেষ্ঠ অভিনেত্রী পুরস্কার বিজয়ের রেকর্ড ধরে রেখেছেন। ২০১১ সালে ভারত সরকার তাকে দেশের চতুর্থ সর্বোচ্চ সম্মানিত পুরস্কার পদ্মশ্রীতে ভূষিত করেন।


title: অজয় দেবগন

text:
বিশাল বীরু দেবগন (জন্ম:৪ঠা এপ্রিল,১৯৬৯) যিনি অজয় দেবগন নামে সমাধিক পরিচিত একজন বিখ্যাত বলিউড অভিনেতা, চলচ্চিত্র প্রযোজক ও পরিচালক ৷ . তিনি হিন্দী চলচ্চিত্রের এমনই এক অভিনেতা যিনি একশরও বেশি চলচ্চিত্রে অভিনয় করেছেন ৷ তিনি ২০১৬ সালে ভারত সরকার কর্তৃক পদ্মশ্রী পুরস্কারে ভূষিত হন ৷ তিনি চলচ্চিত্র পরিচালক বীরু দেবগনের পুত্র ৷
তিনি ১৯৯১ সালে "ফুল অউর কাঁটে" মুভিতে অভিনয়ের মাধ্যমে তার চলচ্চিত্র জীবনের ক্যারিয়ার শুরু করেন ৷ ঐ বছর ঐ চলচ্চিত্রের জন্য "ফিল্মফেয়ার বেষ্ট ডেবিউ অ্যাকটর" পুরস্কার পান ৷ তিনি বলিউডের একজন সফল অভিনেতা ৷
২০০০ সালে, তিনি "রামগোপাল বার্মা" পরিচালিত " মুম্বাই আন্ডারওয়ার্ল্ড কম্পানি" চলচ্চিত্রে অভিনয় করেন যার জন্য তিনি ফিল্ম ফেয়ার অ্যওয়ার্ড পান ৷
তার বহু চলচ্চিত্রই ব্যবসাসফল হয়েছে ৷ তার মধ্যে রোহিত শেঠি পরিচালিত কমেডি সিরিজ "গোলমাল " ও অ্যাকশন সিরিজ "সিংহাম" অন্যতম ৷


title: দেব (অভিনেতা)

text: দেব ও বিখ্যাত অভিনেত্রী শুভশ্রী গাঙ্গুলী দর্শকদের একের পর এক সুপারহিট চলচ্চিত্র উপহার দিয়ে গেছেন। "পরাণ যায় জ্বলিয়া রে", "চ্যালেঞ্জ", "খোকাবাবু", "খোকা ৪২০" চলচ্চিত্রগুলোতে তারা একত্রে অভিনয় করেছেন। তাদের সম্পর্ক বাস্তব জীবনেও অত্যন্ত কাছের হয়ে পড়ে। তারা একে অপরকে ভালবেসে ফেলে। দীর্ঘ পাঁচ বছর প্রেমের পর বিভিন্ন কারণে বর্তমানে তাদের সম্পর্ক আগের মত নেই। দেব "চাঁদের পাহাড়" সম্পর্কে এক সাক্ষাৎকারে তিনি শুভশ্রী গাঙ্গুলীকে ইঙ্গিত করে তাকে প্রাক্তন প্রেমিকা অভিহিত করে বলেন, "চেয়েছিলাম, আমার প্রাক্তন প্রেমিকা থেকে শত্রু সবাই ছবিটা দেখুক"। বুনো হাঁস চলচ্চিত্রের শ্যুটিংয়ে বাংলাদেশে এসে এক সাক্ষাৎকারে তিনি সম্পর্কের বিষয়টি স্বীকার করেন এবং বলেন যে শুভশ্রীর সাথে এখন তার বন্ধুত্ব ছাড়া কোন সম্পর্ক নেই। শুভশ্রী গাঙ্গুলী এক সাক্ষাৎকারে বলেন, "হি ওয়াজ মাই ফার্স্ট লাভ।" তিনি আরো বলেন, "আই লাভড্ হিম, আই স্টিল লাভ হিম।" এরপরে দীর্ঘসময় জুড়ে এই জুটি একত্রে কোন কাজ করেনি। অবশেষে "ধূমকেতু" চলচ্চিত্রের মধ্য দিয়ে এই জুটি আবারও পর্দায় ফিরে আসছে।


title: পারভীন সুলতানা দিতি

text: সুভাষ দত্ত পরিচালিত "স্বামী স্ত্রী" (১৯৮৭) ছবিতে দিতি আলমগীরের স্ত্রীর চরিত্রে অভিনয় করেন। এই ছবিতেই অভিনয় করে দিতি প্রথম বারের মতো শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। পরবর্তীতে তার অভিনীত উল্লেখযোগ্য ছবির মধ্যে রয়েছে হীরামতি, দুই জীবন, ভাই বন্ধু, স্নেহের প্রতিদান, শেষ উপহার, কাল সকালে, মেঘের কোলে রোদ।